
Vážení a milí čitatelia, 

so stále stúpajúcim výkonom hardvéru stúpajú aj možnosti práce s audio- a video- 
dátami. Azda každý z nás sa stretol s formátom MP3 a fenoménom poslednej doby 
sa stal DivX a kopírovanie DVD diskov. Preto sme sa na podnet čitateľov rozhodli 
venovať tejto téme aj v časopise - na strane 20 nájdete zaujímavý článok Konverzia 
videa vo všetkých formátoch: od DVD po VideoCD. Producenti a distribučné spoloč- 
nosti nie sú práve nadšené a poukazujú na nelegálnosť. Iný názor má však bežný 
používateľ- prečo by si nemohol vytvoriť záložnú kópiu DVD? Riziko poškodenia je 
v prípade častého používania vysoké. Navyše pri kúpe napaľovačky, CD média a iného 
„dátového hardvéru" automaticky platíte daň „z kopírovania" aj napriek v súdnej 
praxi bežnej prezumpcii neviny. Podľa môjho názoru tým vzniká minimálne morálne 
právo si nejakú tú kópiu vytvoriť, podobne ako zo softvérového produktu. Prostriedky 
získané výberom tejto dane sa odvádzajú autorským zväzom, ktoré majú peniaze roz- 
deliť medzi autorov. Podľa akého kľúča, to priznám sa neviem, ale podľa našich infor- 
mácií väčšina prostriedkov tečie do „chudobného" zahraničia. Azda v každej krajine 
sa však vedie spor o legálnosti tejto činnosti. Práve pre nejednoznačný právny stav 
v tejto oblasti sa aj Európska únia zaoberá týmto problémom. Avšak na Slovensku je 
právny status kopírovania DVD vyriešený! Je neuveriteľné, ale zrejme keď ide o vytiah- 
nutie peňazí z vreciek občanov, sme schopní Európsku úniu aj predbehnúť. „Záložná 
kópia" audiovizuálneho diela nie je podľa nášho autorského zákona prípustná! 

Otázkou ostáva primeranosť ceny DVD a napokon aj iných audiovizuálnych nosičov 
vzhľadom na akýsi monopol v tejto oblasti. Producenti a distribútori argumentujú 
primeraným ziskom, otázne je, čo si pod tým predstavujú. Niekomu nestačí vila, 
za primerané považuje bývanie na zámku. 

Faktom je, že DVD sa kopírujú a filmy sa šíria cez počítače čoraz rýchlejšie a jedno- 
duchšie. Niektorí podnikavci si z tejto činnosti urobili aj výhodný obchod. Ak vám 
niekto ponúka DVD na CD za 80 korún, ide o podvod. Porušuje sa takto autorský 
zákon, a ešte sa aj nezákonne obohacuje, a navyše neplatí dane. Máte dočinenia 
s filmovým pirátom, ktorému nejde o „boj proti prehnaným cenám DVD", ale o napl- 
nenie vlastnej peňaženky! Keď sú pre vás ceny DVD neúnosné, sú aj iné a pritom 
úplne legálne spôsoby, ako vzhliadnuť zaujímavý film pri plnom zážitku. Tak napríklad 
máte možnosť navštíviť kino alebo navštíviť požičovňu a film si požičať. Dnes nie je 
výnimočné, ak videopožičovne ponúkajú okrem VFHS aj DVD. A uvedomte si, že 
s každou pirátskou kópiou filmu odďaľujete „prijateľnejšie" ceny DVD. Čím menej sa 
budú DVD predávať, tým drahšie budú. 

Aj keď to na Slovensku s internetom a kúpnou silou obyvateľstva nevyzerá ružovo, 
kedysi nepredstaviteľná videokonferencia (aj keď iba s malým rozlíšením do 320 x 
240) môže byť aj pri použití klasického dial-up pripojenia alebo pevnej 64 kbps linky 
realitou! Stačí vám dostatočne výkonné PC, webkamera a príslušný program (naprí- 
klad MSN Messenger alebo MS Netmeeting). Viac sa dozviete v článku na strane 31 . 

Pozitívnou správou je aj spustenie služby HSD, teda mobilného internetu spoloč- 
nosťou EuroTel. Túto službu sme testovali priamo v teréne - ako dopadol test, 
sa tiež môžete dočítať v časopise. Nie je ani žiadnym tajomstvom, že sa u oboch 
mobilných operátorov pripravuje spustenie výkonnejšej služby GPRS. 

Február bol hodnotný na zaujímavé konferencie. Konkrétne sa konali dve -jedna 
so zameraním na e-Goverment a jedna na oblasť telekomunikácií. Podnetných 
príspevkov bolo viac ako dosť a priebežne sa k nim na stránkach časopisu vrátime. 

Ale už teraz môžem prezradiť, že sa na projekte informatizácie štátnej správy pracuje 
aj u nás aspoň symbolicky a v zahraničí (napr. v Bavorsku) sú aj prvé úspešné projekty 
spustené. Ďalej môžem prezradiť, že ukončením monopolu ST sa aj napriek veľkým 
očakávaniam z hľadiska bežného zákazníka zrejme nič prevratné neudeje. Vzhľadom 
na ekonomickú silu Slovenska je tu priestor pre maximálne jedného väčšieho hráča, 
a skôr či neskôr, množstvo menších poskytovateľov so špekulatívnym kapitálom 
zanikne - preto buďte ostražitejší, ako v prípade spoločností sľubujúcich vysoké 
výnosy. . . 

Rastislav Turanský 

• Caldera International, Inc. ohlásila, že je k 
dispozícii OpenLinux Workstation 3.1.1 

a Caldera OpenLinux Server 3.1 .1 . Viac podrob- 
ností nájdete na stránke 
http://www.caldera.com/products/linux. 

• Nový Zaurus PDA (Personál Digital Assistant) 
od firmy Sharp začnú predávať na jar za 

549 USD. Model Zaurus SL-5500 používa 
operačný systém Linux, model má 64 MB RAM 
a 1 6 MB pamäť flash. 

• LDAP server má slabé miesto, ktoré môže 
zneužiť útočník vymazaním atribútov aj v 
prípade, že sú chránené v ACL. 

• OpenPKG je aplikácia pre správu balíkov na 
systémoch Unix. OpenPKG je plne podporovaný 
na platformách Solaris, Linux a FreeBSD, pričom 
bol úspešne testovaný aj na NetBSD, OpenBSD, 
Tru64 a HP/UX. 

• SuSE eMail Server III je e-mail aplikácia 
typu Open Source s možnosťou konfigurácie 
cez web. Flexibilita a dobrá antispamová 
funkcionalita robia z tejto aplikácie výborný 
SMTP server. 

• Na svete je FreeBSD 4.5. Stiahnuť si ho 
môžete aj z FTP servera ftp.cvt.stuba.sk. Zmeny 
oproti staršej verzii sú v jadre, pridané sú ďalšie 
ovládače, úprava bola uskutočnená v sieťových 
protokoloch (bpf, bridge, dummynet); ovládač 
ATA podporuje väčšie množstvo čipsetov, má 
podporu zariadení väčších než 137 GB, pridané 
sú ovládače pre karty PCMCIA, ipfilter podporuje 
Ipv6, úpravy sa týkajú aj bezpečnosti systému. 

• Firma Xandros, ktorá odkúpila Corel Linux, 
uvoľnila systém Beta Xandros Desktop 1.0. 
Finalizovaná verzia Xandros Desktop 1 .0 je 
stanovená na máj 2002. 

• V Nemecku prebieha boj s Microsoftom 

a používatelia Open Source lobujú rôznymi 
petíciami v nemeckom parlamente, aby sa Linux 
prijal ako oficiálny softvér v štátnej správe. 

• Vyšla Samba 2.2.3. 

• Na svete je konečná verzia databázového 
balíka Postgresql v7.2. 

• Vyšlo grafické prostredie pre X Window, 
KDE 3.0 beta2, ktoré sa objavilo po dvoch 
mesiacoch od uvedenia verzie KDE 3.0 betal. 
KDE 3.0 beta2 obsahuje viac ako 100 aplikácií 
(správa systému, hry, sieť, utility, video, zvuk, 
grafika, programátorské rozhranie atď.). 

• Na svete je ESP Print Pro v4.2.2, kompletné 
riešenie pre tlač s podporou súborov Adobe® 
PostScript®, PDF, HP-GL72, GIF(SM), TIFF, PNG, 

J P E G/J F I F, SGI RGB, Sun® Raster, PhotoCD(TM), 
PBM, PGM, a PPM. Ak si chcete vyskúšať ESP 
Print Pro v 4.2.2, navštívte stránku 
http://www.easysw.com/software.html. 


(jš) 


Herné novinky 


• Asi najväčšou udalosťou februára bolo 
vydanie hry Command & Conquer: Rene- 
gade. Hráč sa stáva osobou populárnej 
postavičky Commandos, prostredníctvom 
ktorej musí plniť rôzne misie. Všetko, 

čo ste doteraz videli len 2D, máte možnosť 
vidieť z vlastného pohľadu, a čo sa týka vojen- 
ských mechanizmov, môžete ich aj ovládať. 

My už hru usilovne testujeme a plnú recenziu 
vám ponúkneme asi v budúcom čísle. 

Multiplayer demo môžete nájsť na: 
http://www.plnehry.sk/hra.asp7id = 535 

• Celý február sa niesol v znamení absolútneho 
herného „sucha", keď jednoducho nebolo čo 

sa hrať. Dokonca aj Mafia, ktorej dátum vydania 
bol stanovený na 26. 2. 2002, sa akosi nemá 
k svetu. 

• Po originálnom knižnom - a teraz už aj 
filmovom - vydaní Lord Of The Rings sa 
dočkáme nakoniec aj herného spracovania. 


Hardvérové novinky 

• nVidia pred niekoľkými dňami uviedla ma trh grafickú 
kartu Quadro4, brata GeForce4, určeného na profesionálnu 
prácu. Zaujímavé je, že od pôvodnej GeForce4 sa líši len 
ovládačmi. 

• Napaľovanie CD dosahuje zlatý vek, a to aj vdáka cene 
napaľovacích mechaník a médií, ktoré dnes bežne zoženiete 
za 14 Sk. 0 to viac poteší správa, že sa najväčším producen- 
tom CD-R opäť podarilo významne znížiť výrobné náklady. 
Vdáka tomu sú firmy ako Ritec, CMC Magnetics alebo Prodisc 
dnes schopné vyrábať niektoré typy optických diskov len 

za 0,10 $ (5 Sk). Menšie spoločnosti, ako Lead Data, Giga- 
storage, Princo, Acer Média, Digital Storage Technology, sa 
dostali na úroveň 0,1 1 $ až 0,1 2 $, pričom priemer v treťom 
a štvrtom štvrťroku sa pohyboval na úrovni 0,14 $-0,13 $. 

• Trhové mechanizmy sú nevyspytateľné a po dramatickom 
poklese cien SDRAM-modulov minulého leta, keď klesli 
takmer až na hranicu výrobných nákladov, nasleduje ich 
zdraženie. Kórejské firmy Samsung Electronics a Hynix 
Semiconductor sa usilujú o zvýšenie cien DRAM-modulov 

u svojich odberateľov o 1 5 až 20 %. 

• VIA predstavila KT333 ako nástupcu KT266A, ktorý dal 
množstvu zákazníkov konečne výkonnostný dôvod na zakú- 
penie systému s pamäťami DDR. KT333, ktorý okrem podpory 
štandardných pamätí DDR200 a 266 prináša podporu aj 

pre pamäte DDR333 (PC2700). S novým southbridgom 
VT8233A podporuje KT333 (ale aj KT266A) prenosový štan- 
dard ATA-133. Prvé testy ukazujú, že KT333 je len o trošku 
rýchlejšia ako KT266A, preto sa súčasní majitelia KT266A 
nemajú prečo vzrušovať. 

• Na Summite VIA DDR333 predviedla spoločnosť King- 
Max pamäťový modul DDR400. Nie je síce známe aké bude 
oficiálne označenie (PC400 vs. PC3200), ale teoretická dátová 
priestupnosť je 3,2 GB/sec. 

• Zohnať originálne ATI-produkty, napr. TV kartu ATI TV 
Wonder, bolo v posledných mesiacoch viac ako umenie. 
Vráťme sa však k veci. Flercules sa stal s veľkou dávkou 
šťastia hlavným partnerom ATI, a tak sa už môžete stretnúť 
s prvými lastovičkami vo forme 3D Prophet All-ln-Wonder 
7500, 8500 DV a FDX 8500 LE. 

• Uvedením GeForce4 sa dostala ATI do nepríjemnej situá- 
cie. Ich nový čip R300, pracujúci na frekvencii 350-400 MHz, 
sa dostane na trh najskôr okolo mája. To znamená, že nema- 
jú alternatívne riešenie k GF4. Situácia sa čiastočne riešila 
zvýšením množstva pamäte na Radeone 8500 (128 MB). 

• Maxtor ohlásil uvedenie Personál Storage 3000LE 

s veľkosťou 120 GB. Parametre sú identické s predchodcom - 
40 GB platne, 5400rpm, 2MB buffer, 3,2dB, 250G. Orien- 
tačná cena 299,99 $. 

• ECS Elitegroup je opäť prvý v objeme predaja dosiek. 

V januári ich predal 1,55 mil., Ausu 1,4 mil. a Gigabyte 

1 mil. Výsledky MSI nie sú známe. 

• Objavili sa prvé podrobnosti o Itanium - McKinley. 

Na trh by sa mal dostať v polovici roku 2002. Bude postavený 
na 0,18 mikrónovej technológii, 1 GHz frekvencii a 3MB L3 
cache. Predbežná cena takéhoto kúsku je 4220 $. 

• ATI sa pochváli na CeBITe (marec) s čipom RV250 v karte 
Radeon 8500 XT. Podľa všetkého ide o medzistupienok k 
RV300. RV250 pobeží na frekvencii 350 MHz, karta 8500XT 
bude vybavená so 128 MB. 

• AMD ohlásilo nový čipset AMD-8000 pre 64-bitový AMD 
Hammer. Prvýkrát by sa mal objaviť asi na CeBITe. 

(zr) 


Softvérové novinky 

• Množstvo noviniek si tento mesiac pripravila spoločnosť 
Autodesk. Prvou je Autodesk MapGuide 6, výkonná 
softvérová platforma pre organizácie, ktoré chcú použiť 
svoje existujúce priestorové dáta (GIS, mapy a návrhy) na 
vývoj webových aplikácií. Táto serverová technológia spojuje 
priestorové dáta z rôznych zdrojov a dokáže ich v reálnom 
čase prenášať po internete, intranete alebo extranete dälším 
používateľom (zákazníci, partneri, zamestnanci). Nová verzia 
poskytuje vyšší výkon, nové vývojové nástroje a kratšiu dobu 
vývoja vysokoprispôsobiteľných aplikácií. 

• Ďalším novým produktom Autodesku je Autodesk VIZ 4. 
Ide o novú verziu nástroja na 3D modelovanie, rendering a 
animáciu, ktorý bol doteraz známy pod názvom 3D Štúdio 
VIZ. Nová verzia prináša nové, ľahko ovládateľné funkcie na 
simuláciu osvetlenia priamo z prostredia aplikácie a umožňu- 
je návrhárom generovať bohatšie, atraktívnejšie snímky. 

• Pre konštruktérov prechádzajúcich na 3D navrhovanie je 
k dispozícii nový balík Autodesk Inventor Šerieš, ktorý 


obsahuje doteraz samostatne dodávané 2D a 3D návrhárske 
systémy Autodesk Inventor a Autodesk Mechanical Desktop. 
Okrem toho poskytuje Autodesk Inventor Šerieš tiež plnú 
funkčnosť programov AutoCAD a AutoCAD Mechanical. 
Výhodou je, že používatelia môžu nadälej používať osved- 
čené technológie a postupne prechádzať na novú technoló- 
giu 3D navrhovania. 

• Poslednou novinkou z dielne Autodesku je Autodesk 
Raster Design (v predchádzajúcich verziách dodávaný pod 
názvom Autodesk CAD Overlay). Autodesk Raster Design 
umožní integráciu papierových výkresov a fotografií (letecké 
alebo satelitné snímky) do digitálnych návrhov a umožní ich 
uloženie v digitálnom formáte. Medzi novými vlastnosťami 
je napríklad optické rozpoznávanie znakov, funkcie pre ovlá- 
danie farebnej palety, úpravy tónov a transformácie. Veľmi 
jednoducho tak môžete previesť dokumenty v bitmapovom 
formáte alebo papierové výkresy a mapy do vektorovej 
digitálnej formy, ktorú je možné dälej upravovať. 

• Spoločnosť Symantec prichádza popri novej verzii progra- 
mu Ghost aj s verziou Symantec Ghost 7.5 Corporate 
Edition, ktorá predstavuje komplexné riešenie inštalácie 

a inovácie softvéru na PC. Táto inovovaná verzia zavádza 
novú funkciu Remote Boot, ktorá administrátorom umožňuje 
z centrálneho miesta vzdialene inštalovať klientský softvér 
Ghost na jednotlivé pracovné stanice. Nový GhostCast Server 
teraz ponúka 3 metódy inštalácie obrazov vytvorených pro- 
gramom Ghost - Multicast (pre súčasnú inštaláciu jedného 
obrazu na viac počítačov), Unicast (inštalácia obrazu na 
jedného klienta) a Subnet Targeted broadcast (selektívna 
inštalácia na základe zoskupenia počítačov do podsietí). 

Z ďalších zlepšení spomeňme možnosť znížiť zaťaženie siete, 
vzdialené ovládanie konzoly cez Microsoft Terminál Server 
a podporu Linux EXT3. 

• Na poli antivírusových programov je novinkou Kaspersky 
Anti-Virus 4.0 od spoločnosti Kaspersky Lab International, 
ktorý v českej verzii uviedla firma PCS SOFTWARE. Modulárna 
štruktúra novej verzie produktu umožňuje update databázy 
vírusov alebo samotného programu v reálnom čase. 
Rezidentná časť používa novú technológiu zachytenia 

a odstránenia vírusov, založenú na dvojstupňovej spolupráci 
s operačným systémom. Celý program prešiel prestavbou a 
moduly sú teraz rozdelené na dve časti - prostredie a funkčná 
časť. Program teraz podporuje všetky verzie Windows 
vrátane Windows XP. 

• Konečne sme sa dočkali 3D Mark 2001 SE. Bola pridaná 
podpora DirectX 8.1, kompatibilita s WinXP, nový test na 
pixel shader 1,4, doplnené „systém info", podpora nových 
AMD a Intel procesorov. Najväčším plusom je však to, že 
výsledky s 2001 a 2001 SE sú navzájom porovnateľné 

a registračný kód je rovnaký. 

(šs, e k) 


Programovanie 

• Firma Borland prichádza na trh s novým vývojovým 
prostredím pre vývoj aplikácií v programovacom jazyku C+ + 
pre platformu Windows s možnosťou portovania pre Linux. 
C++ Builder 6 umožní rýchly a efektívny vývoj nielen klasic- 
kých desktopových aplikácií, ale aj aplikácií pre elektronické 
obchodovanie s webovými službami. 

Uvedieme stručný prehľad kľúčových vlastností produktu: 

- BizSnap - vývojová platforma typu RAD pre webové 
služby, ktorá zjednodušuje integráciu riešení B2B pomocou 
XML7SOAP. 

- WebSnap - vývojová šablóna založená na komponentoch, 
určená na tvorbu webových aplikácií pre najpoužívanejšie 
webové aplikačné servery Apache, Netscape a Microsoft 
Internet Information Server (IIS). 

- DataSnap - Umožní vývojárom tvorbu výkonných aplikácií 
typu middleware s možnosťami využitia webových služieb 

a pripojenia k významným databázam Oracle, Microsoft SQL 
Server, Informix, IBM DB2, Sybase a samozrejme aj k data- 
báze Borland InterBase prostredníctvom XML, DCOM či 
CORBA. 

- Knižnica komponentov CLX - umožní vývojárom tvorbu 
prenosných aplikácií pre platformy Windows a Linux. Porta- 
bilita je zaistená na úrovni zdrojového kódu s plánovanými 
produktmi Borland C++ pre Linux. 

- Integrácia s aplikačným serverom Borland Enterprise 
Server - dovolí vývojárom uspokojiť náročné požiadavky 
globálnych zákazníkov, ktorí požadujú aplikácie typu 
e-business. 

Borland C-f- -H Builder 6 má byť dostupný od konca februára 
2002 v troch edíciách: Enterprise, Professional a Personál. 

Overovaciu 60-dňovú verziu produktu C+ + Builder 6 Enter- 
prise je možné stiahnuť na adrese: 

http://www.borland.com/downloads/. 

Viac informácií nájdete na adrese: 

http://www.borland.eom/bcppbuilder/a v neposlednom 
rade aj v PC Space. Produkt v redakcii intenzívne testujeme 
a podrobnejšie ho predstavíme v niektorom dieli seriálu 
Programovanie. 

(II) 


DVD novinky 

• Koniec februára a začiatok marca nám priniesli takmer 
„vianočnú nádielku" v podobe DVD. Konečne na náš trh prišli 
disky určené na vianočný trh. Prečo až teraz? Súvisí to 

s oneskoreným uvedením mnohých titulov v našich kinách. 

• Konečne sme sa dočkali titulov ako sú geniálny rozprávkový 
Shrek, počítačom animovaný Final Fantasy, romantický 
Denník Bridget Jonesovej, alebo hororový Dracula 2000. 

• Dlhoočakávaný bol aj Pearl Harbor, ktorý vyšiel hneď na 
dvoch DVD. To prvé filmové obsahuje dokonca český dabing 
v DD5.1 a slovenské titulky. Pozor! Asi po 90 minútach filmu 
sa z nepochopiteľnej príčiny zmenia slovenské titulky na 
grécke a tento problém trvá asi 40 minút! Dabing a ani CZ 
titulky nevykazujú žiadnu chybu. Zaujímavá je aj bonusová 
časť (druhé DVD), ktorá je kompletne lokalizovaná do češtiny. 

• Ak sa vám máli romantiky, vyskúšajte napríklad Mexičana 
s Juliou Roberts a Bradom Pittom, alebo dnes už klasickú 
komédiu Tootsie v hlavnej úlohe s D. Hoffmanom. 


• Pre priaznivcov akčných žánrov je určený film „15 minút". 
Ak ste ho ešte nevideli, tak malá pikoška - v jednej z hlav- 
ných postáv si po boku Róberta DeNira zahral český herec 
Karel Rodení Otvára sa Hollywood východu? 

• Po nekonečných odkladoch aj u nás konečne stroskotal 
TrosečníkTom Hanks. Ďalšie stroskotanie zaznamenali na 
novodobej Planéte Opíc 2001 . O tom, či je remake lepší 
ako originál sa s vami nebudem škriepiť. DVD je v tomto prí- 
pade omnoho lepšie spracované a najmä je nabité bonusmi. 

• A čo deti? Ak opomeniem Shreka, čo je skôr rozprávka 
pre dospelých, tak aj detská nádielka je zaujímavá. Vyšla totiž 
dälšia Disneyho klasika Líška a Pes, ktorej konkuruje česká 
klasika v podobe rozprávky Mach a Šebestová, alebo 
pokračovanie Kríkových dobrodružstiev s číslom 2. 

• A to nie je všetko. Mohli by sme pokračovať vo vymenúvaní 
noviniek ešte dlho, ale všetko nájdete na: 
http://www.dvdonline.sk. 

• Čo nás čaká v najbližších týždňoch? Všetci sa tešíme na 
český film Tmavomodrý svet, ktorý bude maximálne nabitý 
bonusmi. Na našom poslednom CD ste mohli nájsť niekoľko 
trailerov, medzi inými aj na filmy Príbeh rytiera a titul Rýchlo 
a zbesilo. Oba sa konečne objavia aj na DVD. 

• Ak však dávate prednosť filmovej klasike, možno niečo 
nájdete na týchto DVD: 9 a 1/2 týždňa, Starman, Hanky 
Panky, Barabbas, Breakout, Číslo 5 žije!, Pojďte pane. 
Budeme si hrát. .. 

Do DÍVÍDenia priatelia... 

(jr) 


GeForce4 

Grafický procesor GeForce 4 sa objavil približne štyri 
mesiace po uvedení GeForce 3 Ti 500 a Ti 200. Značka Ge- 
Force 4 zahŕňa dva navzájom veľmi rozdielne grafické čipy - 
NV 1 7 a NV 25. NV 1 7 sa objavil v troch modifikáciách 
a nesie obchodný názov GeForce 4 MX; oveľa vyspelejší 
NV 25 bol uvedený v dvoch verziách s názvom GeForce 4 Ti. 

NV 17 bol už na jeseň minulého roka predstavený na Com- 
dexe. Ide vlastne o medzičlánok medzi GeForce 2 a GeForce 
3. Grafický čip je vyrábaný pokročilou 0,1 5-mikrónovou 
technológiou a architektúra jadra pripomína odľahčené 
GeForce 3. 

Má implementovanú podporu Quicunx Anti-Aliasingu. 
GeForce 4 MX však nepodporuje funkcie prostredia DX8. 
Funkcia Pixel Shader nie je podporovaná vôbec a Vertex 


Shader iba čiastočne. Grafická karta sa preto podobá skôr na 
GeForce 2. 

Z vedľajších funkcií GeForce 4 MX disponuje zlepšenou 
verziou programu pre správu niekoľkých obrazoviek nView 
(ide o obdobu Hydravision od ATI). Ďalšou zaujímavosťou je 
veľký počet výstupov - grafická karta má klasický výstup RGB, 
DVI výstup a S-VHS výstup. GeForce 4 MX má aj hardvérový 
dekodér MPEG2. 

GeForce 4 Ti je založený na novom grafickom čipe NV25, 
ktorý vychádza z NV20. Jadro výkonnejšej verzie grafickej 
karty pracuje na frekvencii 300 MHz, je vyrábané 0,1 5 /im 
technológiou a skladá sa z 63 miliónov tranzistorov. Kvôli 
zvýšenému objemu vyžarovaného tepla je grafická karta 
vybavená systémom tepelnej ochrany. 

Jadro grafického čipu sa pri NV25 v zásade nelíši od NV20. 



Myšlienky LOTR-a sa chytil súčasne veleúspešný 
Electronic Arts. Hráč bude hrat za postavy 
Aragorn, Gimli a Legolas a bude viesť boje 
proti Orkom a ďalším príšerám. Hra by mala 
byt plne 3D s dynamickou aj statickou kamerou 
(a la Alone In The Dark). Herný debut sa plánuje 
na všetky možné konzoly a PC. 

• V predaji už máme aj českú hru Polda4. 

Ťažko predpokladať, či je to posledný diel, 
v každom prípade séria „Poldy" je značne 
obľúbená medzi českou aj slovenskou hráčskou 
obcou. Ako policajt sa budete motať so strojom 
času hocikde a určite sa dostanete do množstva 
komplikovaných situácií, v ktorých jednoduchý 
policajtský mozog nebude stačiť a budete musieť 
zasiahnuť vy so svojou inteligenciou. 

• V súčasnosti už nemecké obchody majú na 
svojich pultoch zaujímavú hru Stealth Combat, 
ktorá sa prostredníctvom Crya dostane aj k nám 
približne o dva-tri mesiace. A čože je na tom 
Stealth Combate také zaujímavé? No v prvom 
rade fakt, že budete môcť veliť skupinkám 
vrtuľníkov, džípov či radových vojakov v značne 
rozľahlom prostredí. V blízkej budúcnosti proti 
sebe budú stáť Ázijská koalícia a Európska 
vojenská a ekonomická aliancia. Vy budete hrať 
žoldniera, ktorý sa pridá na stranu, ktorá zaplatí 
viac. Sľúbené sú klasické zbrane plus chutovky 
ako Gauss Gun či nejaký ten Tešia Gun. 

• Pomaly sa k nám blíži aj demo Team Factoru 
od českých 7FX. Hra má byt takticko-strategic- 
kým FPS, odohrávajúcim sa v džungli a ktovie 
kde ešte všade. Ak chcete mat o hre predstavu, 
odporúčam http://games.tiscali.cz/clanek/ 
patche.asp?id = 2934, kde nájdete video 
priamo z hry. 

(zr) 


novinky 


NV 25 má 4 pipelines po dvoch textúrovacích jednot- 
kách. Jednou z najzaujímavejších nových technológií je 
Occlusion Culling druhej generácie, čo je obdoba tech- 
nológie Hidden Surface Removal od NVidie. Tým sa 
znižujú nároky na pamäť i jadro grafickej karty. Ďalšími 
zaujímavými technológiami je nový algoritmus pre bez- 
stratovú kompresiu textúr 4:1 a Quadcache architecture. 
GeForce 4 má ďalej novú generáciu nFinite FX techno- 
lógie, ktorá sa od predchádzajúcej líši najmä dvoma 
vertexovými pipeline. Ďalšia novinka - Accuview Anti- 
Aliasing je technológia vyhladzovania scén. Hardvérový 
dekodér MPEG2 GeForce 4 Ti nemá. 

Stanislav J. Manca 



Frekvencia čipu 

Veľkosť pamäte 

Frekvencia pamäte 

Priepustnosť pamäte 

Fill Rate 

GeForce4 MX 420 

250 MHz 

64 MB 

166 MHz 

2656 MH/z 

500 Mpixelov/s 

GeForce4 MX 440 

270 MHz 

64 MB 

400 MHz 

6400 MH/z 

540 Mpixelov/s 

GeForce4 MX 460 

300 MHz 

64 MB 

550 MHz 

8800 MH/z 

600 Mpixelov/s 

GeForce4 Ti 4400 

275 MHz 

128 MB 

550 MHz 

8800 MH/z 

1100 Mpixelov/s 

GeForce4 Ti 4600 

300 MHz 

128 MB 

650 MHz 

10400 MH/z 

1200 Mpixelov/s 


G02WEB - nová aktivita 
spoločnosti Cisco 

Spoločnosť CISCO odštartovala nový projekt, nazvaný 
„G02WEB", ktorý má pomôcť malým a stredným firmám 
využívať internet ako plnohodnotný pracovný nástroj. 
Portál „G02WEB" je on-line nástrojom, ktorý by mal ria- 
diacim pracovníkom firiem rozšíriť ich znalosti a rozsah 
využívania internetu v podnikaní. Portál obsahuje kurzy, 
ktoré môžu využívať zamestnanci i vedenie firiem pre 
rozvoj zapojenia internetu do každodenného pracov- 
ného procesu. Vedenie firiem má možnosť využiť tieto 
stránky i k efektívnemu vzdelávaniu svojich zamestnan- 
cov v oblasti dnes tak aktuálnej, a to priamo prostred- 
níctvom internetu. 

Registrácia je zadarmo na adrese www.go2web.sk, 
momentálna ponuka obsahuje e-kurzy v piatich základ- 
ných oblastiach: 

• Prvé kroky k internetu - e-mail 

• Priestor pre predstavenie firmy - web 

• Urýchlenie komunikačných tokov vo firme - e-docu- 
menty 

• Klasické internetové obchodovanie - e-business 

• Služby s pridanou hodnotou - e-partners 
Registrovaný používateľ môže postupovať od najjed- 
noduchších krokov (čo je to e-mail, ako získať e-mail, 
jeho vlastnosti atď.) až po e-business. Každý kurz je 
možné zakončiť testom, ktorý umožňuje overiť si 
skutočné znalosti a odhaliť prípadné slabiny. 

Doplnkom projektu je aj multimediálne CD Cisco 
City, čo je interaktívny sprievodca reálnym mestom, 
jednoducho a prehľadne demonštrujúci využitie interne- 
tu a internetových technológií vo forme prístupnej 
i začiatočníkom. Nuly a jednotky sú nahradené obyvateľ- 
mi a infraštruktúrou mesta, sieťový hw, napríklad smero- 
vače, sú symbolicky vyjadrené pomocou siete diaľnic, 
železníc a letísk. 



Ukážka z Cisco City. 

Každý zaregistrovaný účastník tiež získa zadarmo 
dálšie multimediálne CD s elearningovými kurzmi 
v celkovej hodnote cca 100 000 Kč. 

(II) 

EuroTel Easy a Viac 

EuroTel opäť ponúka Viac. Od prvého marca prichá- 
dza s ďalšou novinkou, tentoraz pre používateľov pred- 
platných kariet Easy. Tou najviditeľnejšou je pravdepo- 
dobne sekundová tarifikácia od prvej sekundy hovoru. 
K dispozícii máte možnosť sledovať v reálnom čase, 
ako vám ubúda kredit počas telefonovania, takže už ne- 
musíte čakať na príchod SMS s informáciou o kredite po 
ukončení hovoru. V platnosti ostávajú aj nadálej služby 
Easy Duo, Life, Nonstop aj populárny Bonus. 

Kompletnú tlačovú správu ste mohli nájsť ihneď po 
zverejnení v plnom znení na našom webe. 


Compaq Storage Center v Datalane 

Od polovice februára môžu všetci záujemcovia o kva- 
litné storage riešenia navštíviť nové centrum Compaqu 
umiestnené v bratislavskom sídle spoločnosti Datalan. 
Centu m je otvorené pre všetkých záujemcov, nielen pre 
zákazníkov Datalanu. Okrem najrôznejších demonštrač- 
ných zariadení a simulácií reálnych riešení vám bude 
k dispozícii aj kvalifikovaný personál, ochotný pomôcť 
vám navrhnúť riešenie na mieru. 

Westech a Western Digital 

Svetový výrobca harddiskov, spoločnosť Western 
Digital, pripravil v spolupráci so spoločnosťou Westech 
odborný seminár o pevných diskoch. Účasť bola pomer- 
ne hojná a všetci si pochvaľovali dobrú úroveň. Po od- 
bornej časti nasledovala búrlivá diskusia účastníkov so 
zástupcom WD. Odborníci a obchodníci mali možnosť s 
ním prediskutovať svoje problémy a nájsť spoločné 
riešenie. Pre všetkých pripravil Westech v nasledujúcich 
dňoch zaujímavé akcie. 

DVD rekordér PIONEER - od marca 
na Slovensku 

Firma BaSys Czech & Slovák, s. r. o., výhradný distribú- 
tor značky Pioneer, predstavuje slovenskej verejnosti DVD 
R/RW rekordér DVR-7000. Prvýkrát bol uvedený na výs- 
tave IFA v Berlíne (august 2001 ) a v týchto dňoch sa 
dostáva aj na náš trh. Rekordér tretej generácie ponúka 
zákazníkom istotu v podobe overenej technológie spolu 
s rozšíreným počtom nahrávacích a editovacích funkcií. 
Podporujúc formáty DVD-R/RW je DVR-7000 prvým DVD 
rekordérom, ktorý prináša výnimočnú kompatibilitu 
s DVD-videoprehrávačmi, DVD-ROM mechanikami 
v počítačoch a inými systémami slúžiacimi na prehráva- 
nie DVD. 

IBM stále na čele 

Už deviaty rok za sebou potvrdil v roku 2001 Úrad 
pre patenty a obchodné značky Spojených štátov ame- 
rických prvenstvo spoločnosti IBM v počte pridelených 
patentov v USA, a to rekordný počet 341 1 . Tento počet 
predstavuje temer 20-percentný nárast oproti počtu 
2886 v roku 2000 a zároveň znamená, že spoločnosť 
IBM sa stala vôbec prvým držiteľom patentov, ktorému 
uznali viac než 3000 patentov v USA v jedinom roku. 

Navision - významný dodávateľ softvé- 
ru pre riadenie firmy na Slovensku 

Navision riešenia a ich podnikový postoj sú presadzo- 
vané po línii „od účtovníctva pre malé firmy po komplex- 
né podnikové riešenie". Systémy Navision sú skutočne 
integrované produkty, ktoré pokrývajú celú škálu firem- 
nej komunikácie - ako klasické ERP funkcie, tak aj CRM 
a spoluprácu cez internet - všetko plne integrované 
(správa financií, výroba a distribúcia, spolupráca dodá- 
vateľských reťazcov, riadenie vzťahov so zákazníkmi, 
podniková analýza, riadenie ľudských zdrojov). 

Príjmy z licencií produktov spoločnosti Navision sa vo 
fiskálnom roku 2000/2001 (celosvetovo) zvýšili o 18,7 
percenta. Celkové tržby spoločnosti tvorili v tomto 
období 1 ,496 mil. DKK (1 78 mil. USD), v porovnaní 
s obdobím 1999/2000, kedy to bolo 1,260 mil. DKK 
(149 mil. USD). Podľa spoločnosti Gartner Dataquest je 
Navision piatym najväčším dodávateľom komplexných 
podnikových riešení v Európe, v globálnom meradle je 
asi na desiatom mieste. Hodnota licencií a maintanance 
Navision umiestnených na slovenskom trhu v roku 2000 


tvorila približne 10 mil Sk. V roku 2001 táto hodnota 
dosiahla takmer 1 00-percentný nárast a cenu 20 mil. Sk. 

TREND konferencia o e-Governmente 

Šiesty ročník odbornej TREND konferencie Infotrendy 
2002 si za tému zvolil e-Government v slovenských pod- 
mienkach. Konferenciu osobne otvoril predseda vlády SR 
Mikuláš Dzurinda, ktorý prevzal aj záštitu nad konferen- 
ciou. Cieľom tohto ročníka konferencie bolo nastoliť 
otázku, aké je poslanie info-komunikačných technológií 
pri riadení vecí verejných. e-Government je podľa orga- 
nizátorov to, keď štátne i samosprávne inštitúcie komu- 
nikujú s občanmi prostredníctvom internetu a iných 
elektronických médií, umožňujú elektronickou formou 
vybavovať úradné záležitosti, napríklad daňové prizna- 
nia, na webovských stránkach detailne informujú o 
svojej činnosti, zverejňujú dokumenty, návrhy zákonov, 
poskytujú možnosť spätnej väzby, spracúvajú ju. 

Príspevky boli väčšinou veľmi hodnotné a konferencia 
mala vysokú odbornú úroveň. K najdôležitejším príspev- 
kom sa vrátime aj na stránkach časopisu. 

Konferencia Vyššia forma 
komunikácie 2002 

Prioritou 2. ročníka podujatia bolo predstaviť nové 
trendy a poznatky v tejto rozvíjajúcej sa oblasti, s dôra- 
zom na praktické riešenia mobilnej komunikácie vhodné 
pre firmy v rôznych oblastiach. Súčasne bol venovaný 
priestor aj dosahom vyplývajúcim z blížiacej sa liberalizá- 
cie telekomunikačného trhu v SR. Účelom celého progra- 
mu je hľadanie konkrétnych riešení, ktoré sa dajú využiť 
v praxi. Cieľom konferencie bolo odborne analyzovať 
súčasný stav a stanoviť vízie modernej mobilnej a teleko- 
munikačnej komunikácie. 

Cieľom workshopového bloku v sekcii Mobile Solu- 
tions bolo objasniť najnovšie trendy využitia modernej 
mobilnej komunikácie s opisom, ako tieto poznatky 
najlepšie použiť v praktickom živote firmy. Cieľom work- 
shopového bloku v sekcii Telecom Liberalization bolo, 
aj pomocou diskusie s účastníkmi, objasniť viaceré 
aspekty a dosahy vyplývajúce z liberalizácie telekomu- 
nikácií v SR na biznis ako taký. Praktické skúsenosti boli 
prezentované prednášateľmi zo zahraničia, pričom 
zazneli aj predpoklady a vízie vplyvov od renomovaných 
slovenských prednášateľov. 

Legislatívny proces a aproximácia 
práva s jednotným informačným 
systémom 

Od februára tohto roka zabezpečuje legislatívny 
proces a aproximáciu slovenského práva k legislatíve 
Európskej únie jednotný informačný systém. Umožňuje 
tak sledovanie tvorby legislatívy od návrhu, cez pripo- 
mienkové konania a posudzovanie z hľadiska vzťahu k 
právu Európskej únie, až po schválenie v NR SR a uverej- 
nenie v Zbierke zákonov SR. Všetky tieto údaje sú v elek- 
tronickej forme centrálne spracované a prístupné nielen 
orgánom ústrednej štátnej správy, ale aj každému, kto 
o ne bude mať záujem v súlade so zákonom o slobod- 
nom prístupe k informáciám. Celý projekt je prezentá- 
ciou efektívneho využitia prostriedkov, ktoré poskytla 
Európska komisia v rámci programu PHARE. Realizovaný 
bol spoločnosťou PosAm Bratislava, ktorá je významným 
dodávateľom IT riešení využívaných v štátnej správe. 
Oficiálny názov projektu je „Projekt pre podporu aproxi- 
mačného procesu". 

(j r, rt) 

High Speed Data - mobilný internet už do 43,2 kbps! 


Technológia HSCSD 

(High Speed Circuit Switched Data) 

Ak by sme doslovne preložili význam skratky na 
vysokorýchlostné prepínané okruhy, presne to vystihuje 
princíp novej technológie. Nebudeme zachádzať do 
prílišných technologických podrobností týkajúcich sa 
dátových prenosov prostredníctvom GSM kanála. Postačí 
nám fakt, že GSM kanál umožňuje typickú prenosovú 
rýchlosť 9.6 kb/s; niektoré GSM siete dokážu zaistiť 
maximálnu prenosovú rýchlosť až 14.4 kb/s v jednom 
timeslote. Nárast prenosovej rýchlosti z 9.6 kb/s na 
14.4 kb/s, teda o celých 50 percent je spôsobený zme- 
nou algoritmu chybovej korekcie. Prenosový protokol 
totiž okrem informačných bitov prenáša aj množstvo 
kontrolných a najmä korekčných bitov. Z povahy GSM 
ako rádiového prenosu vyplýva určitá chybovosť spô- 
sobená výpadkami, rušením a podobne. Preto sú infor- 
mačné bity doplnené o korekčné bity, takže na strane 
prijímateľa je možné niektoré jednoduché chyby opraviť. 
Táto príjemná vlastnosť prenosového protokolu je však 
na druhej strane vykúpená množstvom nadbytočnej 
informácie, ktorá sa musí preniesť. Skutočná fyzická 


používateľ môže vybrať, koľko timeslotov chce prideliť na 
smer odchodu a koľko na smer príchodu; a to podľa 
toho či chce napríklad odosielať veľa príloh k e-mailom 
alebo naopak, či potrebuje sťahovať z webu súbory. 



Štatistika štyriapolhodinového sťahovania súborov 


Ako to už v živote a aj pri testovaní býva, väčšinou 
sú k dispozícii kombinácie dobrých a zlých správ. Keď 
si väčšina ľudí má vybrať, ktorú správu chce počuť 
najskôr, vyberie si tú zlú. Skôr než sa dostaneme k opisu 
úspechov, preberme si najskôr neúspechy spôsobe-né 
nie celkom stopercentnou interoperabilitou použitých 
prístrojov. 

Neúspechy 

Nebudeme čitateľov strašiť, nie sú to neúspechy 
zásadné, len spôsobené nesúladom konektivity niekto- 
rých komponentov. Príčinou bola paradoxne skutočnosť, 
že k testovaniu sme mali pripravený najmodernejší hard- 
vér a softvér. A ako sa hovorí, veľa poľovníkov - zajacova 
smrť. Prvým neúspechom bolo testovanie HSD pomocou 
telefónu Nokia 8310. Tento telefón totiž umožňuje 
prenos dát medzi telefónom a počítačom len prostred- 
níctvom infračerveného rozhrania IrDA. Keď sa pozrieme 
na zoznam hardvéru, ktorý sme mali k dispozícii, žiadny 
z počítačov IrDA rozhranie neobsahoval. Preto by sa 
záujemcovia o prenos údajov cez mobilný telefón s IrDA 
rozhraním mali presvedčiť, či ich notebook takýmto 


High Speed Data je služba spoločnosti EuroTel Bratislava, a. s., určená pre vysokorýchlostný prenos dát 
v mobilných sieťach až do 43,2 kbps, čo je prenosová rýchlosť porovnateľná s bežným pripojením na internet 
prostredníctvom pevnej telefónnej linky. Služba je založená na princípe prepínania okruhov pomocou tech- 
nológie HSCSD. Pomocou služby High Speed Data potom môžete využívať časovo neobmedzený prístup na 
internet cez jedno meno a heslo prostredníctvom mobilnej siete EuroTel GSM. Toľko citácia zo stránky 
www.eurotel.sk. Je len pochopiteľné, že nás táto služba zaujala a rozhodli sme sa ju podrobnejšie otestovať. 


prenosová rýchlosť jedného GSM timeslotu je 22.8 kb/s. 
Porovnaním týchto údajov je zrejmé, aká prenosová 
kapacita je vyhradená pre réžiu prenosového protokolu 
a korekčné kódovanie. Tiež je potrebné vysvetliť pojem 
TIMESLOT. GSM prenos - či už hovoru alebo dát - je 
časovo multiplexovaný, to znamená, že na jednom GSM 
kanáli beží súbežne niekoľko hovorov. Každému hovoru 
alebo prenosu sú pridelené určité časové úseky. Pri nor- 
málnom telefonovaní využívame len dva timesloty - 
jeden na vysielanie a druhý na príjem. A tu sa dostá- 
vame k princípu HSCSD. Ak zabezpečíme na strane mo- 
bilného telefónu, a zároveň aj na strane BTS (bunkovej 
prenosovej stanice mobilného operátora najbližšej k tele- 
fonujúcemu, s ktorou telefonujúci práve komunikuje), 
aby pre prenos údajov bolo pridelených viac timeslotov, 
typicky tri alebo štyri, môžeme rýchlosť prenosu údajov 
zvýšiť na troj- až štvornásobok základnej prenosovej 
rýchlosti, to jest maximálne na 43.2 kb/s. Na strane 
mobilného operátora ide hlavne o úpravu softvéru, 
pretože prideľovanie timeslotov pre klasické hovory 
existujúce GSM prenosové systémy hravo zvládajú. 
Teoreticky je dokonca možné prideliť na jeden prenos 
až 8 timeslotov, no súčasné mobilné telefóny podporujú 
maximálne 4 naraz pridelené časové sloty. Kedže HSCSD 
prenos je určený hlavne pre prístup na internet, impli- 
citne sa predpokladá nesymetrický prenos. Pojem nesy- 
metrický prenos najlepšie pochopíme, ak sa zamyslíme 
nad naším typickým surfovaním na webe. Z nášho počí- 
tača odchádzajú väčšinou len URL adresy a sem-tam 
nejaký vyplnený formulár, ak si niečo objednáme alebo 
sa niekam prihlásime. Podstatne viac informácií prúdi 
z webu k nám. Sú to texty, obrázky, aplety, flashe na 
HTML stránkach a tiež súbory, ktoré z webu sťahujeme. 
Ani smer od klienta však nemožno podceňovať. Pri sťa- 
hovaní súborov sa vyžaduje aj určitá réžia TCP/IP proto- 
kolu, ktorá spočíva hlavne v potvrdzovaní prijatých 
paketov. Úplne opačná situácia s využívaním smerov 
príchodu a odchodu dát nastáva pri posielaní súborov 
z klientovho počítača na web alebo pri odoslaní e-mailu 
s pripojeným multimediálnym súborom. Pri HSCSD si 


Použiteľné mobilné telefóny 

Spoločnosť EuroTel má pre HSD zatiaľ v ponuke nasle- 
dujúce typy mobilných telefónov, ktoré podporujú tech- 
nológiu HSCSD v plnom rozsahu: Nokia 6210, Nokia 
9210, Nokia 8310 a Nokia Card Phone 2.0 V mierne 
obmedzenom rozsahu 2 + 1 , teda dva kanály pre smer 
príchodu a jeden kanál pre smer odchodu, je možné 
využiť aj telefóny Ericsson typov T520, T39, T65(novinka) 
a T68. 

Spoplatňovanie HSD 

Vysokorýchlostné dátové prenosy sú tarifované rov- 
nako ako GSM dátové prenosy s prenosovou rýchlosťou 
9.6 kb/s. Aktuálna cena za aktiváciu HSD je 500 Sk, 
mesačný poplatok len 350 Sk. K obidvom cenám je 
potrebné pripočítať 23 % DPH. Okrem aktivačného 
a mesačného poplatku sa HSD prenos tarifuje ako bežný 
hovor v sieti EuroTel podľa používateľovho predplatené- 
ho programu. Uplatňuje sa teda aj sekundová tarifikácia. 
Dátové hovory sú zahrnuté vo voľných minútach a, bo- 
hužiaľ, sa na ne nevzťahuje služba Noc a služba Víkend. 
Aj napriek tomu je tarifovanie hlavne večer a cez víkendy 
pomerne priaznivé, od 1 . februára platí pre HSD po vy- 
čerpaní voľných minút cez víkend cena 60 hal./min. bez 
DPH. 

Testovanie HSD 

K dispozícii na testovanie sme mali nasledujúcu 
zostavu prístrojov: 

• notebook Compaq Evo N1 60 s operačným systémom 
Windows XP 

• „klasický" desktop s operačným systémom Windows 
XP 

• mobilný telefón vo forme PCMCIA karty Nokia Card- 
Phone 2 

• „klasický" mobilný telefón Nokia 8310 


rozhraním disponuje. V prípade klasických počítačov 
každá moderná matičná doska vývod pre IrDA interface 
vo forme štyroch pinov obsahuje. Skúste však zohnať 
hardvérový komponent, ktorý sa na tieto piny pripája. 

V prípade notebooku Compaq Evo N160 by dokonca 
mali smolu aj majitelia mobilných telefónov so sériovým 
rozhraním, pretože notebook v základnej zostave (bez 
docking station) nedisponuje ani týmto rozhraním. 
Jediným riešením pre komunikáciu s klasickým mobilným 
telefónom je rozhranie USB alebo použitie mobilného 
telefónu vo forme PCMCIA karty, napríklad Nokia Card- 
Phone 2. Testovanie HSD sa teda rozbehlo na hardvéro- 
vej kombinácii notebook Compaq EVO N160 a Nokia 
CardPhone 2. A tu už bol náš postup korunovaný 
prakticky len samými úspechmi. 

Úspechy 





Naša testovacia zostava sa 
teda ustálila na konfigurácii 
notebook Compaq Evo N160 
s operačným systémom Win- 
dows XP a „kartovým" tele- 
fónom Nokia CardPhone 2. 

Desktop sme z hry vylúčili 
úmyselne, veď koniec koncov 
ide o mobilný prenos. 

Zasunutá PCMCIA karta 
Nokia CardPhone 2 bola 
operačným systémom Win- 
dows XP rozpoznaná ako 
štandardný PCMCIA modem, 
ktorý po nastavení para- 
metrov na prístup do siete 
providera fungoval ako štan- 
dardný GSM modem s pre- 
nosovou rýchlosťou 9.6 

kbps. Rozhodli sme sa trochu sami seba potrápiť a chvíľu 
sme testovali klasický GSM dátový prenos, hlavne preto, 
aby sme mali s čím porovnávať a potom naplno vychut- 



Nokia CardPhone 2 

nať nárast prenosovej rýchlosti pri HSD. Čo sa týka 
rýchlosti browsovania po graficky obsiahlejších stránkach 
alebo sťahovania väčších súborov - proste nič extra. 
Dokumentuje to aj náš obrázok, ktorý veľkú a pri mobil- 
ných prenosoch ani lacnú perspektívu pre stiahnutie 
súboru nedáva. 



Download 7. 55 megabajtového súboru prostredníctvom 
klasického GSM dátového prenosu 


Ale dosť bolo trápenia. Po nainštalovaní potrebných 
ovládačov s programami a nastavení parametrov sme 
začali testovať naplno. 



Nastavenie modemových parametrov telefónu Nokia 
CardPhone 2 pre HSD 


Testovali sme na dvoch miestach - v Bratislave, kde 
sme predpokladali využitie pásma GSM 1800, a v Lip- 
tovskom Mikuláši. Okrem týchto dvoch „stacionárnych" 
miest sme testovali prenos aj počas cesty vlakom 
z Lipt. Mikuláša do Bratislavy v dopoludňajších hodi- 
nách. V Bratislave sme v prevažnej väčšine získali plný 
počet timeslotov, takže celková prenosová rýchlosť bola 
43.2 kb/s. Mimo Bratislavy sme zhruba v polovici prí- 
padov nadviazali spojenie s prenosovou rýchlosťou 
28.8 kb/s na download a 9.6 kb/s na upload. 



Zobrazenie aktuálnej prenosovej rýchlosti pre download 
a upload 


Vynikajúca je aj dlhodobá stabilita spojenia, ktorú 
najlepšie dokumentuje obrázok počtu odoslaných a pri- 
jatých bajtov po štyriapolhodinovom browsovaní 
a sťahovaní súborov. Test stability spojenia sme usku- 
točnili v pracovný deň vo večerných hodinách. Za celý 
čas spojenie nebolo ani raz prerušené. 

Ak by sme porovnali dátový prenos prostredníctvom 
služby HSD s modemovým prenosom prostredníctvom 
klasickej telefónnej linky alebo prostredníctvom linky 
ISDN, dosiahnuté výsledky by sa nám zdali priemerné 
(v porovnaní s ISDN linkou dokonca podpriemerné). 
Kúzlo HSD je práve v mobilite. Mať možnosť pripojenia 
k internetu a prostredníctvom neho k rôznym podniko- 
vým intranetovým portálom je niekedy proste na neza- 
platenie. V dnešnom uponáhľanom a dravom podnika- 
teľskom svete je veľmi často rozhodujúcim kritériom 
práve rýchlosť, pohotovosť a operatívnosť. To, že si 
obchodný zástupca firmy prinesie svoju prezentáciu 
a ponuky na notebooku, je dnes už samozrejmosťou. 

Pri obchodnom rokovaní môže však dôjsť k rôznym 
zvratom, ktoré treba s niekým kompetentným vo firme 
prerokovať, prípadne je potrebné operatívne doplniť 
materiály z podnikového portálu a podobne. Notebook 
alebo handheld s možnosťou rýchleho mobilného pripo- 
jenia k internetu poskytuje svojmu majiteľovi v mnohých 
prípadoch nesporné výhody. Prístup k službe HSD je 
možný aj v zahraničí prostredníctvom roamingových 
partnerov, napr. EuroTel (CZ), Connect (AT), E-plus (D)... 


Test mobility 

Pretože nielen náš pán prezident rád chodí vlakom, 
ale aj my, tak sme spočítali počet cestujúcich v prvej 
triede vlaku INTERCITY so zapnutými notebookmi 
a dospeli sme k pomerne veľkému číslu. Preto sme sa 
rozhodli otestovať aj skutočne mobilný prenos údajov 
v tom pravom slova zmysle, teda počas jazdy vlakom. 
Ako ukazuje graf monitorovania HSD prenosu, rýchlosť 
prenosu je dosť kolísavá, no pre bežné účely, ako naprí- 
klad browsovanie, čítanie a posielanie e-mailov dokonca 
aj s prílohami do zhruba 400 KB je tento druh komu- 
nikácie aj počas jazdy v dopravnom prostriedku 
použiteľný. Samozrejme, využili sme aj svoje znalosti 
zo zemepisu Slovenska a nezačínali spojenie pred 
vjazdom do strečnianskeho tunela a podobne. 



Monitorovanie prenosovej rýchlosti pri jazde vlakom 


Záver 

Služba HSD od spoločnosti EuroTel nepochybne 
prispeje k širšiemu a kvalitnejšiemu využitiu mobilných 
dátových prenosov. 

K tejto problematike, napríklad k témam HSD, GPRS 
či UMTS, sa ešte vrátime. 1 . apríla 2002 sa totiž končí 
termín na podávanie žiadostí o nové licencie pre teleko- 
munikačných operátorov. Telekomunikačný úrad by 
mal udeliť jednu celoplošnú licenciu na zriadenie 
a prevádzkovanie verejnej mobilnej siete GSM v pásme 
900 a 1800 MHz a UMTS, v pásme 1900 až 2170 MHz, 
ako aj dve celoplošné licencie na zriadenie a prevádzko- 
vanie verejnej telekomunikačnej siete UMTS. 

Luboslav Lacko 




test 


Notebook - lepší ako počítač? 



Byť vždy a všade mobilný - to je heslo 
dnešnej modernej doby. Prvé „mobilné" 
počítače ponúkal ako prvý na svete Com- 
paq, ale tie sa dnešným notebookom sa 
vôbec nepodobali. Boli to totiž velké 
ťažké kufre s miniatúrnou čiernobielou 
obrazovkou, a to sa ešte nebavíme 
o smiešnom výkone a veľkej spotrebe. 

Dnešné „vreckové" počítače (PDA/ 
handheldy) ponúkajú veľa, ale výkon 
a možnosti notebookov sú predsa len 
väčšie. Notebook má klávesnicu podobnú 
tej klasickej počítačovej - veľkosťou aj 
rozložením. Používa sa tu pôvodný PC 
hardvér s PC architektúrou, takže môžete 
používať rovnaké aplikácie bez nutnosti 
úprav a rovnaké externé periférie. 

Takže ak si kúpite notebook, budete 
môcť pracovať so svojím počítačom vždy 
a všade. Možnosti konektivity dnešných 
prenosných notebookov umožňujú 
takmer ku každému pripojiť klasickú 
počítačovú klávesnicu, monitor a myš, 
čiže nie je problém urobiť si z notebooku 
klasickú pracovnú stanicu. 

Na tento účel sa dá dokúpiť tzv. DOCK 
STATION, čo je akýsi „prístav" alebo sto- 
jan pre počítač. Notebook sa sem zasunie 
a DOCK sprístupní všetky konektory tak, 
ako na stolovom PC. Notebook musí byť 
pre tento účel vybavený špeciálnym 
DOCK-konektorom, ktorý zatiaľ nájdete 
skôr na drahších modeloch. Pravdupove- 
diac, samotný DOCKSTATION si nekupuje 
každý majiteľ notebooku, ale keď ho 
máte, dostávate takmer plnohodnotný 
PC. Niektoré modely majú namiesto 
DOCK-konektoru iba menší „port replika- 
tor" konektor, na ktorý možno pripojiť 
externý BreakOut box s konektormi. 

Ide o lacnejšiu náhradu DOCK-u. 

O rastúcej popularite týchto malých 
zázrakov svedčí aj fakt, že sa ich predáva 
stále viac a viac aj u nás. Tak napríklad 
Compaqu sa u nás v minulom roku 
podarilo predať viac ako 3000 kusov, 
čo je nový slovenský rekord! Ani ostatné 
firmy nezaháľajú. Určite ste si aj vy všimli 
masívnu reklamnú kampaň (dokonca aj v 
TV) spoločnosti Hewlett-Packard koncom 
minulého roku, vdäka ktorej sa jej podarí 
pomaly dobiehať úspech Compaq. Ak sa 
uskutoční fúzia týchto dvoch značiek, 
môže to s rekordmi na Slovensku ešte 
trochu zamávať. 

Takže notebook je nielen moderný, 
ale aj účelný a našťastie stále lacnejší a 
lacnejší. Dovoliť si ho dnes môžu nielen 
spoločnosti, ale už aj niektoré domácnos- 
ti. Nezvažovali ste niekedy aj vy jeho 
nákup? Pomaly sa dostávame k dnešnej 
hlavnej otázke: 

Aký by mal byť ideálny 
notebook? 

Každý má iné potreby, a teda aj požia- 
davky na notebook. Pokúsme sa však 
nájsť „zlatú strednú cestu", ktorá by 
mohla platiť pre väčšinu používateľov. 

ROZMER: Ak je notebook malý, má 
menšiu aj klávesnicu a horšie sa na nej 
bude písať. Navyše, menší je aj displej, 
čiže potrebujete lepšie oči, prípadne sa 
budete musieť uspokojiť s malým obra- 


zovým rozlíšením. 14" displej na note- 
booku možno prirovnať k tomu, ako 
keby ste používali niečo medzi 15" až 17" 
monitorom. Máte ho totiž bližšie k očiam 
(vdäka konštrukcii) a obraz vo vašom zor- 
nom poli sa zdá byť väčší (OPTICKY, nie 
fyzicky). Ak je notebook príliš veľký, bude 
ťažší a nemotornejší na transport. 

HMOTNOSŤ: Nie je zanedbateľným 
parametrom, lenže často s menšou 
hmotnosťou strácate viac, ako získavate. 
Menšia hmotnosť zámená menšiu výbavu 
(diskové mechaniky sú externé), menej 
portov, ale najmä menšiu batériu. Za 
maximum môžeme považovať hranicu 
okolo 3 kg. Optimálna hranica dnes je 
okolo 2, 5-2,7 kg, čo je hmotnosť, pri 
ktorej máte všetko potrebné, a pritom 
máte aj dostatočnú výdrž batérií. 

VÝKON: Je, samozrejme, dôležitý, len si 
treba uvedomiť, že za výkonom je spotre- 
ba. Z tohto dôvodu sa pri lepších mode- 
loch procesor prepína na nižšiu frekven- 
ciu (SpeedStep funkcia), čo znižuje 
spotrebu. Napríklad pri písaní textov si 
vystačíte aj s pomalším PC, rovnako ako 
pri browsovaní internetom, ale pre multi- 
mediálne aplikácie (DVD, video, hry) 
potrebujete maximum. A tak si treba 
dobre zvážiť, aký výkon a koľko pamäte 
skutočne potrebujete. U stolových počí- 
tačov platí, že čím viac, tým lepšie. 

U notebookov sa treba zamýšlať nad 
tým, koľko skutočne potrebujete. 

PRÁCA NA BATÉRIE: Na jedno nabitie 
by mal vydržať každý notebook čo najviac 
aj pri väčšej záťaži. Koľko je minimum? 

To by ste si mali zodpovedať sami podľa 
toho, koľko potrebujete byť „v teréne". 
Osobne považujem za minimum hodinu, 
no ak chcete pozerať film na DVD, tak 
potom aspoň dve. Film má obvykle 100 
minút až dve hodiny. Pri bežnej práci je 
spotreba menšia. Ak cestujete däleko a 
nešoférujete, viete, koľko práce sa dá na 
notebooku urobiť? Alebo ako rýchlo vám 
ubehne cesta, keď si pustíte dobrú hru? 
Takže batérie sú dôležité takmer rovnako 
ako výkon. 

DISKY: Disková mechanika je nevyhnut- 
nosť. Minimálne jedna mechanika CD 
alebo DVD by mala byť súčasťou každého 
počítača, čo, samozrejme, platí aj pre 
notebooky. Dáta majú ísť nielen dnu, ale 
aj von. Vyrieši to tiež pripojenie do siete 
(dnes to ide aj bez káblov). Ideálne rieše- 
nie je COMBO-mechanika - DVD + CD- 
R/W. 

PEVNÝ DISK: Minimum je dnes okolo 
10 GB. Zdá sa vám to zbytočne veľa na 
„kancelárske" aplikácie? Čas vám ukáže... 

KONEKTIVITA: Každý počítač by mal 
disponovať niekoľkými konektormi na 
pripájanie externých periférií. Základ je 
VGA, PP, PS/2 a USB. Sériový port sa 
pomaly vytráca z PC, čo je pochopiteľné, 
lebo ho vie bez problémov zastúpiť USB. 
V prípade, že ho potrebujete, a nie je k 
dispozícii, dá sa dokúpiť aj redukcia 


(kábel) SERIÁL na USB-port. Ak máte 
DVD-mechaniku, možno oceníte VIDEO- 
OUT konektor. Do niektorých modelov 
sa dnes implementuje okrem USB aj 
FireWire IEEE 1394, čo je rýchle rozhranie 
podobné USB. Zatiaľ existuje málo zaria- 
dení pre tento port, no už dnes môžete 
využívať vdäka nemu napríklad digitálne 
videokamery a strihať video priamo 
v notebooku. V rámci konektorov nie je 
na škodu ani DOCK-ový konektor - veľký 
viacnožičkový konektor na pripojenie 
k DOCKING STATION. 

K sieti môžete notebook pripojiť 
káblom (ethernet), cez IrDA (infra) port, 
ale aj bezdrôtovo. Na škodu nie je ani 
MODEM. S ním sa môžete pripojiť nielen 
k internetu, ale aj ku svojej firemnej sieti 
prakticky kdekoľvek, kde je telefón. 

ROZŠÍRITELNOSŤ: Notebook si väčšinou 
kupujete ako zostavu a málokto ju 
časom upgraduje. Je totiž jednoduchšie 
starší model predať a kúpiť nový, ako 
upgradovať zostavu. Pridať pamäť, či 
vymeniť disk nie je až takým problémom, 
no v prípade grafickej či sieťovej karty to 
už problém bude. Tie totiž bývajú súčas- 
ťou matičnej dosky. 

Ak potrebujete iné riešenie, rozšíriť zo- 
stavu cez PCMCIA-karty nie je problém. 

V niektorých prípadoch vám môže rovna- 
ko dobre poslúžiť aj USB-rozhranie - na- 
príklad pre WEB-kameru, skener, modem, 
LAN alebo aj TV-kartu. Nezabudnite však, 
že notebookové komponenty sú drahšie 
ako pre PC. 

Ako sme testovali 

Pravdupovediac, nemá veľký význam 
testovať výkon notebookov. Prečo? Na 
trhu je veľa modelov od rôznych výrob- 
cov. Aj jednotlivé modelové rady sa vý- 
razne líšia v konfigurácii a nemá význam 
porovnávať výkon rôznych konfigurácií. 
Zostavy a hlavné použité komponenty 
(CPU, veľkosť RAM, LCD, rozlíšenie a 


VGA) si môžete vyčítať z cenníkov, takže 
nemá význam porovnávať ich v testoch. 

Dôležitejšie sú totiž veci, ktoré nevyčí- 
tate v žiadnom cenníku, a to napríklad 
ako sa s notebookmi danej značky pracu- 
je, ako sa obsluhujú a podobne. 

Preto sme sa rozhodli nerobiť 
výkonostné testy, ale zamerať sa na 
možnosti. Jeden dôležitý test sme však 
nemohli vynechať - test batérií. Na tento 
účel máme v redakcii testovací nástroj, 
softvér, ktorý povie o kvalite batérií asi 
najviac - Ziff Davis Battery Mark 3.0, 
konkrétne kondičný test, ktorý simuluje 
maximálne pracovné zaťaženie. Spúšťa 
wordové aplikácie, simuluje prácu v Ex- 
celi, simuluje spúšťanie internetových 
aplikácií, pracuje s diskami a zaťažuje 
systém, čím v podstate vybíja batérie. 
Testovací softvér zaťažuje batérie viac ako 
budete fyzicky zaťažovať batérie bežnou 
prácou, a preto v reálnom živote môžete 
s batériami pracovať obvykle omnoho 
dlhšie ako uvádzame. Nameraný čas 
berte ako orientačný minimálny čas práce 
na jedno nabitie. 

Ako vždy aj teraz nájdete všetky výsled- 
ky zhromaždené v záverečnej tabuľke a 
opis jednotlivých modelov nájdete 
zoradený podľa abecedy. 

Nakoniec sa nám podarilo zozbierať 
pomerne slušné množstvo modelov. Všet- 
ky kráčajú s dobou, čo znamená, že majú 
plnú multimediálnu podporu. Zabudova- 
né sú v nich zvukové karty (kompatibilné 
s SB16 štandardom) a miniatúrne repro- 
duktory. Tie nemôžu ani pri najlepšej vôli 
verne reprodukovať zvuk, preto má každý 
model výstup na slúchadlá (alebo na 
externé reproduktory). V tabuľke ani 
v texte sme tieto údaje neuverejňovali, 
pretože by sa dookola opakovalo to isté. 

Záverečná tabulka obsahuje viac mode- 
lov, ako sme fyzicky testovali. Pozbierali 
sme totiž informácie z cenníkov a inter- 
netu, čím sa nám podarilo urobiť tabulku 
vypovedajúcu o situácii na našom trhu. 

Acer TravelMate 212TXV 

Notebooky Acer netreba našim čitateľom zvlášť pred- 
stavovať. Stretávame sa s nimi po-merne často a táto 
značka nemôže chýbať ani v našom prehľade. Model, 
ktorý vám predstavíme, bude na trhu ešte asi do konca 
marca. Potom bude nahradený novým radom. Bohužiaľ, 
sa nám nepodarilo získať s predstihom novší model, ale 
hneď ako to bude možné, túto chybu napravíme. 

TravelMate je rad určený pre „cestovateľov". Má slušný 
výkon pre kancelárske aplikácie, ale dajú sa na ňom bez 
problémov aj hrať hry alebo prehrávať video. K dispozícii 
je totiž aj slušná DVD-ROM mechanika a dodáva sa aj so 
softvérovým prehrávačom. Mechanika je uložená v Mul- 
tiMedia Bay, takže jej prípadná výmena je bezproblémo- 
vá. Stačí povoliť poistku a potiahnuť. 

Dizajn väčšiny Acerov býva rovnaký, takže rozloženie 
portov nie je odlišné ani od drahších modelov. Ako 
voliteľné príslušenstvo si môžete napríklad dokúpiť web 
kameru, ktorú môžete „zavesiť" na displej. Zboku sú na 
oboch stranách na tento účel otvory chránené gumenou 
vložkou. 

Máte tu šachtu pre dve PCMCIA-karty typu I alebo 
jednu kartu typu II. K dispozícii je aj modem, ale, žiaľ, 
chýba sieťový (LAN) konektor. Taktiež nemáte v tomto 
modeli k dispozícii infra port, ale nie každý predsa tieto 

porty potrebuje, a ak, tak existujú verzie pre USB alebo 
vo forme PCMCIA. Chýba tu tiež TV-OUT výstup, čo je 
vzhľadom na DVD-mechaniku iste škoda, ale displej je 
dostatočne kvalitný na prehrávanie filmov. Batéria je iba 
Nikel-MetalHybridová, ale to je pri lacnejších modeloch 
bežné. Spotreba je prijateľná, a tak možno tento model 
používať ako „mobilné kino". 

Hoci klávesnica nebola členená, dobre sa na nej 
písalo. Rozloženie bolo prijateľné a veľkosť kláves bola 
dostatočná. K dispozícii máte 4 extra programovateľné 
funkčné klávesy na rýchle spúšťanie aplikácií. Okrem 
toho funkčné klávesy F1-F8 a šípky fungujú s klávesom 
FN ako extra funkcie - vypínanie touchpadu, prepínanie 
medzi LCD a VGA OUT, nastavovanie jasu a kontrastu, 
prechod do SLEEP-módu, nastavovanie notebooku, 
power managementu a podobne. Mimochodom, 
na klávesnici nechýbajú ani písmenká s diakritikou, 
a dokonca je tu aj symbol EURO. 

Dodávaný je i podrobný manuál v elektronickej forme. 
Ten vám poradí, kde čo nastaviť, ako čo upgradovať 
a ktorá klávesa má akú funkciu. 

Záver: Vývoj značky Acer sledujeme už od vzniku 
nášho časopisu a treba podotknúť, že za posledné roky 
zaznamenal Acer veľké zmeny k lepšiemu. Zlepšila sa 
kvalita displeja, zvýšil sa výkon a možnosti upgradu 


Apple iBOOK 

Je to malé, elegantné a nie je to PC. Čo je to? Predsa 
Macintosh! Myslenie ľudí okolo Mac počítačov je iné. 
Viac je preferovaný dizajn a drobnosti, ktoré nás nútia 
iba závidieť. 

Obsluha iBooku je diametrálne odlišná od PC, aleje 
to celkom intuitívne, takže nie je problém naučiť sa to 
rýchlo aj bez väčších znalostí počítačov. Dizajn je trochu 
netradičný (kolegyňa poznamenala, že to vyzerá skôr 
ako kus nábytku do kuchyne než ako notebook), ale ide 
predsa o Mac. 

12,1" displej je kvalitný, aj keď trochu menší. Samo- 
zrejme, v ponuke nechýba ani model so 14" displejom. 
Viditeľný uhol je pomerne široký, takže ho nemusíte 
hľadať. 

Klasickú diskovú mechaniku zastupuje combo mecha- 
nika - kombinovaná DVD-ROM mechanika s CD-prepiso- 


rovnako ako výdrž batérií. Acer sa stal zaujímavou 
značkou, schopnou konkurovať veľkým značkovým 
notebookom dnes už nielen cenou. Ak sa rozhodnete 
pre Acer, neoľutujete. 



vačkou. Preto nepotrebujete disketovú mechaniku, 
lebo dáta môžete ukladať rovno na CD. Už čoskoro by 
sa mali aj do mobilných zariadení začať dodávať Super- 
Drive mechaniky - kombinované prepisovačky a napaľo- 
vačky DVD/CD. 

Mac má k dispozícii všetky možné porty, tak ako pra- 
covná stanica. Len pre zaujímavosť uvádzam, že všetky 
nové Macy sú štandardne vybavené rozhraním IEEE 
1394, zatiaľ čo v PC si ich musíte dokúpiť dodatočne. 
Ani náš testovaný model nebol výnimkou a okrem 
FW-portu sme tu našli aj sieťový LAN-konektor, 2xUSB, 
VGA a video-OUT, dokonca aj modem. Ako doplnok 
možno dokúpiť napríklad AirPort, čo je port pre bezdrô- 
tové pripojenie k sieti. 

Trochu divne sa na iBooku pracuje s touchpadom. 
Divne pre toho, kto už roky pracuje s PC notebookmi. 
Nefunguje tu „klikanie" na touchpad, na čo som si 


test 


nevedel zvyknúť. Toto je však záležitosťou obslužného 
softvéru. K dispozícii je iba jedno tlačidlo, ale rovnako 
je to na myšiach pri Macu. A vidíte - stačí to. Jediné 
myšacie tlačidlo zvládne hravo to, čo na PC nahrádzajú 
dve-tri. 

Klávesnica je polopriesvitná. Už som očakával, že bude 
podsvietená, čo by iste bolo zaujímavé pri písaní v noci, 
ale nestalo sa tak. Jediné, čo svietilo, bola zelená dióda 
pod klávesou CAPS LOCK. 

Ako operačný systém je desiatka OS s označením 
MacOsX zo všetkými vymoženosťami, ako sú iTunes, 
iDVD, iMovie a podobne. A nechýbal ani Microsoft 
Internet Explorer, samozrejme, MAC Edition. 

Neprekvapovala ma výdrž batérií, lebo práve Mac je 
povestný rekordér. Náš iBook vydrží ísť na batérie až 6 

Ak by sme mali nájsť nejaký prívlastok pre tento prí- 
stroj po prvom letmom zoznámení, prischli by mu dva ■ 
multimediálny a internetový. Nízka číslica (1) na stovko- 




N600c je výkonný model s veľkou výdržou. Má 
veľký disk, výkonný procesor, vynikajúci displej s vysokým 
rozlíšením a je to značkový model so všetkým, čo k 
tomu patrí. 

Pracovalo sa s ním príjemne. Myslím, že ak ste niekedy 
robili na notebooku, na tento Compaq si veľmi rýchlo 
zvyknete. Zvyčajne pri prechode z jedného modelu na 
iný robí problém klávesnica (iné rozloženie niektorých 
kláves) a polohovacie zariadenie. Obvykle sa používa 
ako náhrada myši TouchPad (podložka, po ktorej beháte 
prstom) alebo PointStick (malý výstupok (joystick), 
ľudovo aj odborne nazývaný tiež „bradavka"). V prípade 
EVO N600c je prakticky jedno, ktorý ovládač preferujete, 
lebo tento model má k dispozícii oba! Nie je to bežné, 
ale takto máte unikátnu možnosť výberu. 

Disková mechanika je riešená ako šuplík, takže ju 
môžete v prípade potreby jednoducho vymeniť napríklad 
aj za floppy mechaniku. Tá nie je súčasťou štandardnej 
dodávky. Veď prečo? Programy sa dnes rozširujú na CD 
a aj systém môžete bootovať z CD. Nami testovaný 
model bol vybavený DVD mechanikou a vzhľadom na 


hodín! Pretože nemáme špeciálne testovacie programy, 
nemôžeme porovnávať výkon tohto notebooku s PC, ale 
všeobecne sa tvrdí, že v grafických aplikáciách (ako 
napríklad Photoshop) ponúka Mac vyšší výkon a väčšiu 
stabilitu ako PC. Možno sa tomu dá veriť. Náš model bol 
osadený procesorom PowerPC G3 s taktom 500 MHz, 
128 MB „zabudovanej RAM" + 128 MB v slote a 8 MB 
VGA ATI Rage Mobility 128. 

Nielen prácou je človek živý. Občas sa treba trochu 
aj odreagovať nejakou dobrou hrou. Ide to aj na Macu, 
hoci výber nie je taký široký ako v prípade PC. Na testo- 
vanom modeli sme dostali aj jednoduchšiu 3D adventú- 
ru, čo nás len utvrdilo o výkone. 

Mimochodom, reproduktory, hoci vyzerajú neškodne, 
dokážu narobiť celkom slušný lomoz a hrajú obstojne 


vej pozícii v číselnom označení napovedá, že pôjde o 
prístroj nižšej strednej triedy, zrejme nástupcu radu 
Preša rio. 

Prívlastok „multimediálny" si notebook zaslúži hlavne 
vdáka štandardne dodávanej DVD mechanike a vynika- 
júcim reproduktorom JBL, ktoré sú na rozdiel od radu 
Presario nenápadne zakomponované do spodnej časti 
prednej zvislej steny. Multimediálne použitie podstatne 
rozširuje konektor pre externý monitor a konektor pre 
výstup videosignálu na televízny prijímač, takže máme 
vlastne takmer plnohodnotný DVD prehrávač. Grafický 
systém predstavuje 14.1 -palcový XGA CTFT displej s 
rozlíšeníml 024x768. Procesor Mobile Pentium III takto- 
vaný na 1 000 MHz a 128 MHZ mu dodáva slušný výkon 
pre multimediálne aplikácie a vdáka grafickej karte typo- 
vého radu ATI Mobility RADEON sa notebook nenechá 
zahanbiť ani pri moderných hrách. 

Compaq Evo N160 bol dodaný s predinštalovaným 
operačným systémom Windows 98 SE vrátane ovládačov 
pre touchpad, prehrávania filmov na DVD a Easy Access 
Button, čo je sedem tlačidiel nad klávesnicou. Dve z 
nich slúžia na reguláciu hlasitosti a jedno na zapnutie, 
v núdzi aj na vypnutie prístroja. Funkcia ostatných sa dá 
naprogramovať. Implicitne sú nastavené pre internetový 
browser a prehliadač elektronickej pošty. 


veľmi slušný výkon a výdrž ho možno smelo odporučiť 
aj ako mobilné domáce kino. 

Zvuk z notebooku zatiaľ nedostanete vo viackanálo- 
vom formáte (AC3, Dolby Digital, DTS, SPDIF), takže sa 
budete musieť uspokojiť so zvukom zo slúchadiel, ale 
obraz dostanete v skutočne vysokom rozlíšení - 1400 x 
1050 bodov! Vysoké rozlíšenie a kvalitný displej oceníte 
pri práci s veľkými tabuľkami, rozsiahlymi textami alebo 
s grafikou. Na jednu obrazovku totiž dostanete viac 
informácií, čím sa vaša práca stáva prehľadnejšou. Ide 
o nadštandardnú funkciu, ktorú ponúka len veľmi málo 
značiek. Ak potrebujete, využívať sa dá i virtuálna pra- 
covná plocha s vyšším rozlíšením (pracujete len vo 
výreze). 

K dispozícii máte štyri špeciálne klávesy pre rýchle 
vyvolanie aplikácií (WWW, homepage, pošta a SEARCH). 
Ďalšie extra tlačidlá sú umiestnené vpredu vedľa výstupu 
na slúchadlá. Slúžia nám na ovládanie hlasitosti. 

Záver: Compaq je nepochybne zaujímavý notebook. 
Má pevnú konštrukciu, slušnú výdrž batérií, vyrovnaný 
výkon, veľký disk a dve polohovacie zariadenia - výber 
je na vás. Nemá síce disketovú mechaniku, ale zato má k 


vzhľadom k svojim rozmerom. To ma dosť prekvapilo, 
pretože dostať trochu lepší zvuk z notebooku možno 
azda len cez externý kábel, ale tento model ponúkal 
zvuk na úrovni lacných externých reproduktorov ako 
jednopásmové plastové boxy za pár stovák. 

Záver: iBook je iný ako všetky ostatné testované 
modely. Hoci už aj pre Macy existujú PC-aplikácie 
(napríklad Microsoft Office), stále je to riešenie skôr pre 
Mackáčov ako pre PC-čkárov. Situácia je trochu iná 
napríklad v USA, kde má Mac omnoho väčší podiel na 
trhu. Ak aj vy zvažujete kúpu počítača a notebooku, 
vedzte, že okrem PC je tu aj elegantný MAC. To aby 
rozhodovanie nebolo priveľmi jednoduché. 


Konzervatívnejším používateľom bude možno chýbať 
disketová mechanika (dá sa dokúpiť asi za 60 eur), 
sériový port, ako aj konektor pre pripojenie externej klá- 
vesnice a myši. Všetky tieto a mnohé dálšie porty nájde- 
me na docking station (treba dokúpiť). Neprítomnosť 
sériového portu je vyvážená dvoma USB portami a rých- 
lym Firewire 1394, cez ktorý je možné pripojiť napríklad 
externý disk. Existuje dokonca prevodník klasického IDE 
rozhrania na Firewire. Klávesnica a polohovacie zariade- 
nie notebooku typu touchpad má vynikajúcu kvalitu, 
takže externá klávesnica a myš bude málokomu chýbať. 
Prístroj má totiž štandardne zabudovaný modem 
a sieťovú kartu. 

Mnoho majiteľov osobných automobilov sa neuspoko- 
jí s tým, že ich domáci miláčik patrí do strednej triedy 
a pokúša sa ho „vyladiť". Aj recenzovaný prístroj sme sa 
pokúsili „preladiť" do vyššej výkonnostnej triedy. Postačili 
dva úkony: výmena operačného systému za Windows XP 
Professional a rozšírenie pamäte o 256 MB. 

Po týchto úkonoch sa pre notebook otvorili nové obzory 
a môže slúžiť na vývoj a testovanie náročných webo- 
vých a databázových aplikácií. Nainštalovali sme naprí- 
klad databázový server Oracle 9i a vývojové prostredia 
Oracle 9i JDeveloper a Microsoft Visual Studio.NET 


dispozícii DVD v šuplíku, ktorý môžete za FDD vymeniť. 
Má prijateľný rozmer a slušnú hmotnosť. V prípade 
potreby ho môžete ľahko upgradovať. 



FujitsuSiemens AMILO M4100 


Zaujímavý model. Má menší displej, ale ponúka vysoké 
rozlíšenie a kvalitný obraz. Opäť ide o All-ln-One model, 
vybavený floppy mechanikou aj CD-ROMkou. Medzi por- 
tami by ste márne hľadali LAN konektor, ale zato nechý- 
ba IrDA ani modem. Chasi je pevné a vedľa touchpadu 
sú protišmykové podložky na ruky, vdáka čomu sa po- 
hodlne píše. 

Bohužiaľ, si pri písaní budete zakrývať rukami otvory 
pre reproduktory. Na kvalitnú reprodukciu to aj tak nevy- 
hovuje a pri sledovaní videa väčšinou nepíšete, takže 
skôr dáte aj tak prednosť slúchadlovému výstupu. Ten 


nie je umiestnený práve najvhodnejšie, nachádza sa 
vzadu. Ideálne by to bolo spredu, alebo aspoň zboku 
tak, ako to je väčšinou u konkurencie. 

Klávesnica bola polopriesvitná, ale podsvietenie chýba- 
lo. Rozloženie bolo pomerne rozumné, veľkosť bola 
klasická, ale prekážali mi opisy kláves. Tie totiž boli 
nemecké, a tak miesto obvyklých názvov HOME, PAGE 
UP/DOWN, SHIFT, INSERT a DEL tu nájdete POŠI , BILD, 
STRG, EINFG a ENTF. 

Žiadne extra klávesy (ako rýchly prístup k aplikáciám 
či reguláciu hlasitosti) tu nenájdete. Všetky funkcie 
nastavovania (vrátane obsluhy audia) sú opäť presunuté 


na kombináciu FN a funkčných kláves F1-F1 1 . 

Výdrž batérií bola priemerná. Výkon bol na úrovni. 
Nepatrí medzi rekordérov, ale jeho primárne nasadenie 
je v kancelárii a tu zvláda všetky aplikácie hravo. Pri hraní 
hier možno trochu pocítite slabší výkon grafického akce- 
lerátora osadeného iba 4 MB RAM, ale ten na bežnú 
prácu a internet predsa postačuje. Určite by zvládol aj 
prehrávanie DVD videa, ale k dispozícii je len CD mecha- 
nika: Nie vždy potrebujete maximálny výkon a DVD, 
preto sa aj tu treba pozrieť kto je cieľovou skupinou. 

Spolu s notebookom dostanete operačný systém MS 
Windows Me a dokonca aj Word a kancelársky balík 

Works, takže môžete rovno začať pracovať. Tento softvér sa dá, samozrejme, dokúpiť 
samostatne za niekoľko tisíc, no v tomto prípade ho získate LEGÁLNE a ZADARMO! 

Záver: Nie je to drahý notebook a nie je supervýkonný. Nemožno od neho očakávať 
to, čo od často aj niekoľkonásobne drahších modelov, alebo jeho ultra ľahkých konku- 
rentov, no keď zrovnáte výkon s cenou, vyjde vám pomerne dobrý pomer. Odporúčame 
používať hlavne ako mobilnú kanceláriu, hoci hravo zvláda aj multimediálne aplikácie 
(vrátane internetu). 



Gericom Webshox 14.1 

Toto na prvý pohľad práve nevyzerá ako značkový notebook - teda na prvý pohľad. 
Napovedá to napríklad dizajn pripomínajúci OEM-výrobcov. Ale aj napriek tomu to, 
čo sa ukrýva vo vnútri, bolo príjemným prekvapením. Celkom slušný výkon, a ani veľa 
nestojí! Gericom sa montuje v susednom Rakúsku a pod touto značkou nájdete 
niekoľko rôznych modelov nakonfigurovaných na rôzne použitie. 

Rozmery a hmotnosť boli priemerné a aj displej je slušný. Je dostatočne veľký a bez 
problémov zvláda aj dynamický obraz, čo je nevyhnutné na prehrávanie DVD-filmov 
alebo hranie akčných hier. Upravovať sa dá iba svetlosť obrazu, no pri LCD-obraze ani 
viac netreba. Viditeľný uhol je pomerne veľký, takže netreba pri práci pol hodiny hľadať 
ten správny uhol náklonu obrazovky. Pod displejom je umiestnený malý otvor ukrývajú- 
ci mikrofón. Reproduktory sú umiestnené vedľa touchpadu pod klávesnicou. Regulovať 
ich hlasitosť môžete pomocou mechanického otočného potenciometru umiestneného 
vľavo. 

Notebook nemá dockový konektor, ale zato ponuka portov je viac ako slušná. 

Okrem klasiky vrátane modemu je k dispozícii aj LAN a dokonca aj IEEE 1394! Pri 
tomto množstve je trochu prekvapujúce, že tu nenájdete obyčajný sériový port, ale 
ten je asi stále viac a viac prežitkom z minulosti. Veď všetko dnes funguje minimálne 
na USB, tak načo používať niečo také nemoderné, ako lichobežníkový sériový port. 

Ako VGA je použitá SiS 630, ktorá pre grafiku využíva RAM-pamäť počítača. 
Defaultne je nastavená RAM ako 8 MB s tým, že sa dá rozšíriť v BIOS až na 64 MB, 
ale to nikomu neodporúčame. 

Vľavo je umiestnená zabudovaná DVD-Rom mechanika (Toshiba) a vpravo máte 
pevne zabudovanú disketovú mechaniku. Toto je jedna z vecí, čo sa nám nepáčila. 

Ak chcete niečo vymeniť (napríklad diskovú mechaniku za prídavné batérie), bez 
skrutkovača nič neurobíte. Ešte aj batérie sú priskrutkované! 

Ako polohovacie zariadenie je použitý touchpad s dvoma veľkými tlačidlami. Toto 
riešenie je postačujúce a, pravdu povediac, málokedy používate viac ako tieto dve 
tlačidlá. Samozrejme, aj tu funguje „klikanie" prstom na podložku. Klávesnica bola 
rozložená veľmi rozumne. Prekážali mi však opisy kláves - tie totiž boli nemecké. 

Na pevnom disku nájdete predinštalovaný operačný systém Windows 98 SE. 
Spomedzi utilít nám najviac chýbal prehrávač DVD, kedže notebook má integrovanú 
DVD-mechaniku. Výdrž batérií bola striedma, takže používať notebook ako prenosný 
DVD-prehrávač na batérie asi nebude najvhodnejšie. V prevádzke pri plnej záťaži s DVD 
vydrží prehrať maximálne jeden film (s odretými ušami). Samozrejme, pri bežnej práci 
môžete vychutnávať Gericom okolo troch hodín, čo už sa dá. 

V dodávanom príslušenstve nechýbala taška 
pre notebook s remeňom na plece. 

Záver: Gericom ponúka veľa za málo. Je 
určený skôr pre cenovo citlivého zákazníka, 
ktorému ponúka viac ako dosť. V ponuke 
Gericomu sa u nás čoskoro objaví nový 
model, ktorý bude ešte lacnejší a bude mať 
porovnateľný výkon. 



test 


HP Omnibook XE3 


Skutočne elegantné riešenie. Pekný dizajn, veľký dis- 
plej - super. Má všetko, čo by sme od dobrého note- 
booku očakávali. 

Dizajn je mimoriadne príjemný a účelný. Dobre sa 
prenáša, dobre sa nosí v taške a je oblý. Ako hlavný 
materiál sa pri výrobe používa titan, čo je materiál ľahký 
ako plast a pritom extrémne pevný. 

Ako disková mechanika je k dispozícii DVD-ROM. 
Displej zvládol dynamický obraz bez zaváhania, takže 
ho možno odporúčať aj ako „mobilné DVD-kino". Na 
batérie vydrží dosť. Používať sa dalo vysoké rozlíšenie, 
vdáka čomu sa nám pracovalo pohodlnejšie, tak ako 
pri stolovom PC. 

Medzi portami by ste márne hľadali takú praobyčajnú 
vec, akou je sériový port. Ako sme písali v úvode, je to 
dnes zbytočné. Ak sa bez sériového portu neobídete, 
medzi dodávaným príslušenstvom nájdete aj USB-reduk- 
ciu, ktorá vám sprístupní tento port. K sériovému portu 
sa viete dostať napríklad aj použitím DOCK-u, ktorý 
sprístupní všetky vaše porty. Testovaný model je vybavený 
DOCK-portom aj infraportom, ale existuje aj „odľah- 
čená" verzia, ktorá stojí o pár tisíc menej, ale nemá 
IrDA ani dock. 

USB je priamo na notebooku 2-krát, ďalej je to 
klasika - VGA, PP, PS/2 a podobne. Zaujímavý je azda 
len TV-out, ktorý je tu ako kompozitný VHS-cinch a nie 
ako S-VHS, čo býva zvykom. Klasický cinch je stále uni- 
verzál nejší, a ak chcete notebook používať aj ako video- 


HP Omnibook 6100 


Tento model patrí do vyššej triedy, čomu zodpovedá 
prevedenie, výbava a v neposlednom rade aj cena. Tu by 
som rád podotkol, že cena je síce trochu vyššia, ale ako 
cena High-End modelu je viac ako priaznivá. 

Čo teda dostanete? V prvom rade skutočne výkonný 
model po všetkých stránkach. Prepracovaná je aj grafika, 



prehrávač, je toto riešenie možno aj lepšie. Nechýbajú, 
samozrejme, ani LAN a modem. 

S touchpadom sa obsluhuje nový Omnibook jednodu- 
cho. K dispozícii máte až 4 tlačidlá navrhnuté tak, aby 
bola obsluha čo najjednoduchšia. Dve sú umiestnené 
uprostred a simulujú koliesko myši. Klávesnica je v plnej 
veľkosti, takže písanie je príjemné. Za zmienku stoja 
ešte špeciálne fuknčné klávesy, ktoré nájdete mimo klá- 
vesnice - rýchly prístup k WWW, e-mailom, rýchly pre- 
sun do spánkového režimu (všetky pod displejom) 
a tlačidlá obsluhy CD-mechaniky a regulácie hlasitosti 
(spredu - dostupné aj pri zatvorenom a vypnutom počí- 
tači). Celú túto špeciálnu výbavu dopĺňa malý jednoriad- 
kový displej, ktorý slúži nielen na obsluhu CD/DVD 
(aktuálny stav, skladbu, minutáž), ale aj na zisťovanie 
aktuálneho stavu batérií. Vidíte, koľko percent kapacity 
ešte máte k dispozícii a koľko odhadovaného času vám 
ešte ostáva. Vdáka tomuto malému displeju nepotrebu- 
jete signalizačné diódy a môžete sa dozvedieť o stave 
dáleko viac. 

Notebook je určený pre „domáce" nasadenie, čomu 
zodpovedá aj operačný systém Windows XP Home Edi- 
tion. Dodáva sa aj v prevedení s Windows 2000/XP 
Professional. Výber je len na vás. 

Spomedzi nadštandardných, ktoré dostanete k dispo- 
zícii, bude iste najzaujímavejšou funkcia e-diag, čo by 
sme mohli voľne preložiť, ako „elektronický lekár". Túto 
funkciu nájdete pri všetkých novších počítačoch HP (aj 
stolových). Ak sa vyskytne nejaký hardvérový problém, 


takže môžete pracovať bez problémov aj s náročnejšími 
3D aplikáciami priamo v teréne. Obraz má vysoké 
rozlíšenia, a ak vám nestačí, môžete používať „virtuálny 
desktop" - vyššie rozlíšenie (až do 2048 x 1 536), pričom 
zobrazovaný je iba výrez max. 1400 x 1050. Sami iste 
uznáte, že je to trochu nadštandard aj v oblasti stolo- 
vých PC, nieto ešte v oblasti notebookov. Len pre úpl- 
nosť dodávame, že ako VGA je použitá ATI Mobility 
Radeon s 16 MB DDR pamätí. 

Displej zvláda bez problémov dynamický obraz, 
takže problémom nebude ani prehrávanie DVD-filmov. 
Mechanika DVD je v základnej výbave. Nechýba ani 
floppy mechanika, lenže nemôžete používať dve 
súčasne, a tak sa musíte rozhodnúť - disketovú alebo 
diskovú?! Šuplík je totiž len jeden. Vymieňať ich môžete 
počas prevádzky a priznávam, dnes by stačila by aj 
samotná DVD. 

Zabudovaná je sieťová karta, modem a množstvo 
dälších portov, tak ako u konkurencie. Nechýba ani 
bezdrôtová sieť, takže ak máte túto možnosť pripojenia, 
obídete sa aj bez káblov. Ako polohovacie zariadenie 
je použitý touchpad, no k dispozícii je aj PointStick. 
Výber je ponechaný na používateľa. Okolo touchpadu je 
povrch pogumovaný, čo vytvára protišmykovú podložku 
pre vaše ruky. Písanie sa tak stáva príjemnejším, a keď 
k tomu pripočítame plnú veľkosť kláves a dobré 
rozloženie. . . 


počítač je schopný sám ho identifikovať a upozorniť naň 
(na základe vašej žiadosti) technika v servisnom HP aj na 
diaľku. Nemusíte pritom mať ani prístup na sieť! Stačí 
odpípať poruchu pomocou klasického telefónneho 
slúchadla. Na druhej strane má technik k dispozícii 
dekóder a s jeho pomocou dokáže diagnostikovať 
poruchu na diaľku. 

Záver: Tento model sa tvári ako „domáci" notebook, 
ale výkon a prevedenie zodpovedá vyššej kategórii. Výdrž 
batérií bola veľmi slušná aj na profesionálnejší počítač, 
rovnako ako celkové prevedenie. Omnibook je dobrou 
voľbou pre všetkých, ktorí potrebujú skutočne vysoko- 
kvalitný a spoľahlivý notebook. 



Používateľ má k dispozícii niekoľko extra tlačidiel, 
ktorým môže prideliť rôzne funkcie. Medzi nimi domi- 
nuje trochu väčšie SLEEP-tlačidlo, ktorým môžete rýchlo 
„uspať" počítač, čím predlžujete svoju prácu na batérie. 
Vedľa audiokonektorov nájdete aj tlačidlá na reguláciu 
hlasitosti. 

Aj tento Omnibook môžete nájsť v najrôznejších 
konfiguráciách s mobilným Intel Pentium III (podpora 
SpeedStep) alebo s processorom Celeron Mobile. Vybe- 
rať sa dá okrem veľkého množstva príslušenstva aj pred- 
inštalovaný operačný systém - Windows 2000, alebo XP 
vo verziách Home a Professional. 

Celý hardvér je v puzdre z horčíkovej zliatiny. Vdáka 
tomu je notebook ľahký, ale pritom mimoriadne pevný 
a odolný. 

Záver: Spoločnosť HP v minulom roku vážne zaútočila 
na trh notebookov. Vo svojej ponuke má lacné aj drahšie 
riešenia. Tento model je určený pre nasadenie tam, kde 
je potrebný veľký výkon a pritom nie je vôbec drahý. 

A ak sa zlúči HP s Compaq, tak ako sa predpokladá, 
môže vzniknúť hybrid, ktorý nebude mať konkurenciu. 

Už dnes sú si však tieto značky v mnohom veľmi podob- 
né. Neviem ako vy, aleja sa teším na nové COMBO 
modely. Ak sa spoja špičkové technológie na oboch 
stranách, môže vzniknúť niečo skutočne výnimočné 
a konkurencia sa bude musieť obracať, aby stačila 
značke H P. 


IBM ThinkPad R30 


IBM je spoločnosťou, ktorá dala počítačom meno - 
PC. Samozrejme, časť svojich aktivít zamerali aj na 
notebooky, a tak vznikol veľmi populárny rad ThinkPad. 
Odtiaľ pochádza aj náš testovaný model. 

Klasický konvenčný dizajn z dielne IBM. Je to hranaté, 
ale pritom to pôsobí zaujímavo. Chýba tu TouchPad, 
ktorý dnes nájdete asi na každom notebooku. Nahrádza 
ho trochu staršie, no u mnohých stále populárne rieše- 
nie - PointStick. 

Klávesnica je mierne členená, podobne ako na 
klasickom stolnom PC. Funkčné klávesy sú oddelené 
a umiestené hore nad klávesnicou. Píše sa na nej veľmi 
dobre. Klávesy sú v plnej veľkosti vrátane veľkého tlačidla 
ENTER. K dispozícii sú tri extra tlačidlá na reguláciu hlasi- 
tosti (+, -, MUTE) a jedno extra programovateľné, 
označené ako ThinkPad. 

Testovaný model patrí do nižšej cenovej kategórie, 
čomu zodpovedá aj vybavenie. Hoci má sieťový (LAN) 
a modemový konektor, nedisponuje IrDA a ani FireWire 
konektorom. Tie sú k dispozícii pri vyšších modeloch a tu 


sú miesta pre porty zaslepené. Dodáva sa tiež verzia 
s bezdrôtovou sieťovou kartou. Samozrejme, aj testo- 
vaný model možno jednoducho bez velkého rozoberania 
upgradovať. Aj v tomto smere rozoznáte veľkú značku 
od „neznačkového" modelu. 

IBM dodáva k svojmu hardvéru prepracované utility 
pre management a správu napájania. Počas testovania 
sme všetky tieto nástroje museli povypínať, takže v 
našom teste batérií nedosiahol IBM najlepší výsledok. 
Ako sme však písali v úvode, ide o test výkonu batérie 
pri maximálnej záťaži. Pri reálnej prevádzke sme mohli 
na tomto IBM pracovať bez problémov aj tri hodiny. 

Všetko je otázkou odberu. Ten môžete mierne zvýšiť 
dälšou užitočnou pomôckou - osvetlením klávesnice! 

Na displeji hore je umiestnená mikrolampička, ktorá po 
aktivácii z klávesnice osvetľuje priamo klávesy. Ideálne 
pre nočné písanie a pritom spotreba je takmer zaned- 
bateľná. Použitá je skutočne len malá kontrolka s o málo 
väčšou spotrebou ako je LED-dióda. Môžete namietať, 
že aj displej vytvára určité svetlo, no každý, kto pracoval 
s notebookom v noci, mi dá za pravdu, že to ani zdale- 



PC Space 3/2002 


14 







test 


ka nestačí. Osvetlenie je drobný detail, ale pri práci 
v noci - a, nedajbože, v teréne - je to nenahraditeľný 
pomocník. 

Ako disková mechanika je k dispozícii 24-rýchlostná 
CD-ROM mechanika Teac, ktorá je umiestená v šuplíku 
(MultiMedia Bay). Notebook nemá floppy mechaniku, 
ale ak ju potrebujete, môžete ju jednoducho pripojiť cez 
tento šuplík priamo počas prevádzky. Bezproblémová je 
tiež výmena za DVD-mechaniku, napaľovačku, alebo 
COMBO-mechaniku. 


Medzi konektormi nechýbajú ani porty USB. Sú dva, 
ako býva dobrým zvykom. Jeden je umiestený vzadu, 
druhý zboku (na pravej strane vedľa audiokonektorov). 

Na spodnej strane nájdete DOCK-konektor, čo nebýva 
častým javom pri „lacných modeloch" ani u konkurencie. 

Záver: Je to hranaté, ale zaujímavé. Má prepracovaný 
Power Management. Ide až do takých drobností, že pri 
odpojení od el. siete a prevádzke na batérie je možné 
nechať automaticky stlmiť podsvietenie obrazu. Tento 
model má rozhodne čo ponúknuť každému, ale je to 


i-Buddie 


Notebook s bezkonkurenčne najlepšou cenou na 
našom trhu. Ťažko povedať, či je to prenosný počítač, 
alebo notebook, lebo má z každého trochu. Jediné, čo 
nám trochu prekážalo bola externá batéria. Pri rozhodo- 
vaní výrobca riešil otázku, ako často používate notebook 
bez batérií s priamym pripojením na el. sieť. Zistil, že vo 
väčšine prípadov sa bez batérií zaobídete. V bežnej pre- 
vádzke počas 10-12 hodinového pracovného cyklu vám 
aj tak žiadne batérie nevydržia. Notebook sa používa ob- 
vykle v el. sieti, čomu zodpovedá prevedenie i-Buddie. 

Nemá možnosť upgradu prostredníctvom PCMCIA 
karty, takže ostáva pripojenie pomocou externých 
portov. K dispozícii máte až 4 USB porty, čo je viac ako 
dosť! Na druhej strane treba povedať, že chýba taká 
obyčajná záležitosť ako je PS/2 konektor. 

Samozrejme, vymeniť disk za väčší, pridať RAM alebo 
upgradovaťCD za DVD mechaniku nie je problém. 

Povolí sa pár skrutiek a je to. Notebook nemá disketovú 
mechaniku. Výrobca odporúča používať USB pamäťový 
disk, dokonca BIOS umožňuje priame bootovanie systé- 
mu z takéhoto „kľúča". Dnes nie je problém bežne kúpiť 



MicroBook 843TU 


Ďalší testovaný model sa opäť drží mierne pri zemi. 

Je to model koncipovaný s ohľadom na cenu, takže 
mnohé veci budete musieť oželieť. Napríklad grafickú 
kartu zastupuje integrovaný čip SiS 630S, ktorá si ukra- 
juje z vašej pamäte RAM prostredníctvom BIOS 8 až 
64 MB. Ponúka síce akceleráciu v 2D/3D vrátane dekó- 
dovania MPEG-2 videa. 

Na druhej strane uznávame, že sa na tejto zostave 
dá plnohodnotne pracovať s kancelárskymi aplikáciami 
a dokonca sa na tom dajú občas hrať aj nejaké tie hry. 
Displej zodpovedal štandardu. V základnom balení 
nájdete aj tašku, za ktorú by ste inak museli zaplatiť 
nejakú tú tisícku. 

Rozloženie klávesnice zodopovedalo zaužívaným štan- 
dardom. Veľkosť kláves bola plná a písanie na nej bolo 
celkom príjemné. Ako polohovacie zariadenie je použitý 
touchpad s dvoma tlačidlami, čo je dnes bežné. 

Záujemcovia o prípadné rozširovanie zostavy majú 


voľné ruky. Upgradovať sa dá pamäť alebo disk a možné 
je aj rozširovanie pomocou jednej PCMCIA karty typ I. 
Viac ani nepotrebujete, nakolko ostatné nájdete priamo 
v základnej zostave a nechýba tu ani infraport. 

Okrem 20 GB pevného disku máte k dispozícii aj 
diskovú mechaniku (voliteľne CD, alebo DVD) a aj 
klasickú disketovú floppy mechaniku. 

Na rýchle úpravy obrazového režimu, nastavovanie 
hlasitosti alebo prechod do úsporného režimu slúži 
klávesa FN v kombinácii s funkčnými klávesami. Pre 
rýchly prístup na internet máte pod displejom vedľa radu 
signalizačných LED diód tlačidlo WWW a kedže modem 
aj LAN sú v základnej výbave, pripojeniu do internetu 
už nič nebráni. Treba si len správne zapojiť konektory 
a nakonfigurovať zostavu. 

Záver: Lacné riešenie vyhovujúce väčšine so stried- 
mym dizajnom. Nie každý potrebuje všetko, no Micro- 
Book ponúka vyvážené All-ln-One riešenie. 



NEC Verša Premium 


Notebooky NEC nájdete v spoločnosti BULL. Obe 
značky sú totiž jedna a tá istá firma. Testovaný model 
nás na prvý pohľad zaujal futuristickým dizajnom a 
svojou striebornou farbou. Čo vám budeme opisovať, 
veď najlepšie to aj tak vidno na fotografii, prípadne sa 
pozrite na http://www.pcspace.sk, kde tých fotografií 
nájdete viac. 

Verša Premium nepatrí medzi najľahšie zariadenia, 
ale jeho hmotnosť je stále ešte prijateľná pre notebook. 
Svoj podiel na hmotnosti má určite aj vybavenie, nakoľ- 
ko ide o All-ln-One riešenie. K dispozícii máte CD aj 
floppy mechaniku. Samozrejme, aj pri tomto modeli 
máte na výber za mierny príplatok DVD mechaniku. 
Displej je dostatočne velký a nerobí mu problém ani 
dynamické video. 

Rozloženie kláves je podobné ako v prípade Gericomu, 
alebo Umaxu. Znamená to, že rolovacie klávesy (HOME, 
END, PAGE up+down) nájdete v poslednom rade vpra- 


ten najnižší model, preto by som odporúčal pozrieť 
sa aj na vyššie rady. Samozrejme, začať môžete aj s 
týmto a postupne ho upgradovať. Medzi softvérom je 
dodávaný podrobný manuál v elektronickej forme. 


1 28 MB USB pamäte. Jeho cena je síce pár tisíc, 
no ceny stále klesajú. Mimochodom, ako RAM je použitý 
klasický DIMM modul, takže novú pamäť dokúpite 
výrazne lacnejšie ako u konkurencie. 

Aj tu cítiť vplyv výrobcu. Nie je ním totiž nik iný 
ako ELITEgroup (ECS), jeden z najväčších svetových 
výrobcov MB. Ako procesor je použitý VIA Samuel 2, 
čo je cenovo orientované riešenie pre nenáročných. 

Rovnako je na tom aj grafika, ktorú zastupuje čipová 
sada SiS 630ST, ktorá využíva čiastočne pamäť RAM. 
Uvedomte si, že tu nejde o výkon, ale v prvom rade 
o cenu a v tejto oblasti je i-Buddie jednoznačne nepre- 
konateľný. Ak potrebujete notebook na kancelárske 
aplikácie, nie je čo riešiť. 

Záver: Tento model nás zaujal. Nie je to rýchlostný 
rekordér, ale to, čo ponúka postačuje väčšine použí- 
vateľov. Navyše sa predáva za cenu, ktorá je viac ako 
dobrá! Skúste si zrátať, koľko by vás stálo podobne 
výkonné klasické stolové PC s LCD monitorom. Prekva- 
pivé zistenie - za skoro rovnakú sumu môžete mať 
notebook i-Buddie a notebook môžete nosiť všade zo 
sebou! 



vo, za ENTERom. Toto riešenie sa mi zdá pomerne 
rozumné a treba povedať, že sa objavuje stále častejšie. 

Pod displejom je 5 extra tlačidiel, ktoré slúžia na 
rýchlu obsluhu a prehrávanie audio CD. Spolu s otočným 
potenciometrom na reguláciu hlasitosti (zboku vľavo) 
tak máte všetko potrebné vždy pohodlne poruke. 

NEC je možné aj rozširovať. K dispozícii máte dvojitý 
slot pre PCMCIA karty. Buď použijete jednu kartu typ II, 
alebo dve karty typu I. Táto možnosť je pri tomto modeli 
viac ako nevyhnutná, nakoľko nemá (na rozdiel od 
väčšiny konkurenčných modelov) k dispozícii ani 
modem, ani LAN konektor. Nie každý však potrebuje 
pripojenie do siete a modem môžete používať aj externý 
na USB, takže niet čo riešiť. 

Záver: Je to notebook pre obchodníkov, čomu 
zodpovedá aj vnútorné vybavenie. Ponúka pomerne 
vyvážený pomer cena výkon, čo treba zdôrazniť. 

Príjemný dizajn za príjemnú cenu. 


PC Space 3/2002 


16 





test 


UMAX ActionBook 31 OT 

Hoci sa táto značka predáva bez problémov aj na 
Slovensku, museli sme si ju zadovážiť z Česka. Umax 
nie je vôbec drahou značkou, a pritom ponúka veľmi 
slušný výkon. Testovaný model s gigahertzovým Celero- 
nom Mobile si poradí so všetkými bežnými aplikáciami 
doma i v kancelárii. Je pravdou, že možnosti rozširovania 
sú takmer nulové, ale ruku na srdce - koľkí z vás si roz- 
širujú svoj notebook? Maximálne tak pridať pamäť - 
a to sa dá aj tu. 

ActionBook 31 OT je All-ln-One modelom a je určený 
pre široké masy používateľov. Všetko potrebné už máte: 
modem, sieť, floppy aj CD-ROM mechaniku. Umax má 
vo svojej ponuke celý rad najrôznejších modelov s rôz- 
nym vybavením a rôzne veľkým displejom. Náš testovaný 
model ponúka síce iba 13,3" displej, ale ponúka XGA 
rozlíšenie (1 024 x 768). 

Rozloženie klávesnice bolo celkom príjemné. Zaujíma- 
vo sú umiestnené tri funkčné klávesy na rýchlu volbu. 

Na základnú signalizáciu slúžia LED-diódy. Tie počítačové 



sú umiestené pod displejom, napájacie (power, nabí- 
janie, batéria) na spodnej časti. 

A ešte niečo. Keď sa pozriete na Umax a Gericom 
trochu podrobnejšie, zistíte, že majú veľa spoločného. 

Aj keď vo vnútri sa trochu líšia, použité je rovnaké chasi, 
resp. takmer rovnaké. Malé rozdiely v hornej časti tu sú, 
ale spodok je dokonalou kópiou - rovnaká veľkosť, 
rovnaký tvar, rovnaké rozloženie konektorov, kláves... 

Mimochodom, aj vnútorne sú si veľmi podobné. 
Použitý je rovnaký grafický adaptér SiS 630, ktorý si 
„ukrajuje" z vašej RAM (voliteľne cez BIOS 8-64 MB). 

Je to len náhoda? 

Vonkajší vzhľad už bol iný - typicky vo farbách Umax. 
V dodávanom príslušenstve nechýbala taška pre note- 
book s remeňom na plece a dokonca tu bol aj pomerne 
podrobný tlačený manuál. To sa už dnes často nevidí. 

Záver: Tento model patrí do nižšej cenovej triedy, 
čomu zodpovedá aj prevedenie. Výkon nebol najlepší, 
čo treba pripísať na konto slabšej grafiky. Tiež možnosti 
upgradu sú minimálne. Pre bežnú kancelársku prácu - 

Infračervený USB adaptér IR-210U 

Nemá váš notebook infračervené rozhranie? Alebo 
máte notebook s infračerveným portom bez sieťového 
pripojenia, nechcete investovať do drahej sieťovej 
PC Card a vaše PC disponuje USB portom? Možno vás 
bude zaujímať riešenie vo forme „USB infraportu". 

Zariadenie je typu plug and play. Jeho inštalácia pod 
Windows XP je bezproblémová, na inštalačnom CD sa 
však nachádzali iba ovládače pre Windows 98/Me/2000, 
predajca však operatívne dodal aj ovládač pre Windows 
XP. Príslušenstvo tvoril aj USB kábel a plagátikový 
manuál. 


ba aj multimediálne aplikácie - to však zatiaľ plne posta- 
čuje. A keď nie, skúste sa pozrieť po inom modeli, naprí- 
klad aj od UMAXu. 





Notebook s operačným systémom Windows Me a PC 
so zariadením sa ihneď po priblížení bezproblémovo 
spojili rýchlosťou 4 Mbps, čo je takmer 0,5 MBps. 

S takouto rýchlosťou môžete za uspokojivý čas prenášať 
aj niekoľko MB. Spojenie fungovalo približne do vzdia- 
lenosti 1 m. Po jeho prerušenia následnom obnovení 
pokračoval transfer dát bez problémov. 

Na záver ešte zopár technických parametrov udáva- 
ných výrobcom: špecifikácia USB 1.1, IrDA 1.1, prenos 
dát do 4Mbps, operačná vzdialenosť 1 m. 

Zapožičal: DATA, s.r.o., teľ: 02/44 87 36 56, www.data.sk 
Cena bez DPH: 2180 Sk 


Záver testov: Každý z ponúkaných mo- 
delov môžete kúpiť v niekoľkých konfigu- 
ráciách s rôznou cenou, preto sa dobre 
informujte u dodávateľova na reálnu 
ponuku. Hádam každý vám dnes dokáže 
„ušiť" notebook na mieru. 

Potešiteľný je iste fakt, že ak sa rozhod- 
nete pre DVD mechaniku, nikdy už nebu- 
dete musieť uskromniť s kvalitou. Každý 


novší notebook je na DVD pripravený 
(aj keď nie každý má zatiaľ DVD mecha- 
niku). Bezproblémové bude aj používanie 
multimediálnych aplikácií, nielen prehrá- 
vanie DVD a videa. 

Stále sú veľmi populárne All-ln-One 
riešenia. Už aj pri lacnom notebooku nie 
je ničím výnimočným multimediálna vý- 
bava, niekoľko USB portov, LAN, modem, 


alebo dokonca FireWire. Vždy ostáva 
nejaká možnosť upgradu. Väčšinou už 
ani tie najlacnejšie zostavy nie sú úplne 
uzavreté. 

Vidíte, že notebook už nie je „luxus 
pre vyvolených". Dovoliť si ho dnes môže 
oveľa viac ľudí a stále prichádzajú novšie 
modely, ktoré sú lacnejšie, a pritom 
výkonnejšie ako tie predošlé. Veď si len 


zrátajte koľko vás stojí nový počítač 
a koľko by ste dali za lacnejší notebook. 

Juraj Redeky 
Ľuboslav Lacko (Compaq Evo N160) 
Rastislav Turanský (IR-210U) 


Acer TravelMate 212TXV Apple iBook Compaq EVO N1 60 Compaq EVO N600c Fujitsu AMILO M41 00 Gericom Webshox HP Omnibook XE3 HP Omnibook 6100 IBM ThinkPad R30 i-Buddie MicroBook 843TU NEC Verša Premium UMAX ActionBook 310 

parametre a ceny sú orientačné, zdroj: WWW stránky + cenníky 




konverzia videa 


Konverzia videa vo všetkých formátoch - od DVD po VideoCD 


Dnes už celý proces konverzie zvládne azda každý, 
kto sa aspoň trošku kamaráti s počítačom. Nedostatky, 
s ktorými sa bolo treba kedysi popasovať, sa tak stávajú 
minulosťou a postup prepisu DVD už nepredstavuje nič 
zložitého. Stačí len nastaviť zopár parametrov, spustiť 
konverziu, a už si len počkať na výsledok. 

Priebeh spracovania síce taktiež vyžaduje zopár hodín, 
ale na rozdiel od predchádzajúcich postupov tento čas 
už nemusíme stráviť manuálnym spúšťaním jednotlivých 
procesov, pretože tie sú vykonávané automaticky. 

V nasledujúcom texte teda predstavím zopár takýchto 
programov. 

Ako alternatívu prepisu filmu z DVD som zvolil tri 
základné štandardy digitálneho videa: VideoCD, 
SuperVideoCD a DVD. Možno budete podaktorí 
namietať, prečo som do zoznamu nezaradil aj DivX, 
dôvody by sa iste našli. Tento formát umožňuje uchová- 
vať obraz v lepšej kvalite ako napríklad VideoCD, zaberá 
oveľa menej miesta a dokonca podporuje aj iné funkcie, 
ako napríklad zapnúť externé titulky a podobne. Má však 
aj svoje nedostatky. Kedže ide o nelegálnu úpravu 
pôvodného kodeku MPEG-4, nepatrí medzi štandardy, 
a tak nie je podporovaný ani stolovými DVD prehrávačmi 
(poznámka redakcie, k formátom DivX a WM, teda 
vlastne k MPEG4 sa budeme venovať zrejme už v budú- 
com čísle). 

Výsledok je teda jasný. Takéto video prehráme iba na 
svojom počítači. Niektoré z programov, o ktorých si teraz 
povieme, síce vytváranie DivX podporujú, a ja na to upo- 
zorním, ale kvôli spomínaným dôvodom sa mu nebude- 
me venovať bližšie. Naopak, na doplnenie vám prezra- 
dím spôsob, ako si z DivX formátu urobiť niektorý zo 
štandardov a pritom zachovať aj možnosť titulkov. 

Než sa však pustíte do akejkoľvek konverzie, treba 
zvážiť, či dať prednosť kvalite, alebo nižším nákladom a 
menšiemu počtu CD. Na jednej strane vysoká kvalita je 
veľmi lákavá, ale mať film rozkúskovaný na tri a viac CD 
(Super VideoCD), prípadne vynaložiť niekoľkonásobne 
vyššie náklady na vytvorenie vlastného DVD, tejto 
možnosti uberá na atraktivite. Na druhej strane VideoCD 
si vystačí väčšinou s dvoma CD, náklady na jeho vytvore- 
nie sú minimálne, ale pre zmenu ponúka nižšiu kvalitu 
obrazu. 

Každá z možností má teda svoje plusy a mínusy. Ako 
optimálne riešenie by som určite zvolil VideoCD (kvalita 
verzus náklady) a je aj najviac podporované DVD prehrá- 
vačmi. Ak vás však viac lákajú vymoženosti, ktoré posky- 
tuje SVCD a, samozrejme, DVD, overte si najskôr, či si 
váš DVD prehrávač s takto vytvoreným filmovým nosi- 
čom poradí (kompatibilita s formátom SVCD, podpora 
médií (CD-R, CD-RW, DVD-R, DVD-RW)) a podobne. 

V budúcnosti bude zaujímavý aj formát WindowsMe- 
dia (WM spoločnosti Microsoft), ktorý začali podporovať 
takmer všetci výrobcovia hardvéru pred pár mesiacmi. 
WMA ponúka možnosti ako MP3, ale pritom má menšiu 
kapacitu (robí menšie súbory) a WMV je alternatívou k 
DivXu, lenže LEGÁLNOU! 

Vysvetlenie niektorých základných 
pojmov 

GOP - videotok kompresie MPEG sa skladá zo skupín 
obrázkov - GOP (group of pictures). Každá takáto 
skupina začína jedným kompletným videoobrázkom 
(l-snímka), ktorý je len mierne komprimovaný. Nasledu- 
júce snímky (P a B) obsahujú iba informácie, ktoré sú 
odlišné od l-snímky, a preto môžu byť lepšie skompri- 
mované. 

Bitrate - systémový tok dát sa skladá z dvoch častí: 
video a audio. Môže byť pevne stanovený - konštantný 
CBR (MPEG-1 aj MPEG-2) alebo variabilný VBR 
(MPEG-2). Spravidla platí, že čím vyšší je tok dát, tým je 
obraz aj zvuk menej komprimovaný, a teda aj kvalitnejší. 
Anamorfný prepis - s týmto pojmom sa stretávame 
predovšetkým pri DVD videu. Je to v podstate schopnosť 
digitálneho obrazu prispôsobiť sa veľkosti TV obrazovky, 
a to pri zachovaní pomeru strán. V praxi to znamená, 
že pokiaľ spustíte film, ktorý má pomer strán 16:9 na 
klasickej obrazovke (4:3), tento sa buď automaticky, 
alebo manuálne prepne (záleží od DVD prehrávača) do 


takzvaného „cinematic/letterbox" režimu. Pomer strán 
ostane zachovaný, ale k obrazu pribudnú dva horizon- 
tálne čierne pásy. Na obrazovkách 16:9 ostane, samo- 
zrejme, obraz v pôvodnej veľkosti. To isté platí aj v prí- 
pade, ak spustíte nahrávku s pomerom strán 4:3 na 
širokouhlých televízoroch. Tá sa obdobne prispôsobí, 
ale k obrazu pribudnú vertikálne pásy. 

Štandardy digitálneho videa 

VideoCD (VCD) 

Tento digitálny formát bol v predošlom čísle rozsiahlo 
opísaný, takže si zopakujeme len jeho základné špeci- 
fikácie. VCD využíva kompresiu MPEG-1 a má pevne 
stanovený dátový tok (1 .394,40 kbit/s). Pre Európu bol 
stanovený štandard s parametrami obrazu 352 x 288 
(PAL - 25 fps) a zvuku (1 6 bit - 44 kHz). Enkódery síce 
umožňujú meniť tieto nastavenia a vytvárať tak rôzne 
neštandardné videosúbory, bohužiaľ, so značným 
rizikom, že si s nimi potom nebude vedieť rady takmer 
žiadny stolový prehrávač. Treba si na to dať pozor, 
a pokiaľsa rozhodnete pre VCD, odporúčam ponechať 
štandardné nastavenie. 

Výhody: 

• s použitím kvalitného enkódera sa dá dosiahnuť výsle- 
dok zrovnateľný so štúdiovou VHS nahrávkou 

• výborná kompatibilita s prehrávačmi DVD (dnes už 
takmer každý stolový DVD prehrávač) 

• viac ako 70 min. záznamu na 1 CD 

• jednoduché menu (VideoCD norma 2.0 a vyšší) 

• možnosť tvorby Photo VideoCD (foto albumy = 
VideoCD norma 2.0 a vyšší) 

• využíva klasické CD-R/RW médiá 
Nevýhody: 

• zastaraná kompresia MPEG-1 (konštantný dátový tok) 

Super VideoCD (SVCD) 

Super VideoCD (SVCD, Super VCD, alebo ak chcete 
Chaoji VCD), sa stalo štandardom digitálneho videa v 
septembri 1998. Bol síce zapísaný aj do bielej knihy 
štandardov (rovnako ako VCD), dodnes sa tento formát 
veľmi nerozšíril a používa sa prevažne v krajine svojho 
vzniku (Čína) a v okolitých krajinách (Hongkong, Taiwan, 
Malajzia, Thajsko, Singapur a India). História jeho vzniku 
siaha až niekedy do roku 1997, keď sa čínska vláda vzo- 
prela skutočnosti, že by DVD ako nový štandard digitál- 
neho videa malo ovládnuť ich domáci trh. Nepáčilo sa 
im, že by museli platiť veľké peniaze zahraničným fir- 
mám za licencie a distribúciu tohto formátu, a tak sa 
rozhodli konať. Vznikol teda nový formát digitálneho 
videa, ktorý síce nedosahuje kvalitu DVD, ale oproti 
klasickému VCD sa môže popýšiť mnohými zlepšeniami. 
SVCD totiž využíva vymoženosti novšej kompresie 
MPEG-2 (Európsky štandard: formát obrazu 480 x 576 
(PAL - 25fps)), premenlivý videotok (1 000-2600kbps), 
1-2 audiostopy, externé titulky (max. 4). V praxi to zna- 
mená asi toľko, že vdäka pohyblivému dátovému toku sa 
obraz optimálne skomprimuje, čo sa, samozrejme, pre- 
javí aj na priaznivejšom výsledku. Okrem lepšieho obrazu 
si môžete film navyše zálohovať až v dvoch jazykových 
mutáciách a tí náročnejší dokonca pridať aj vypínateľné 
titulky. V praxi je možné stretnúť sa aj s rôznymi odroda- 
mi SVCD, ako sú napríklad CVD (China Video Disc) a 
HQ-VCD (High-Quality VideoCD). Prvý zo spomína- 
ných sa už síce veľmi nepreferuje (problém s titulkami), 
ale stále ešte figuruje v niektorých čínskych obchodoch. 
HQ-VCD bolo vyvinuté konzorciom VideoCD (Philips, 
Sony, Matsushita a JVC), ale už sa s týmto názvom asi 
veľmi nestretnete, pretože sa v júni 1998 zlúčilo so 
Super VideoCD (SVCD) a vznikol tak spomínaný štan- 
dard. Podobne, ako v prípade VCD, odporúčam pone- 
chať štandardné nastavenie. 

Výhody: 

• s použitím kvalitného enkódera sa dá dosiahnuť výsle- 
dok zrovnateľný so štúdiovou SVHS nahrávkou 

• dve audiostopy (Dolby Suround), štyri titulkové verzie 

• podpora priestorového zvuku 5 +1 (MPEG-2 kompre- 
sia) 


• kompatibilita s niektorými prehrávačmi DVD (väčšinou 
neznačkové, ale aj niektoré typy značiek Philips, JVC atď. 
- orientačný zoznam nájdete aj na: 
(http://www.vcdhelp.com/) 

• jednoduché menu 

• využíva klasické CD-R/RW médiá 

• pomer strán 4:3 aj 16:9 (podporuje anamorfný prepis) 
Nevýhody: 

• na jedno CD sa zmestí len približne 35 až 60 minút 
videa 

• pomerne slabá podpora stolových DVD prehrávačov 

Digital Versatile Disc (DVD) 

O tom, že sa DVD-video stalo absolútnym víťazom na 
poli digitálneho záznamu, niet pochýb. 

Výroba týchto diskov je síce stále výsadou prevažne 
filmového priemyslu, ale už sa začína uplatňovať aj 
v bežnom živote. V domácich pomeroch je vytváranie 
vlastných DVD skôr luxusom, ale predpokladám, že to je 
len otázkou času, než sa situácia na trhu znormalizuje 
a ceny budú prístupnejšie. VCD a SVCD predstavujú 
určite zaujímavé riešenie filmovej zálohy, ale vymoženosti 
DVD sú predsa len o niečom úplne inom. Špičková kvali- 
ta obrazu, priestorový zvuk DD5.1-DTS, osem audiostôp, 
32 titulkových verzií a, samozrejme, rôzny doplnkový 
materiál (filmové upútavky, texty, nepoužité scény...). 

To všetko hovorí samé za seba. 

Ak vás neodrádzajú vstupné náklady, je dobré pri 
vytváraní vlastných DVD diskov, dodržiavať štandardné 
parametre: Európa - formát obrazu 720 x 576 (PAL - 
25fps), premenlivý videotok (2000-8000/9400kbps), 
audiostopy 48kHz (PCM, DD1. 0-5.1, DTS, MPEG-1 - 
Layer II). Väčšina authoringových programov síce spolu- 
pracuje aj s rôznymi neštandardnými nastaveniami, ale 
v konečnom dôsledku si vstupné dáta aj tak skonvertuje 
na štandard. 

Celý proces spracovania sa týmto nielenže predĺži, ale 
odráža sa to aj na zhoršenej kvalite. Kedže DVD autho- 
ring je však kapitola sama osebe, budeme sa mu 
podrobne venovať až v niektorom z budúcich čísel. 

Záloha na DVD-R/RW 

Výhody: 

• brilantný obraz (stupeň kvality záleží od nastavenia 
dátového toku (bitrate) 

• priestorový zvuk 

• titulky 

• výborná kompatibilita s prehrávačmi DVD (médiá 
DVD-R (cca 90 %), DVD-RW (cca 75 %) 

Poznámka: DVD + RW je novší konkurenčný formát, 
rovnako ako DVD-RAM. Viac informácií nájdete v PC 
Space 11/2001 

• menu a iné doplnky (záleží to od authoringového 
softvéru) 

• pomer strán 4:3 aj 16:9 (podporuje anamorfný prepis) 

Nevýhody: 

• kapacita súčasných médií DVD-R/RW je obmedzená 
na 4,7 GB (4,37GB) a preto je nutné znižovať pôvodný 
„bitrate" na nižšie hodnoty, čím sa stráca kvalita 

• potreba DVD-R/RW napaľovačky (pomerne vysoká 
cena) 

• nutný authoringový softvér (cena závisí od poskyto- 
vaných funkcií) 

Poznámka: amatérsky DVD authoringový program je 
väčšinou v cene DVD napaľovačky, no dokáže len základ- 
né menu bez kódovania Macrovision, bez podpory via- 
cerých jazykových mutácií (audio, titulky) a bez kódova- 
nia regiónov. 

Poznámka: výsledok authoringového softvéru môžete 
napáliť aj na klasické CD-R/RW a vytvoríte tak formát 
nazvaný CDVD (alebo miniDVD). Má to však značné 
nevýhody. Takmer žiadna kompatibilita zo strany 
stolových DVD prehrávačov (iba s niektorými ne- 
značkovými). No a v prípade, že ponecháte štandardné 
hodnoty (obraz, zvuk, bitrate), s rastúcou kvalitou rázne 
stúpne aj počet potrebných CD (maximálne 20 minút 
videa na CD). Uznáte, že v takomto prípade je už 
skutočne výhodnejšie zvoliť VCD alebo SVCD. 


PC Space 3/2002 

Práca s DVD videom 

V tejto časti si ukážeme, ako sa čo najjednoduchšie 
dopracovať ku kópii DVD. Nebudem vás zaťažovať s na- 
stavovaním rôznych parametrov, ale upozorním len na 
tie podstatné, ktoré sú potrebné na dosiahnutie požado- 
vaného výsledku. Prostredníctvom niektorého z trojice 
programov na kopírovanie DVD si tak nakoniec budete 
môcť veľmi jednoducho vytvoriť prepísané kópie svojich 
DVD diskov. V niektorých prípadoch dokonca aj úplne 
zadarmo! Na svoje si takto prídu aj úplní začiatočníci. 

Pre tých, ktorí sa však neboja experimentovať, je 
určená predovšetkým druhá časť, ktorá je síce trošku 
náročnejšia, ale výsledky sú ešte zaujímavejšie! 



DVD2MPG Squeezer VI. 16 

Tento program už síce nepatrí medzi aktuálne novinky, 
ale aj napriek tomu je stále žiadaný. V čase svojho 
vzniku predstavoval skutočne ideálne riešenie na záloho- 
vanie DVD. Ako jeden z mála totiž umožňoval priamy 
prepis (bez nutnosti ripovania obsahu média na HDD), 
a to dokonca aj s pridaním permanentných titulkov. Pri 
dnešnej konkurencii už však stráca dych. Podporuje totiž 
iba klasické VCD. Nemá v sebe zabudovaný ani „multi- 
plexor", takže vytvára zvlášť audio- a videosúbory, ktoré 
sa musia dodatočne zlúčiť. Výsledok je nakoniec potreb- 
né rozdeliť na požadovanú veľkosť (CD-74/80 min.), ale 
toto všetko sa dá veľmi jednoducho aj napríklad pomo- 
cou programu TMPGEnc. 

Použitý softvér: DVD2MPG Squeezer VI .1 6 + Pana- 
sonic MPEG-1 Encoderv2.1 (plugin) + TMPGEnc 2.5 

Postup: 

Nainštalujte DVD2MPG a príslušný plugin do rov- 
nakého adresára. Pred samotným spustením programu 
aktivujte dekóder (Enable Decoder). Spustite program a 
zadajte názvy výstupných súborov (Filé - Select Output 
Files) a tiež cestu k príslušným „ifo" súborom na vašom 
DVD (Filé - Change DVD Root). V menu (Options - Cap- 


ture Setings) vyberte možnosť (Default to PAL) a pokiaľ 
nie sú vyznačené položky (Precise Resizing/Stop captu- 
ring by titlechange), označte ich. Nastavte „plugin" 
(Options - MPV Setings - Stream Formát) ako Video- 
CD/PAL a aktivujte enkóder (Playback - Initialize Graph 
and Encoder). Prebehnú dva krátke testy a po nich sa 
sprístupnia funkcie softvérového DVD prehrávača. 
Predtým, ako si prostredníctvom nich nastavíte príslušný 
jazyk (napr. titulky), skontrolujte, či je výstup pre audio 
nastavený na dva reproduktory (Options - Audio Set- 
tings). Enkódovanie nakoniec aktivujete cez Playback- 
Start/Stop Capturing. 

Po ukončení procesu spustite program TMPGEnc. 

V menu (Filé - MPEG Tools - Simple Multiplex) načítajte 
vytvorený video- a audiosúbor, typ nastavte na (MPEG-1 
VideoCD) a spustite zlučovanie. Výsledok potom v menu 
(Filé - MPEG Tools - Merge&Cut) upravte na požado- 
vanú veľkosť CD (Add - Edit - „nastavenie začiatku a 
konca segmentu" - OK - RUN). Takýmto spôsobom sa 
dopracujete k niekoľkým videosúborom (2-3), ktoré sú 
použiteľné pre VCD authoring. 

Zhodnotenie: 

+ kvalitný výsledok vo formáte VCD 
+ podpora permanentných titulkov 

- funguje len s „pluginom" Panasonic MPEG-1 vo verzii 
2.1 (nie je zadarmo) 

- potreba ďalšieho softvéru na spracovanie 

Verdikt: Stráca dych, ale ešte stále má čo 
ponúknuť 

DVDx 1 .7 

Voľne šíriteľný program na kopírovanie DVD pre 
každého. Tak by sa dal jednou vetou charakterizovať 
testovaný DVDx. Okrem toho, že umožňuje vyrobiť kva- 
litné kópie vo formáte VCD, SVCD alebo DivX, v celom 
procese konverzie si navyše vystačí úplne sám. Má v sebe 
všetky potrebné moduly, ktoré zabezpečia, aby výsledné 
videosúbory mali požadovanú kvalitu, veľkosť a ďalšie 
úpravy už teda nie sú nutné. Okrem toho však podporu- 
je aj „pluginy" rôznych externých enkóderov, ktoré jeho 
funkcie ešte zlepšujú. Náročnejší by mu síce mohli 
vytknúť obmedzený počet nastaviteľných parametrov 
a napríklad aj absenciu širokouhlého výstupu (16/9), ale 
to všetko sa dá vyriešiť práve podporou enkóderov. Ak si 
teda potrpíte na jednoduchosť a rozhodnete sa siahnuť 
po programe DVDx, budete s jeho výsledkom určite 
spokojní. 

Postup: (VC D/S VCD) 

Inštalácia je veľmi jednoduchá. Stačí rozbaliť príslušný 
archív do zvoleného adresára a môžete začať pracovať. 

V prvom kroku zadajte cestu k DVD (ifo) súborom (Filé - 
Open DVD root alebo Open IFO) a vyberte ten, ktorý 
chcete použiť (väčšinou sú filmové informácie v súbore 
označenom Vts_01_0, ale nie je to pravidlom). Otvorí sa 
okno so vstupnými nastaveniami. Vyberte video, ktoré 
chcete spracovať ako „Index". V audio nastavení zvoľte 
zvukovú stopu, kvalitu konverzie zvuku nastavte na 


„ H i g h quality" a označte Dolby Suround. Ak chcete do 
obrazu dostať permanentné titulky, aktivujte si aj túto 
možnosť „subtitle". Na záver ešte skontrolujte či je zap- 
nutá položka „Audio/Video synchronisation" a či je 
„Output Frame Rate" nastavený na 25.0 (PAL). Ostatné 
môžete nechať tak, prípadne ešte označte „Shutdown 
the Computer when job is done". Po odsúhlasení otvorte 
okno pre výstupné nastavenie (Settings - Output setting) 
a vyberte výstupný formát, do ktorého chcete DVD pre- 
viesť (napr. SVCD). Program automaticky nastaví štan- 
dardné hodnoty, takže už stačí, aby ste zvolili maximál- 
nu veľkosť výstupných súborov „Volume don't exceed" 
(napr. CD 74/80 min.) a položku „Motion search" prepli 
na „High". Pokiaľ vám prekážajú čierne pásy v obraze 
a chcete zabrániť, aby sa širokouhlé filmy automaticky 
nekonvertovali do tzv. „letterbox" režimu, zmeňte ešte 
východiskové nastavenie „Zoom" napríklad na „Pan Scan 
4/3". V oboch prípadoch sa pomer strán pôvodného 
obrazu zachováva. Po tomto úkone už nastavte len 
cestu pre umiestnenie výstupných súborov a spustite 
konverziu. 



DVD 

Vo všeobecnosti sa postupuje ako v prípade SVCD 
(menia sa len niektoré parametre). Výstupná obrazov- 
ka - rozlíšenie obrazu 720 x 576, „Video Bit rate" napr. 
(6000), „VBV buffer size" (165). Je na vás, akou veľkos- 
ťou ohraničíte výstupné súbory „Volume don't exceed", 
nezabudnite však na systémové obmedzenie (max 2GB). 
Takýmto spôsobom sa na 1 DVD-R/RW zmestí približne 
90 min. záznamu. Na výpočet optimálneho nastavenia 
(dĺžka filmu - zodpovedajúci bitrate), použite „bitrate" 
kalkulačku. 

Žiaľ, na vytvorenie DVD so zvukom DD5.1 je potrebné 
skombinovať DVDx s niektorým z externých enkóderov 
(napr. Cinema Craft ENC. 2.5 SP alebo TMPGEnc). 

Zhodnotenie: 

+ interný enkóder (celý proces konverzie zvládne bez 
potreby iných programov) 

+ automatické rozdeľovanie digitálnych súborov podľa 
nastavenia (CD-74/80 min.) 


konverzia videa 


+ podpora externých pluginov pôvodne určených pre 
Adobe Premiere (napr. LSX Mpeg Enc. Panasonic 
MPEG-1 Enc., CinemaCraft Enc. a iné) 

+ permanentné titulky 
+ kvalitný dekóder zvuku 

+/- dokáže exportovať DD2. 0/5.1 (efektívne len v spolu- 
práci s externými pluginmi) 

- obmedzené nastavenie kompresie MPEG-2 

- nepodporuje širokouhlý výstup (16/9) 

Verdikt: Kvalita, jednoduchosť a celé je to 
zadarmo! 

XMPEG 4.2 

Podobne ako DVDx aj XMPEG patrí do kategórie voľne 
šíriteľných programov. Na rozdiel od neho však nemá 
svoj interný enkóder, a preto je potrebné kombinovať 
ho s externými „pluginmi". Kedže však spolupracuje so 
všetkými, ktoré sú určené pre úspešný strihový program 
Adobe Premiere, nie je to zasa taký veľký hendikep. 
Štandardne sa dodáva s enkóderom bbMPEG, pomocou 
ktorého sa vám podarí vytvoriť v podstate akékoľvek 
MPEG video (VCD, SVCD, DVD). Je však otázne, či 
budete s výsledkom spokojní (napr. zlá synchronizácia 
obrazu so zvukom). Okrem toho môže ešte nováčika 
dosť vystrašiť aj množstvo nastavení, cez ktoré je potreb- 
né sa prelúskať. Napriek tomu je XMPEG silným nástro- 
jom a v kombinácii s kvalitným „pluginom" (napr. Cine- 
ma Craft) dosahuje výborné výsledky. Podporuje výstup 
16/9, dokáže upravovať obraz (horizontálne aj vertikálne 
orezávanie) a po audiostránke sa má tiež čím pochváliť 
(priama kópia pôvodnej stopy, dekódovanie do formátu 
AC3, prevod kompresie z frekvencie 44kHz na 48kHz). 
Bohužiaľ, kvôli obmedzenému miestu musíme vynechať 
nastavenia konkrétnych „pluginov" a posvietime si len 
na samotný XMPEG. O nič však neprídete. Bližšie infor- 
mácie o nastavení jednotlivých „pluginov" nájdete na 
www.pcspace.sk a www.dvdonline.sk. 



Postup: Nainštalujte XMPEG a externé „pluginy", 
ktoré chcete používať, do spoločného adresára. Kedže 
enkódery majú koncovku „prm", je nutné ich vopred 
premenovať (napr. mpeg-cce.prm na mpeg.cm.flask). 
Ináč ich bude XMPEG ignorovať. Spustite program a 
otvorte príslušný „ifo" súbor na vašom DVD (Filé - Open 
Média). Vyberte položku s najväčšou minutážou a zvoľte 
enkóder, ktorý chcete použiť (Options - Select Output 
Formát). Otvorte okno na nastavenie programu XMPEG 
(Options - Global Project Options ). V menu (Video) na- 
stavte hodnoty „Frame Size" podľa voľby formátu videa, 
ktoré chcete vytvoriť (352 x 288/480 x 576/720 x 576). 
„Framerate nechajte na „25" a prepnite sa na menu 
(Audio). Ak sa chystáte vytvoriť VCD/SVCD, prepnite 
audiomód na „Decode audio", odznačte položku „Samé 
as input" a nastavte samplovaciu frekvenciu na 44kHz. 

V prípade DVD postupujte rovnako, ale frekvenciu 
nechajte na 48kHz, prípadne ak chcete mať film s rov- 
nakým zvukom ako originál, prepnite audiomód na 
„Direct stream copy". Nasledujúce menu (Post Process- 
ing) slúži na nastavenie výstupného obrazu. Program si 
automaticky zisťuje parametre a ponúkne optimálny 
výstup pre televízory (4/3). V zásade tu nemusíte nič 
meniť. Ak sa však chystáte vytvoriť SVCD/DVD v široko- 
uhlom formáte, zmeňte „Pixel aspect" na hodnotu (16/9 
TV). V dälšom kroku zadajte názov a miesto kam sa má 


vygenerovať výstup (pokiaľ ste v audiomenu vybrali 
položku „Direct stream copy", okrem videosúboru sa 
zvlášť vygeneruje aj audio (ac3)). Nakoniec ešte v menu 
(General) označte „2nd Pass enabled" (len ak túto 
funkciu podporuje výstupný plugin napr. TMPGEnc 
a Cinema Craft) a nastavte čas enkódovania. Bohužiaľ, 
funkcia „Compile whole filé" a „Frames" nefunguje, 
takže ostáva len možnosť prerátať dĺžku filmu na sekun- 
dy (to zaručene ide:). Ak to vaše PC umožňuje, môžete 
ešte nastaviť aj jeho automatické vypnutie po ukončení 
kompilácie. Tu sa však ale náš návod končí. Ďalšia fáza 
nastavenia už totiž závisí od toho, ktorý „plugin" sa 
rozhodnete použiť. V zásade platí, že pokiaľ sa budete 
držať štandardných hodnôt (rozlíšenie, VBR/CBR, GOP 
(I, P, B), formát audia (typ/frekvencia)), k výsledku sa 
dopracujete. 

Zhodnotenie: 

+ podpora externých pluginov pôvodne určených pre 
Adobe Premiere (napr. LSX Mpeg Enc. Panasonic MPEG- 
1 Enc., Cinema Craft Enc. a iné) 

+ permanentné titulky 
+ dokáže exportovať DD2. 0/5.1 
+ podpora širokouhlého výstupu (16/9) 

- nemá vlastný enkóder 
Verdikt: Ujde. 

Tipy pre náročnejších 

SuperVideoCD (vypínateľné titulky) 

SVCD podporuje dva formáty titulkov (CVD a SVCD). 
Obidva sú síce považované za štandard, ale len SVCD je 
oficiálne potvrdeným. V Číne bol totiž najskôr pustený 
do obehu formát CVD (China Video Disc) a aj napriek 
určitým problémom so zobrazovaním titulkov sa stal 
veľmi populárny. Než sa vytvoril štandard pre SVCD, 
bolo CVD také rozšírené, že ho už nebolo možné igno- 
rovať. Výrobcovia prehrávačov sa teda rozhodli podporo- 
vať obidva formáty. V súčasnosti je už CVD práve kvôli 
problémom so zobrazovaním titulkov na ústupe, a preto 
sa viac odporúča štandard „Philips subtitles". Na origi- 
nálnej stránke Philipsu si môžete dokonca zadarmo 
stiahnuť softvér na vytváranie takýchto titulkov. Má to 
však jeden háčik. Softvér je blokovaný a dá sa odbloko- 
vať jedine číslom, ktoré získate v prípade, že si kúpite 
nejaký produkt od Philipsu. (Prefíkané, nie?:) Kedže my 
nepotrebujeme vytvárať nové titulky, ale len nejakým 
spôsobom previesť tie pôvodné z DVD na SVCD, 
môžeme im pokojne zamávať. 

Použitý sofvér: Vob2SubGUI + SubMuxGUI 
Postup na vytvorenie SVCD s titulkami: Použite 
ľubovolný program na skopírovanie DVD na disk (napr. 
DVD Decrypter, SmartRipper, CladDVD a i.). Premenujte 
koncovky na „mpg". 

Kopírovanie titulkov (Vob2SubGui): Otvorte 
vstupný súbor (mpg), zadajte názov súboru pre titulky 
(niečo. sub) a tiež číslo „substreamu" pod ktorým sa 
nachádza konkrétna jazyková verzia (zistíte to v DVD 
prehrávači). Skontrolujte, či je štýl nastavený na „SVCD 
style" a spustite konverziu. Mali by sa vygenerovať 
obrázky s koncovkou „bmp" a jeden informačný súbor 
„sub". 

Implementácia titulkov (SubMuxGui): Spustite pro- 
gram a zadajte názov vstupného a výstupného videosú- 
boru. Vstupný súbor musí mať štandard SVCD (vytvorte 
si ho vopred napr. pomocou DVDx). Otvorte informačný 
súbor pre titulky (niečo. sub) a spustite záverečný proces. 
Poznámka: Toto bol len stručný návod. V skutočnosti je 
celý proces trošku náročnejší. Kedže film na DVD zaberá 
viac ako len 2GB, je pochopiteľné, že sa musia jednotlivé 
súbory spracovávať osobitne (extrakt titulkov, konverzia 
DVD (vob) na SVCD (mpg), implementácia titulkov, 
pospájanie SVCD (mpg) súborov. Dá sa to však ele- 
gantne vyriešiť napríklad programom DVD2SVCD. CVD 
titulky možno vytvoriť aj v programe l-Author, ale ten sa 
distribuuje v Číne. 

SuperVideoCD (dve audiostopy) 

SVCD podporuje dve audiostopy. To znamená, že si 
film môžete kopírovať napríklad v dvoch rôznych jazy- 
koch. 

Použitý softvér: TMPGEnc 
Postup (dve audiostopy): Vytvorte si štandardné 
SVCD napríklad pomocou DVDx. Použite ľubovolný pro- 
gram na skopírovanie DVD „vob" súborov na disk. 


Extrahujte audio do formátu mp2 (nezabudnúť nastaviť 
44kHzl). Spustite TMPGEnc a použite jeho internú 
funkciu MPEG Tools. Vyberte položku „Multiplex" a typ 
nastavte na MPEG-2 Super VideoCD. Naimportujte obi- 
dva vytvorené súbory, zadajte názov výstupu a spustite 
zlučovanie. 

SuperVideoCD 

(priestorový zvuk MPEG-2 (5+1)) 

SVCD síce nepodporuje audio vo formáte Dolby Digi- 
tal, ale priestorový zvuk je možné dosiahnuť použitím 
kompresie MPEG-2 (multichannel audio). Bohužiaľ, je na 
trhu len veľmi málo DVD prehrávačov, ktoré takéto SVCD 
podporujú. Na svoje si tak prídu väčšinou iba tí, ktorí 
sledujú filmy prostredníctvom PC a majú zvukovú kartu 
s výstupom na viac reproduktorov. „Multichannel audio" 
je však našťastie spätne kompatibilné, takže je zvuk 
správne reprodukovaný aj na klasickej dvojreproduk- 
torovej zostave. 

Toto je jeden zo spôsobov ako sa dá vytvoriť SVCD 
s priestorovým zvukom. 

Použitý softvér: AC3decode + ReMPEG2 + TMPGEnc 
Postup (SVCD 5 + 1): Na extrahovanie Dolby Digital 
audia z DVD použite napríklad utilitu AC3decode. 
Spustite ReMPEG2 a v menu „Tools" nastavte možnosť 
„AC3-> MPEG-2 Audio Transcoder". Zadajte vstup (ac3), 
výstup (mpa), nastavte „bitrate" napríklad na 384kbit/s 
a spustite „Štart". Výsledok nakoniec pospájate pomo- 
cou TMPGEnc (MPEG Tools - Multiplex). 

DVD2SVCD ver.1.0.6 (4) 

Ak sa chystáte vytvárať SVCD so všetkými náležitosťa- 
mi, ktoré tento formát umožňuje (dve audiostopy, titul- 
ky, menu atď.), je takmer ideálnym riešením práve pro- 
gram DVD2SVCD. Sám osebe neznamená nič, ale v 
spolupráci s balíkom voľne šíriteľných programov, ktoré 
sa s ním štandardne dodávajú, sa z neho stáva kvalitný 
manažér. Množstvo nastavení síce môže zo začiatku 
pôsobiť dosť odstrašujúco, ale keď sa cez ne prelúskate, 
výsledok stojí určite zato (postup nájdete na DVDONU- 
NE). Program podporuje všetky tri typy titulkov (SVCD, 
SVD, permanentné v obraze), umožňuje vytvárať menu, 
spracováva viackanálové audio, rozdeľuje video podľa 
nastavenia (CD 74/80 min.). V podstate zvláda všetky 
vymoženosti, ktoré formát SVCD ponúka. Jediné, čo mu 
možno vytknúť je, že spolupracuje len s enkóderom 
Cinema Craft. Tento enkóder síce v rýchlosti a kvalite 
nemá konkurenciu, ale patrí medzi komerčne najdrahšie. 

Video Server Package 

(Frame server, AVIsynth/AVIWrapper) 

TMPGEnc patrí medzi voľne šíriteľné enkódery a pri- 
tom svojimi schopnosťami tromfne aj mnohé komerčné 
produkty. Bola by preto škoda nevyužiť možnosti, ktoré 
ponúka. Kedže však funguje len ako samostatný pro- 
dukt, bez určitých krokov by sme ho ako softvér na 
prepisovanie DVD nemohli použiť. Ukážeme si teda, 
akým spôsobom je možné z akéhokoľvek obyčajného 
enkódera spraviť „plugin" pre rôzne programy na ripo- 
vanie DVD. Stačí len, ak daný enkóder podporuje známy 
digitálny formát „avi". 

„Video Srever package" sa skladá z „pluginu" (frame 
server) a dvoch kódekov (AVISith/AVIWraper). Softvér na 
kopírovanie DVD (napr. XMPEG) využije tento „plugin", 
aby prostredníctvom niektorého z dvoch uvedených 
kódekov vytvoril pracovný akože „avi" súbor. Kedže sa 
tvári ako skutočný, je možné použiť ho ako vstupné 

konverzia videa 


video pre enkódery. Hneď ako si ho načíta, vznikne spo- 
jenie so softvérom na kopírovanie DVD. 

Postup: „Video Server package" je distribuovaný 
v dvoch verziách. Jedna má svoj inštalačný súbor, ktorý 
zabezpečí všetko potrebné, ale druhá je bez neho, takže 
je nutné všetko nastaviť manuálne. Prekopírujte súbory 
„aviwrap.dll" a „avisynth.dll" do systémového adresára 
Windows (System/System32) a aktualizujte registre (in- 
stall.reg/aviwrap.inf). Do adresára, kde je nainštalovaný 
XMPEG premiestnite plugin „CM-Avisynth.prm". Kon- 
covku premenujte na „cm.flask". alebo „cm.xmpeg" - 
záleží podľa verzie XMPEG) a reštartujte počítač. Ak 
používate DVDx, plugin netreba premenovávať, program 
ho sám zaregistruje. 

Poznámka: „Avisynth" má občas problémy s niektorými 
enkódermi (napr. Cinema Craft Encoder 2.62 SP). 

Konverzia z DivX na VCD, SVCD, DVD-(R/RW) 
+ možnosť implementácie permanentných 
titulkov 

Ak patríte medzi tých, ktorým sa už zunovalo sliepňať 
na monitory a radi by ste si konkrétny film pozreli na TV 
obrazovke, je táto časť určená práve vám. Ukážeme si 


jednoduchý spôsob, akým možno skonvertovať film 
z pôvodného DivX formátu do niektorého zo štandardov 
(VCD/SVCD/DVD). 



Použitý softvér: VirtualDub + VirtualDub Subtitler Fi 
ter + TMPGEnc + plugin (read_avs) 

Postup: 

Nastavenie (VirtualDub): Cez utilitu „Auxsetup" 


aktivujte proces frameserver „Install handier". V pod- 
adresári aviproxy spustite „proxyon.reg" (zápis do regis- 
tra) a nakoniec nakopírujte „Subtitler Filter" do adresára 
určeného pre pluginy. 

Nastavenie (TMPGEnc): Rozbaľte uvedený plugin do 
príslušného adresára a otvorte textovým editorom súbor 
„readavs.reg". Upravte vetu ( M Avisynth"="c:\\) tak, aby 
bola nastavená správna cesta k súboru „readavs.dll". 
Spustite „readavs.reg". Reštartujte počítač. 

Konverzia: 

1. Spustite VirtualDub a otvorte film v DivX formáte. 

V menu „Video" choďte na „Filters" a aktivujte plugin 
subtitler. Prostredníctvom neho otvorte titulky, ktoré 
majú byť do filmu pridané (titulky musia byť vo formáte 
Sub Station Alpha (ssa). Odsúhlaste nastavenie a v menu 
„Filé" spustite funkciu „Štart frame server". Uložte pra- 
covný súbor napríklad pod názvom (film.vdr). 

2. Spustite TMPGEnc. Otvorte pracovný súbor 
(film.vdr), nastavte parametre pre výstupný videoformát 
(VCD/SVCD/DVD) a aktivujte konverziu. 

Martin Tura n s ký 


Porovnanie štandardov MPEG 

VideoCD 2.0 

Super VideoCD 1.0 

DVD 

Rozlíšenie 

PAL7NTSC 

352 x 288 

352 x 240 

480 x 576 

480 x 480 

720 x 576 

720 x 480 

Pomer strán 

4/3 - 1 6/9 

4/3 - 16/9 (anamorfný) 

4/3 - 16/9 (anamorfný) 

Videokompresia 

MPEG-1 

MPEG-2 

MPEG-2 

Videobitrate (Mbps) 

CBR 1.15 

AVG/VBR max. 2.6 

AVG/VBR max. 9.8 

Maximálna veľkosť GOP 

1 5 sním kov (PAL) 

1 8 snímkov (NTSC) 

30 pols./15 snímkov (PAL) 

36 pols./18 snímkov (NTSC) 

30 pols./15 snímkov (PAL) 

36 pols./18 snímkov (NTSC 

Audiokompresia 

MPEG-1 layer II 

MPEG-1 layer II 

MPEG-2 (5 + 1) 

MPEG-2, AC3 

Audiobitrate (Kbps) 

224 (44kHz) 

32-384 (44kHz) (224*) 

192-1536 (1 92*(DD2.0), 
384*(DD5.1 ), 768*(DTS)) 

Záznam na 1 CD (74/80min) 

cca 74-80 min. 

cca 35-60 min. 

cca 1 5-20 min. 

Záznam na DVD-R/RW 



2-4 h. 

Kompatibilita s domácimi 

DVD prehrávačmi 

9/10 

4/10 

10/10 

Kvalita 

VHS 

SVHS 

DVD© 


Použitá konfigurácia pri enkódovani (P3-650MHz/256MB) 


Výstupné parametre: 

VCD 352 x 288/1150/224 
SVCD 480 x 576/2376/224 
DVD 720 x 576/6000/384 


Zaujímavé linky 


DVDx verzia 1 .7: 
http://www2.labdv.com/dvdx/ 

DVD2SVCD verzia 1.0.6. build 4: 

http://212.88.77.140/DVD2SVCD_1. 0.6_Setup-Build_4.exe 

Xmpeg verzia 4.2: 

http://www.mp3guest.com/xmpeg_index.asp 
Návody/postupy/software - ODPORÚČAM: 
http://www.vcdhelp.com/ 

1. VCD/SVCD/DVD - softvér na stiahnutie (free): 
http://www.mpegx.com/ 

2. VCD/SVCD/DVD - softvér na stiahnutie (free): 

h tt p ://ww w. d oo m 9 . o rg/sof t wa re2.htm # vo btoo I s 


Porovnanie kvality a výkonu 
vybraných enkóderov 

Cinema Craft Enc 2.5 

DVDx 1.7 / TMPGEnc 2.5 

XMPEG / bbMPEG 

DVD2Squezzer / 
Panasonic MPEG Enc 2.1 

DVDx 1.7 


VCD (10/10) 

VCD (9/1 0) 

VCD (8/1 0) 


VCD (9/1 0) 

Obraz 

SVCD (10/10) 

SVCD (9/1 0) 

SVCD (7/1 0) 

VCD (8/1 0) 

SVCD (8/10) 


DVD.- MPEG 2 (10/10) 

DVD (9/1 0) 

DVD (6/1 0) 


DVD (8/1 0) 

Zvuk 

veľmi dobrý 

dobrý 

dobrý 

dobrý 

veľmi dobrý 


VCD 1 h, 30 min. 

VCD (6h, 5 min.) 

VCD (6h, 20 min.) 

VCD (5h, 35 min.) 

VCD (5 h, 55 min.) 

Doba konvertovania (100 min.) 

SVCD (6h, 18 min.) 

SVCD (1 3h,1 0 min.) 

SVCD (1 3h, 49 min.) 

SVCD 

SVCD (1 2h,35 min.) 


DVD (9h/24) 

DVD (1 8h, 13 min.) 

DVD (20h, 2 min.) 

DVD 

DVD (1 6h, 49 min.) 

Licencia 

komerčný 

zadarmo (MPEG-2 /30 dní) 

zadarmo 

komerčný 

zadarmo 


+ brilantná kvalita obrazu 

+ výborná kvalita obrazu 

+ cena 

+ kvalita obraz 

+ kvalita obrazu 


+ rýchlosť 

+ cena 

+/- kvalita brazu 

- dodatočné spracovávanie 

+ kvalita zvuku 

Celkové hodnotenie 

- vysoká cena 


- synchronizácia obrazu so 

- zvláda iba VCD 

+ cena 


- funguje iba na P3 -> 


zvukom 




8/10 

9/10 

6/10 

7/10 

9/10 









Software 


FORMIK 1.62 - zvíťazte nad tlačivami! 


Ručné vypĺňanie najrôznejších formulárov je pekne 
otravné či ide o zložitý formulár alebo jednoduchú 
poštovú poukážku. Stačí, že sa raz pomýlite a môžete 
začať znova (navyše ak ste boli už niekde pri konci, 
vie to poriadne naštvať). A navyše je potrebné písať 
čitateľne. 

Táto činnosť priam volá po zautomatizovaní a využití 
počítača a tlačiarne. Lenže, ako presne trafiť do prísluš- 
ných políčok formulára? Stačí použiť niektorý špecializo- 
vaný program, napríklad FORMIK. Tento program je 
určený na pomoc pri vypĺňaní najrôznejších tlačív 
a formulárov, ako sú poštové poukážky, poistné zmluvy, 
daňové priznania a podobne. Výhodou je jeho univerzál- 
nosť a rýchle doplnenie nového tlačiva. Poďme však 
pekne postupne. 


Šikovnou možnosťou sú väzby kolóniek. Zviazaním 
kolóniek dosiahnete, že po zadaní textu do ľubovoľnej 
zo zviazaných kolóniek sa automaticky objaví vo 
všetkých kolónkach zviazaných s touto. Môžete to 
využiť, ak potrebujete vo formulári zadať jeden údaj 
viackrát (napríklad v poštových poukážkach). 

Texty, ktoré často používate vo vašich formulároch, 
si môžete uložiť do užívateľských textov (kombináciou 
kláves priamo pri vyplňovaní). Keď ich budete potrebovať 
znova, nemusíte ich už ručne zadávať, ale vyberiete ich 
zo zoznamu. 

Skupinové údaje sú obdobou užívateľských textov, 
no na rozdiel od nich umožňujú evidovať celé skupiny 
textov, napríklad adresu pozostávajúcu z mena, ulice, 
mesta a podobne. Pri výbere takéhoto testu teda do 
formulára doplníte naraz viac údajov. 


ktorých starších laserových tlačiarňach zasekáva. Prí- 
padne ak je formulár potrebné vypĺňať na spodnom 
okraji strany, kde však niektoré atramentové tlačiarne 
nedo-kážu tlačiť (kvôli uchopeniu papiera). To však nie 
sú problémy programu. V prípade, že vám došli orig- 
inálne papierové formuláre, môžete spolu s údajmi vyt- 
lačiť aj podkladový obrázok, teda formulár. 

Značné uľahčenie ponúka hromadná tlač, ktorú 
môžete využiť, ak potrebujete vytlačiť určitý formulár 
viackrát, vždy s inými údajmi. Stačí len označiť kolónky 
ktoré sa budú meniť, zvoliť pre ne importované údaje 
a vybrať zdroj údajov. Zdroj údajov môže byť len textový 
súbor (škoda, hodila by sa aj podpora databáz), kde 
sú všetky údaje radené v riadkoch za sebou v pravidel- 
ných skupinách. Potom sa načítavajú skupiny údajov 
podľa zadaného počtu riadkov do formulára, ktorý sa 


Formuláre. Kopec formulárov. Všade. Takmer nikto sa tomu dnes nevyhne. Podací lístok, poštové poukážky, 
faktúry, daňové priznania - všetko musí byť presne a čitateľne vyplnené. Túto činnosť vám môže do značnej 
miery uľahčiť a spríjemniť program FORMIK, vďaka ktorému na svojej tlačiarni presne vytlačíte potrebné dáta 
priamo do príslušného formulára. 


Formuláre 

FORMIK je univerzálny program pre prácu s ľubovoľný- 
mi formulármi. Umožňuje presnú tlač do existujúcich 
formulárov. Prostredie programu je úplne jednoduché 
a k dispozícii je len niekoľko volieb. Ovládanie a použitie 
je tiež jednoduché. Načítate niektorý z existujúcich 
formulárov a môžete začať vyplňovať. Obrázok originál- 
neho formulára tvorí vlastne podklad a v miestach pre 
údaje sú vstupné polia, do ktorých vypĺňate príslušné 
údaje. Vyzerá to teda ako keby ste vypĺňali originálny 
formulár. Podklad je veľmi dobrý preto, lebo viete kde 
a ktoré údaje vypĺňate. K dispozícii je veľké množstvo 
formulárov, ktorých počet sa stále zvyšuje. Sú to naprí- 
klad: cestovný príkaz, daňové priznanie, dohoda o pra- 
covnej činnosti alebo vykonaní práce, colné doklady, 
výkazy pre zdravotné poisťovne, poistné zmluvy, poštové 
poukážky, rôzne výkazy a ďalšie. 

V prípade, že v dodávke programu nenájdete váš 
„obľúbený" formulár z vášho „obľúbeného" a byrokra- 
ciou preplneného úradu, môžete si ho sami vytvoriť. 
Postup je jednoduchý a mali by ho zvládnuť aj menej 
skúsení používatelia. Najprv zvolíte podkladový obrázok 
vo formáte BMP alebo JPG (naskenovaný alebo nakres- 
lený formulár), určíte orientáciu a rozmery formulára. 
Ďalej už môžete v editačnom režime definovať vstupné 
polia. Tie vytvoríte kliknutím pravého tlačidla myši na 
približnom mieste formulára, čím sa vytvorí jednotný 
rozmer vstupného poľa. Následne nastavíte veľkosť 
políčok a presne ich umiestnite na požadované miesto 
(vhodnejšie by však bolo určenie veľkosti priamo pri 
vytváraní). K dispozícii je aj funkcia zarovnávania, pri 
aktivácii ktorej sa bude poloha vstupných polí pri presú- 
vaní meniť skokovo podľa nastavenia. Tiež môžete určiť 
poradie kolóniek, podľa ktorého sa budete pohybovať 
pri vypĺňaní formulára. 

Samozrejmosťou je definovanie formátu textu v kolón- 
kach, kde môžete nastaviť font, tučné, šikmé alebo 
podčiarknuté písmo. Môžete tiež nastaviť farbu písma 
(farebne sa potom bude aj tlačiť, čo však využijete asi 
veľmi málo). Nechýbajú ani bežné volby zarovnávania 
textu v kolónkach a špeciálne zarovnávanie na počet 
znakov (vložené znaky sa roztiahnu na zadaný počet 
znakov, je to vhodné napríklad vtedy, ak je každý znak 
vo formulári potrebné zapísať do samostatnej kolónky). 

Uľahčiť zadávanie určitých druhov údajov pomôže 
automatický text. V prípade, že ho nadefinujete do 
určitej kolónky, budú sa vyplnené údaje formátovať 
automaticky po opustení tejto kolónky. Nastavenie môže 
byť rôzne - skupinový údaj (možné vybrať údaj so skupi- 
nových údajov), importovaný text (importovanie z tex- 
tového súboru), aktuálny čas (so sekundami, názvom 
mesiaca), číslo, suma (Sk), celé číslo ohraničené (napr. 

= 1 00=), suma (napr. 1 0,-), vyplnenie kolónky zadaným 
znakom, suma slovom (s vyplnením zvyšku políčka, 
s haliermi slovom). 


Tlač 

Pre správnu tlač do formulárov je veľmi dôležité 
celkové nastavenie programu. Najdôležitejšia je správna 
kalibrácia tlačiarne, ktorá je dôležitá pre presnú tlač. 

Tú realizujete vytlačením kalibračných vzorov a zmeraním 
odchýlky, ktorú zadáte do programu. Nevýhoda je, že 
nemáte možnosť uloženia kalibrácie pre viaceré tlačiarne 
(kalibrujete vždy defaultnú tlačiareň). Ak teda používate 



Hromadná tlač 

viac tlačiarní (vlastníte notebook a tlačíte kde prídete), 
musíte najprv skalibrovať príslušnú tlačiareň. Potom však 
už ide všetko hladko a FORMIK tlačí skutočne presne. 
Problém môže nastať len v tom, že niektoré formuláre 
sú na veľmi tenkom papieri, ktorý sa napríklad v nie- 


Prostredie programu pri editácii formulára 


automaticky vypĺňa podľa zoradenia kolóniek. Nastaviť 
môžete tiež potvrdzovanie tlače každého záznamu a tlač 
vybraného rozsahu údajov. 

Záver 

FORMIK 1 .62 je určite zaujímavý a užitočný program, 
ktorý vám ušetrí kopec času a nervov pri vypĺňaní rozlič- 
ných formulárov. Navyše všetky budú pekne, čitateľne 
vyplnené, takže vás už nikdy nebudú žiadať o opätovné 
vyplnenie formulárov (aj keď úrady sú nevyspytateľné). 

Chcel by som sa dožiť doby, keď budeme vypĺňať 
formuláre a posielať ich elektronickou poštou. Zatiaľ je 
to však v nedohľadne, takže si musíme život spríjemniť 
takými programami, ako je FORMIK. 

Výrobca / zapožičal: RK Software 

Kamenná 8 

91 5 01 Nové Mesto nad Váhom 
E-mail: info@rksoft.sk 

Cena s DPH: 900 Sk 

Štefan Stieranka 

procreate Painter 7 


Každý, kto to myslí s umeleckým kreslením na počítači 
vážne, určite pozná program Painter. Tento program už 
od svojho vzniku zaujal skvelou simuláciou klasických 
kresliacich a maliarskych nástrojov - štetca, pastelky, 
ceruzky, kriedy, fixky, uhlíka a ďalšími. Reálnosť použitia 
týchto nástrojov z vás dokáže urobiť skutočných umel- 
cov (samozrejme, nesmie chýbať určité maliarske 
nadanie). 



Prostredie programu 

História 

Painter patrí k programom, ktoré svojím vývojom 
prešli viacerými firmami, avšak našťastie sa program 
vyvíjal správnym smerom. Prvým vlastníkom (vlastne 
tvorcom) Painteru bola firma Fractal Design, kde bola 
hlavná platforma Painteru Mac (ako u takmer všetkých 
veľkých grafických programov), avšak používanosť Win- 
dows zabezpečila portáciu aj na túto platformu. Druhá 
verzia Painteru (jeho rozšírenie X2) priniesla po prvý raz 
možnosť pracovať v bitmapovom editore s vrstvami 
(nasledoval Photoshop 3). V ďalších verziách pribudlo 
množstvo nových nástrojov, vektorové objekty, animácie 
a ďalšie zlepšenia. Až do verzie 6 bol Painter vyvíjaný 
pod hlavičkou Fractal Design, od verzie 6 prešiel pod 
značku MetaCreations. Firma MetaCreations vznikla 
v roku 1997 zlúčením firiem MetaTools (ktorá okrem 
iného stála za programom Bryce 2, MetaTools vznikla 
s HSC a za všetkým stál známy vizionár Kai Kraus) 
a firmy Fractal Design (tvorcu programu Fractal Design 
Painter a iných). V roku 2000 však MetaCreations ohlási- 
la reštrukturalizáciu a ponúkla na odpredaj viaceré svoje 
produkty, medzi ktorými bol aj Painter 6. Asi s najlepšou 
ponukou prišiel Corel, a tak sa stal majiteľom nielen 
Painteru 6, ale aj produktov Kai' s Power Tools, KPT 
Vector Effects a Bryce (v rámci svojej cesty ku koreňom - 
teda k nástrojom pre tvorbu grafiky). Corel sa zaviazal 
pokračovať vo vývoji týchto produktov, výsledkom čoho 
je aj nová verzia Painter 7, ktorý ponúka pod obchodnou 
značkou procreate so symbolom malého zajačika 
(s Playboyom nemá nič spoločné). 

Dodávka a systémové požiadavky 

Kto poznal balenie predchádzajúcich verzií Painteru, 
pozná zmenu okamžite. Nedostane totiž už veľkú a 


peknú plechovku od farby, ale klasickú škatuľu (bielu 
s tečúcou kvapkou farby). V jej vnútri nájdete dve CD, 
470-stranovú farebnú užívateľskú príručku a kartu 
s klávesovými skratkami. Na prvom CD je inštalácia 
Painter 7, tutoriál a vybrané KPT 5 filtre. Obsah druhého 
CD tvoria komponenty pre Painter (štetce, výplne, 
textúry, vzorky pier a podobne), ICC profily, Acrobat 
Reader a QuickTime Viewer. 

Inštalácia v prostredí Windows je jednoduchá a na 
disku zaberie 250MB voľného priestoru. Na prácu 
s programom budete potrebovať počítač minimálne 
s procesorom Pentium 200MHz a lepším, 64MB RAM, 
24-bitové farby (800 x 600 je skutočne minimum), 
jednotku CD-ROM a myš alebo tablet (odporúčal by som 
však oveľa výkonnejší počítač, veľký monitor a tiež tablet, 
s použitím ktorého je práca s programom to pravé). 

Ako operačný systém môžete použiť Windows 98, Me, 
NT4, 2000 alebo XP. 

Maliar 

procreate Painter 7 je trochu iný program ako klasické 
kresliace nástroje. Vždy bol iný. Niežeby bol zlý, aleje 
skrátka iný - použitím aj technikami. Prostredie je už 
oproti predchádzajúcim verziám oveľa lepšie, zjedno- 
dušené a sprehľadnené, no aj tak je v porovnaní 
s klasickými kresliacimi nástrojmi pomerne zložité. 
Dokument aj nástroje sú uložené v plávajúcich paletách. 
Hlavne palety nástrojov sú usporiadané prostredníctvom 
roletiek, čo sprehľadňuje orientáciu v ich neprebernom 
množstve. 

Kreslenie prostredníctvom Painteru má svoje zvláštnos- 
ti. Vzhľad kresby je ovplyvňovaný množstvom vybraných 
parametrov pre kresliaci nástroj, tvarom jeho stopy, 
použitím nástroja, vybraného podkladu a podobne. 
Zaujímavosťou, na ktorú si budete musieť zvyknúť, 
je vzájomné pôsobenie parametrov, takže jednotlivé 
volby sa ovplyvňujú, prekrývajú a podobne. Kresliace 
nástroje tak dostanú veľké množstvo variantov, no na 
druhú stranu budete musieť udržovať lepší prehľad 
o používaných parametroch. 

Celkove je však použitie nástrojov Painteru logické, 
takže sa ho nemusíte báť. Samozrejme, budete potrebo- 
vať oveľa viac času pre jeho „ovládnutie". Ak si však naň 
zvyknete, budete sa cítiť ako doma. 

Ako sme už spomenuli, všetky nástroje sú zoskupené 
do niekoľkých samostatných rolovacích paliet. Nájdete 
tu, samozrejme, aj paletu klasických nástrojov, bežných 
v iných programoch (lupa, orezanie, výber, kúzelná palič- 
ka, štetec, výplň, text a podobne). 

Práca vo vrstvách je samozrejmosťou (veď Painter bol 
prvý). Okrem klasických vrstiev sú použité aj vrstvy 
dynamické, ktoré si zachovávajú editovateľné parametre 
(vhodné napríklad pre efekty). Spôsob práce s vrstvami 
je bežný. Podkladová vrstva umožňuje navyše simulovať 
rôzne povrchy, podľa ktorých sa potom nanášajú farby. 
Povrchy sú skutočne rôznorodé a správajú sa skutočne 
realisticky. Medzi vrstvami je možné prelínanie, masko- 
vanie a podobne. 

K dispozícii je veľké množstvo kresliacich nástrojov 


(vlastne štetcov) ako kriedy, uhlíky, olejové farby, perá, 
spreje a množstvo dálších, s množstvom nastavení (kon- 
textovo zobrazované). Pri výbere kresliaceho nástroja 
môžete zvoliť nielen základný nástroj, ale tiež základné 
vlastnosti, tvar stopy, rozdelenie farby na stope a podob- 
ne. Pre majiteľov pier je samozrejmé nastavenie prítlaku 
a rýchlosti pohybu. Keď sme už pri pere, k Painteru sa 
skutočne hodí a vrelo ho odporúčame (parametre pera 
je však možné zadávať aj ručne, avšak práca bez pera 
je menej komfortná). Ďalej môžete nastavovať štruktúry, 
ktoré budú kresliace nástroje používať. Môžete teda 
napríklad maľovať voskovkou na zrnitý povrch alebo 
môžete maľovať zrnitou voskovkou na hladký povrch 
(efekt je skutočne realistický). Dokonca keď maľujete 
vodovými farbami, môže vám farba zo stopy štetca 
stekať (podľa nastavenia). 

Novinkou je Liquid Ink technológia, prostredníc- 
tvom ktorej môžete použiť vodové farby, správajúce sa 
neutrálne a svojím dynamickým pohybom za štetcom 
simuluje použitie atramentu na použitý podklad. Keď 
maľujete na papieri, farby sa rozpíjajú, na skle sa farby 
sťahujú, presakujú do seba a prekrývajú sa. Pri nastave- 
nej gravitácii bude navyše farba stekať. Skrátka, realita. 

Netradične je riešená funkcia „razítko", ktorá obvykle 
v iných programoch rozmiestňuje vybraný obrázok, 
avšak tu je rozmiestňovaná vybraná skupina obrázkov. 
Efekt je teda oveľa reálnejší. 

Painter obsahuje aj klasické nástroje na úpravu 
obrázkov (ako napríklad Photoshop), teda vystrihovanie, 
guma, kreslenie základných geometrických objektov, 
vytváranie textu (má pomerne široké možnosti) 
a podobne. 

Dnes už takmer každý program nejakým spôsobom 
podporuje internet a ani Painter nie je iný. Ponúka 
nástroje na rozrezanie obrázku, vytváranie aktívnych 
oblastí (dokonca s rolover efektom). Painter priamo 
vygeneruje HTML dokument s tabuľkou pre rozrezaný 
obrázok, prípadne s Java skriptom pre rolover efekt. 

Painter pomerne slušne spolupracuje s Photoshopom, 
kde je možné tento formát nielen načítať, ale dokument 
v ňom aj uložiť (vrátane zachovania vrstiev a nastavení). 
Okrem RGB dokáže ukladať aj v štandarde CMYK, čo mu 
dáva širšie použitie. Samozrejmý je import a export 
v štandardných bitmapových formátoch. 

Záver 

procreate Painter 7 je skvelý kresliaci program, ktorého 
hlavnou charakteristikou je jedinečnosť práce s kresliaci- 
mi nástrojmi, simulujúcimi klasické štetce, pastelky, 
ceruzky, uhlíky, kriedy, fixky a podobne. Jedinečnosť 
dodáva volba podkladového materiálu a reálnosť použi- 
tia. Použitím je určený profesionálom a skúseným 
grafikom, počítačovým umelcom. 

Zapožičal: Corel ČR, Šaldova 34, 

1 86 00 Praha 8 - Karlín, ČR 
Cena: 439 EUR 

Štefan Stieranka 



Software 


Norton Ghost 2002 



Inštalácia 


Spoločnosť Symantec prichádza každoročne na trh s 
novými verziami svojich produktov, ktoré sú už tradične 
číslované podľa letopočtu. Inováciou prešiel aj nástroj 
pre klonovanie a zálohovanie oblastí pevného disku 
Norton Ghost, ktorý má vo verzii 2002 dálšie zlepšenia. 
Norton Ghost tak ponúka riešenia pre viacnásobné 
inštalácie systémov na množstvo rovnakých počítačov, 
upgrade diskov, ale aj komplexné zálohy a podobne, 
čím značne uľahčí správu väčšieho počtu osobných 
počítačov alebo serverov. 

Klonovanie a záloha 

Určite ste už potrebovali vymeniť disk za väčší, 
prípadne nainštalovať systém na viacerých počítačoch. 
Celá inštalácia je poriadne zdĺhavá (ak okrem systému 
inštalujete a konfigurujete aj rôzne aplikácie), takže 


sú tiež systémové súbory PC-DOS, aby bolo možné 
vytvoriť bootovaciu disketu alebo CD. Môžete si však 
zvoliť vlastný systém z diskety (napríklad MS-DOS 7 
z Windows 9x). Potom už len stačí nabootovať a klono- 
vať alebo zálohovať. 

Hlavné jadro a vykonávací program Norton Ghost je 
vlastne len jeden EXE programu s veľkosťou len 6 1 9kB 
(bez problémov ho teda dostanete na disketu aj so 
systémovými súbormi a napríklad sieťovými ovládačmi). 
Pracuje v DOSe, avšak má príjemné grafické rozhranie. 
Všetky funkcie programu sú prístupné aj prostredníc- 
tvom príkazového riadku, čím je možné prácu s progra- 
mom automatizovať. 

Klonovať alebo zálohovať disky je možné viacerými 
spôsobmi. Najjednoduchšie a najrýchlejšie je to lokálne — 
pripojíte do PC dva disky a môžete kopírovať buď celý, 
alebo len jednotlivé oblasti (pri výmene disku, ale aj pri 
vytváraní inštalácií pre rovnaké počítače). Ďalším spô- 
sobom je LPT alebo USB, kde prepojíte počítače 
príslušným káblom, na jednom aj druhom PC spustíte 
Ghost v určenom móde a kopírujete (viete si však určite 
predstaviť kopírovanie 20GB cez LPT, ak však nemôžete 
počítač otvoriť a nie je v ňom sieťová karta, nič iné vám 
nezostáva). Poslednou možnosťou klonovania je počí- 
tačová sieť, kde sa Ghost spojí prostredníctvom TCP/IP 
protokolu (pozor však na zahltenie siete). 

Ghost ponúka možnosť kopírovať celý disk, vybraný 
oddiel, alebo len vykonávať kontrolu. Z vybraného lokál- 
neho disku môžete vytvoriť presný obraz na iný disk, 
vytvoriť imidž súbor s jeho obsahom, alebo naopak 
na vybraný disk nakopírovať obsah s image súboru. 

Tak isto môžete pracovať aj s vybranou oblasťou disku - 


priamo na CD-R/RW zariadenie. Pri zápise na CD je 
navyše schopný vytvárať bootovacie CD a k dispo-zícii je 
tiež možnosť rozdelenia imidž súboru na viac CD. 
Ukladanie imidž súborov na prepisovateľné CD je sku- 
točne vynikajúca možnosť, a to z hľadiska komplexnej 
zálohy. Norton Ghost podporuje všetky bežné IDE a SCSI 
zariadenia (aj externé). 

A čo podpora diskových formátov? Tá zahŕňa všetky 
bežne používané - FAT16, FAT32, NTFS, a Linux EXT2. 
Môžete ho teda použiť v systémoch DOS, Windows 3.1 , 
Windows 95/98/Me, Windows NT/2000 a podporovaný 
je tiež Windows XP. Služby Ghosta však využijú aj 
„linuxáci". 



Proces vytvárania image súboru z partition 


Norton Ghost 2002 je nástroj pre klonovanie počítačov, teda vytváranie binárnych kópií diskov či oblastí 
klonovaného počítača a ich prenosu s cieľom rýchlej inštalácie, konfigurácie či obnovy počítača. Klonovanie 
môže prebiehať lokálne (priamym pripojením disku, LPT, USB) alebo vzdialene, prostredníctvom počítačovej 
siete. Vďaka podpore zapisovacích a prepisovacích CD jednotiek sa hodí aj na úplné zálohovanie. 


najvýhodnejším spôsobom to bude jednoducho vyklo- 
novať. Dáta z disku na disk je, samozrejme, možné aj 
skopírovať, avšak nie v každom prípade. Potom prídu 
na rad klonovacie nástroje, ako napríklad aj Norton 
Ghost, ktoré to všetko spravia rýchlo, pohodlne 
a bezpečne. 

Inštalácia Norton Ghost 2002 v prostredí Windows je 
rýchla a jednoduchá. V skutočnosti sa vám však Norton 
Ghost nenainštaluje priamo, ale nainštaluje sa program 
na vytvorenie rôznych spustiteľných verzií a prehliadači 
program vytvorených obrazov diskov (skutočný program 
pracuje v DOSe). 

Aplikácia v prostredí Windows pre vytvorenie rôznych 
bootovacích diskov s Norton Ghost sa nazýva Ghost 
Boot Wizard. Je to vlastne sprievodca, prostredníctvom 
ktorého vyberiete médium, ovládače, súbory a podobne. 
Vytvárať môžete štandardné bootovacie diskety s pod- 
porou lokálneho klonovania spolu s podporou LPT, USB 
a CD-R/RW, ďalej diskety so sieťovou podporou, 
prípade aj bootovacie CD. Ghost Boot Wizard zahŕňa 
spoločné drivery pre CD-ROM zariadenia mnohých 
výrobcov, čím sa zjednodušuje vytváranie klonovacích 
obrazov, ktoré budú vypálené na CD, alebo pre 
vytváranie bootovacích CD pre obnovu poškodených 
operačných systémov. Podporované je vytváranie booto- 
vacích diskiet s viacnásobnými NetWork Interface Card 
(NIC) drivermi. Pre pripojenie na sieť teda nemusíte 
vytvárať samostatné diskety, ale všetko budete mať na 
jednej spolu s Norton Ghost. Priamo dodávaných je 
množstvo ovládačov pre najpoužívanejšie sieťové karty 
(prípadne si môžete doplniť vlastný ovládač). Zahrnuté 
sú ovládače pre boot eXecution Environment (PXE). 
Umožňuje vytvárať spúšťacie balíčky so službami 3Com 
Dynamic-Access Boot Services, ale aj balíčky pre 
Microsoft Remote Installation Services (RIS). Súčasťou 


kopírovať do inej oblasti, do súboru alebo obnoviť zo 
súboru. Ghost umožňuje aj kontrolu integrity pre imidž 
súbory a dostupné disky. Pri klonovaní sa eliminujú 
zdĺhavé operácie s príkazmi FDISK a FORMÁT. Tieto 
operácie vykonáva program dynamicky na požadovanom 
disku a automaticky upravuje veľkosť oddielov priamo 
pri klonovaní diskov alebo oddielov. Automaticky upraví 
oddiely v prípade keď klonujete disk na iný s rozdielnou 
kapacitou (na nedostatočnú kapacitu, samozrejme, upo- 
zorní). V prípade potreby môžete veľkosť jednotlivých 
oddielov cieľového disku upraviť ručne. 

Ghost je možné výhodne využiť aj na kompletné zálo- 
hovanie, pretože program umožňuje vytváranie imidž 
súborov disku (takto však môžete aj klonovať, kde imidž 
súbor Ghost nahrá na nový disk). Program zapisuje 
imidž súbory priamo nielen na lokálny disk, ale aj sieťový 
disk, JAZ disk, ZIP disk, SuperDisk, SCSI pásku, prípadne 



Súčasťou Norton Ghost 2002 sú aj aplikácie Ghost 
Explorer a Gdisk. Ghost Explorer pripomína Prieskumníka 
vo Windows a môžete prostredníctvom neho pracovať 
s imidž súbormi vytvorenými programom Norton Ghost 
(prehliadať ich, kopírovať z nich súbory alebo adresáre, 
pridávať alebo rušiť súbory a podobne). Gdisk úplne 
nahrádza programy Fdisk a Formát zo systémov DOS 
alebo Windows. Gdisk na rozdiel od Fdisk ponúka riade- 
nie prostredníctvom riadkového riadku, čo je vhodné pre 
automatizáciu. Okrem bežných funkcií ako vytvorenie 
oddielov, zrušenie oddielov, výpis informácií o oddieloch 
alebo určenie aktívneho oddielu, ponúka možnosť určiť 
existujúce oblasti ako neviditeľné a opäť viditeľné, 
rei ničia I izovať Master Boot záznam a podobne. 

Záver 

Norton Ghost 2002 je určite užitočný nástroj, ktorý 
značne uľahčí kopírovanie systému a programov pri 
hromadnej distribúcii identických počítačov, pri výmene 
pevného disku, pri kompletnom zálohovaní disku 
a podobne. Využitie nájde nielen u správcov a výrobcov 
či distributérov počítačov, ale aj u bežných používateľov. 


Výrobca/zapožičal: Symantec Corporation 

www.symantec.com 

Cena bez DPH: 96,74 EUR 


Štefan Stieranka 


Výber partition 


PC Space 3/2002 

Software 


Norton CleanSweep 2002 6.0 


veľké upratovanie 


Po dlhšom používaní systémov Windows sa vám na 
disku nazhromaždí množstvo nepotrebných súborov. 

Sú to hlavne dočasné súbory Windows, dočasné súbory 
internetových prehliadačov a tiež „pozostatky" po 
odinštalovaných programoch (programy, ktoré si po 
sebe kompletne „upracú", sú skôr výnimkou), ako sú 
rôzne zdieľané knižnice, záznamy v registroch a podob- 


súbory a podobne. Výhodou je možnosť určiť typy 
súborov, ktoré nebudú pri čistení koša zrušené. 

Preč s nimi! 

Tých, ktorí často testujú najrôznejšie programy (teda 
ich nainštalujú a potom odinštalujú), poteší funkcia 
Uninstall Wizard. Je to vlastne sprievodca, ktorý vám 


napríklad pri reorganizácii pevného disku. Pri tejto 
činnosti sú automaticky opravené všetky záznamy 
v konfiguračných súboroch a registroch. Dokonca je k 
dispozícii možnosť preniesť určený program kompletne 
na iný počítač zo všetkými nastaveniami a záznamami 
v systéme. Samozrejme, že na inom počítači musí byť 
tiež nainštalovaný CleanSweep, a najvýhodnejšie je, aby 
prenášaný program prešiel inštalačným monitorovaním. 
Pri bežných programoch to funguje celkom bezproblé- 
movo - skúšali sme napríklad Microsoft Office 97 
a CorelDRAW 9, ktoré na inom počítači fungovali bez 
problémov. Pri niektorých programoch však prenos nebol 
spoľahlivý. 


Norton CleanSweep sa stará o to, aby miesto na vašom disku nezaberali nepoužívané 
a nepotrebné aplikácie dočasne uložené či nežiaduce súbory. Sleduje inštalácie aj súbory 
sťahované z internetu, čím dáva možnosť ich úplného odstránenia. Doplnená je tiež 
možnosť komprimácie a prenosu nainštalovaných programov. 


ne. Po dlhšom čase sa toto „smetie" prejaví nielen 
zmenšením voľného miesta na disku, ale aj spomalením 
celého systému. Potom je potrebné urobiť veľké uprato- 
vanie, čo však nie je až také jednoduché. Vymazať 
dočasné súbory, to by ešte šlo. Ale čo nepotrebné 
knižnice a záznamy v registroch? 

Tento problém rieši spoločnosť Symantec nástrojom 
Norton CleanSweep, ktorý sa stará o to, aby miesto 
na vašom disku nezaberali nepoužívané a nepotrebné 
aplikácie dočasne uložené či neželané súbory. 

Inštalácia a systémové požiadavky 

Inštalácia Norton CleanSweep je rýchla a jednoduchá, 
na disku zaberie približne 20MB. Pri inštalácii sa nastaví 
automatické spúšťanie rezidentnej časti, ktorá monitoru- 
je inštalácie programov a súbory sťahované z internetu 
(je možné zakázať, avšak prídete o časť funkčnosti pro- 
gramu). Integrovaná je tiež funkcia LiveUpdate, ktorá 
zabezpečí aktualizáciu programu z internetu. 

Systémové požiadavky sú určované systémom, ktorým 
môže byť Windows 9>VMe, Windows NT 4.0 Worksta- 
tion, Windows 2000 Professional alebo Windows XP 
Home/Professional. 

CleanSweep 

Postredie Norton CleanSweep 2002 


Prostredie 

Prostredie Norton CleanSweep 2002 je prehľadné 
a jednoduché, rovnaké ako u ostatných utilít z dielne 
Symantec. Využíva sa tu Norton Integrátor, takže pokiaľ 
máte nainštalovaný napríklad Norton AntiVirus 2002 
alebo dálšie Synmantec produkty, všetky produkty sa 
integrujú do jedného spoločného prostredia. 

Ovládanie je intuitívne a zvládne ho aj neskúsený 
používateľ. Funkcie programu sú rozdelené do troch 
častí, a to: čistenie systému od programov a dočasných 
súborov, čistenie internetových súborov a práca s pro- 
gramami. 

Rýchločistič 

Najviac používanou funkciou bude asi Fast & Safe 
Cleanup, poskytujúca rýchle automatické čistenie disku, 
ktoré môžete nastaviť na automatické spúšťanie v urče- 
nú dobu, prípadne pri štarte Windows. Ruší súbory 
z koša, dočasné internetovské súbory, iné dočasné 


pomôže s odinštalovaním programov. Môžete ich určiť 
prostredníctvom názvu zadaného pri monitorovaní 
inštalácie alebo výberom zástupcu v ponuke Štart, 
prípadne na pracovnej ploche alebo kdekoľvek na disku. 
Odinštalovanie funguje aj pri priamom výbere spusti- 
teľného programu, pretože CleanSweep obsahuje 
odinštalačné informácie o veľkom množstve bežne 
používaných programov. Kvôli bezpečnosti je odinštalo- 
vaný program možné ešte na určitý čas uložiť do 
bezpečnej obnoviteľnej zálohy pre prípad, že by sa 
odinštalovanie programu prejavilo negatívne na práci 
systému alebo iného programu (zdieľané knižnice). 

Veľmi dôležitú úlohu pri odinštalovávaní programov 
zohráva rezidentný monitorovací systém. Ten pri každej 
aktivite systému podobajúcej sa inštalácii programu 
zobrazí hlásenie, či túto aktivitu zachytiť ako inštaláciu 
alebo nie. Treba povedať, že pri tejto činnosti je 
skutočne dôsledný a nie je jednoduché ho oklamať. 

V prípade, že ju označíte ako inštaláciu, bude Clean- 
Sweep monitorovať priebeh inštalácie a všetky zmeny 
systému (ktoré súbory boli na pevný disk nakopírované, 
zmeny v systémových súboroch, pridané záznamy 
v registroch a podobne). Po skončení inštalácie zadáte 
v monitorovacom systéme názvu inštalácie, podľa 
ktorého môžete potom inštalovaný program zo systému 
kompletne odstrániť. V niektorých prípadoch však nevie 
monitorovací systém identifikovať začiatok a koniec 
inštalácie, takže to budete musieť urobiť ručne. 


Záver 

Norton CleanSweep 2002 je určite užitočný nástroj, 
hlavne pre menej skúsených používateľov (profesionáli si 
disk vyčistia sami, aj keď im to určite zaberie viac času). 
Systém monitorovania je nenahraditeľná vec hlavne v 
prípadoch, ak často inštalujete a odinštalujete programy. 


Výrobca/zapožičal: 
Cena bez DPH: 


Symantec Corporation 
www.symantec.com 
od 54,30 EUR 


Štefan Stieranka 


Zrušte nepotrebné súbory 

Množstvo zbytočných súborov je vytvorených aj inter- 
netovými prehliadačmi, napríklad cache súbory web 
stránok, off-line verzie stránok, internet cookies, rôzne 
nepotrebné plug-ins moduly a ActiveX komponenty a 
podobne. Norton CleanSweep si bez problémov poradí 
aj s tým a takéto súbory na disku vyhľadá a odstráni 
(v niektorých prípadoch tak môžete na disku získať 
voľných aj niekoľko stoviek MB). Okrem toho však ide 
ešte ďalej a okrem stáleho monitorovania inštalácií 
nových programov monitoruje aj programy a súbory 
skopírované z internetu, ktorých odstránenie je potom 
veľmi jednoduché (často ani neviete, čo ste „stiahli" 
z internetu pred mesiacom a kde ste to uložili). 

Norton CleanSweep ponúka aj všeobecné čistenie 
systému (vlastne disku) od nepotrebných súborov, ku 
ktorým sa zaraďujú rôzne duplicitné súbory, nepotrebné 
súbory ktoré nepatria žiadnym aplikáciám a nevedú na 
ne žiadne odkazy (DLL a VBX súbory), nepriradené typy 
súborov a podobne. Hľadanie duplicitných súborov 
môže byť podľa úplnej duplicity (názov, veľkosť a dá- 
tum), podľa názvu a veľkosti alebo len podľa názvu. 

Práca s programami 

Veľmi zaujímavé sú funkcie pre prácu s programami. 
Málo používané programy môžete kompletne skompri- 
movať, čím ušetríte miesto ma pevnom disku. Pri pokuse 
o spustenie takéhoto programu sa automaticky spustí 
jeho dekomprimácia a po ukončení sa znovu skompri- 
muje. Podobným spôsobom môžete programy aj zálo- 
hovať, prípadne presunúť program v rámci dostupných 
diskových jednotiek a adresárov, čo nájde uplatnenie 


27 



iinux 


Linux alebo praktické rady z unixovskej kuchyne 

Bezpečnosť alebo z hackerskej dielne 


Bezpečnosť súvisí s útokmi podobne ako voda s 
ohňom. Každý, kto sa seriózne zaoberá bezpečnosťou, 
musí sledovať hackerské stránky a každý hacker zase 
musí poctivo sledovať stránky o bezpečnosti. Jedno je 
úzko prepojené s druhým. 

V otázke bezpečnosti operačného systému proti 
votrelcom nikdy nepovieme dosť. Aj keď to nemusí vždy 
platiť, v niektorých aspektoch je Unix bezpečnejší ako 
MS Windows. Už len malý skript na 
www.anonymise.com vás presvedčí. Kliknutím naň 
prehliadač zobrazí obsah celého disku. V Linuxe tento 
skript nemal šťastie. Ak to chcete skúsiť a súčasne sa 
dozvedieť niečo o bezpečnosti, navštívte stránku 
http://www.anonymise.com. Otvorí sa okno, kde po 
kliknutí na link v ľavom okne (ráme) s textom „Click here 
for a quick demonstration of how vulnerable your sys- 
tém is right now" (kliknite sem, aby ste zistili, nakolko 
zraniteľný je váš systém) sa vám zobrazí obsah celého 
disku C: v prehliadači. Obrázok napovie viac. 

Ak niekto cudzí vie pomocou jednoduchého skriptu 
prečítať názvy súborov a adresárov vášho disku v MS 
Windows za pár sekúnd, potenciálne riziko, že zneužije 
informácie, je dosť veľké, ak daná osoba má niečo 
proti vám. 

Stránka na adrese www.anonymise.com je inak 
anonymizér, teda pomocou tejto stránky prezeráte 
internet tak, že ste „ukrytý" pred ostatným svetom, teda 
nevidieť vašu IP adresu a dálšie podrobnosti. 

Aby sme zodpovednejšie hovorili o bezpečnosti, 
povieme si najprv niečo o útočných nástrojoch. Tu však 
treba rozlíšiť kapacitu využívania Linuxu (Unixu). Ak 
Linux používate tak, že sa cez deň pripojíte na internet 
iba raz na jednu hodinu, môžete spokojne ignorovať tu 
uvedené odporúčania. Iná vec je, ak je vás v miestnosti 
viac alebo ak používate Linux ako server. Server, ktorý je 
pripojený na sieť 24 hodín, si vyžaduje vysokú pozornosť 
na zabezpečenie. 

Musím povedať, že i keď sa názov „hacker" ujal aj pre 
zlomyseľného počítačového „experta", pomenovanie 
pôvodne pochádza z iného (pozitívneho) významu 
(počítačový špecialista) a dosiaľ sa používa výraz ako 
„kernel hacker", Unix guru (hacker) atď. No keď sa už 
názov „hacker" ujal ako taký nebudeme sa mu vyhýbať. 
V príspevku si povieme, aké aktivity môže hacker vyvíjať 
proti systému a ako ho môže napadnúť. 

SKENERY 

V hackerskej komunite je skener veľmi dôležitý nástroj. 
Dobrý TCP port skener je hodný stoviek hesiel. Skener je 
program, ktorý automaticky detekuje slabiny servera. 
Skenery sa „zavesia" na TCP/l P porty a služby (telnet, ftp, 
ssh, finger atď.). Týmto spôsobom získajú cenné infor- 
mácie o serveroch, napr. či je možné anonymné pripoje- 
nie cez ftp, či je možné zapisovať do fťp adresára /inco- 
ming. 

Skener však nepovie, ako sa dostanete do systému, 
iba to naznačí. Používať skenery je legálne. Ich účelom je 
pravdaže aj otestovať systém samotným bezpečnostným 
technikom, avšak niektoré skenery pracujú tak agresívne, 
že ich neoprávnené používanie môže mať za následok 
právny postih. Tu si treba naštudovať zákon a podľa 
toho experimentovať. Skenery sú na druhej strane 
potrebné na zistenie aktuálneho bezpečnostného stavu, 
kedže ich používaním si môžu administrátori sietí zvýšiť 
bezpečnostný pancier proti útočníkom. 


Kedysi dávnejšie sa objavila verzia systému IRIX, ktorá 
obsahovala možnosť prihlásiť sa do systému ako použí- 
vateľ „Ip" (line printer login). Heslo nebolo potrebné 
zadať. Hacker potom získal dálšími trikmi súbor s hesla- 
mi, na ktoré aplikoval crackerský program, pomocou 
ktorého heslá dešifroval. 

Iný, a pre hackera lepší prípad boli bezpečnostné 
problémy počítačov AIX, kde s použitím príkazu rlogin 
stačilo zadať: rlogin aix.tamniekde.com - I - froot, čím 
získal okamžite rútovské privilégiá. 

Pomocou skenera útočník nájde tieto systémy IRIX 
zadaním rozsahu IP adries. Skener sa pokúsi o telnetové 
pripojenie na ich rozsah (napr. 200.100.0.0 až 
200.200.0.0), vypíše login, t. j.: 

Trying 200.200.0.0 
Connected to 200.200.0.0 
Escape character is T 

IRIX 4.1 

Welcome to Graphics Town! 

Login: 

a informáciu zapíše do textového súboru, potom 
„prezrie" ďalšiu IP adresu. 

Stačí sa pozrieť na akýkoľvek „exploit", teda slabinu 
systému, ktorých na internete nájdete naozaj veľa aj s 
dosahom na konkrétny systém (napr. BSD/OS verzia 4.1 
má bezpečnostný problém s telnetom, ak skener zistí, 
že niektorý systém s BSD/OS má aktívny telnet, nie je 
problém sa do systému dostať). Cracker teda použije 
skener, aby vyhľadal systémy ako BSD/OS 4.1, načo mu 
postačí telnet, aby systém identifikoval. Stránky s infor- 
máciami o takýchto slabinách nájdete napr. na 
http://www.insecure.org/sploits.html, kde sú uve- 
dené aj systémy ako Ultrix/Digital Unix, Macintosh, AIX, 
IRIX, SCO, HP/UX, Microsoft, Solaris/SunOS, BSD a, 
samozrejme, Linux. O slabinách sa dozviete aj na 
http://rootprompt.org/, http://www.mc2.nu/. 
Stránky o exploitoch sú v podstate najlepšími návodmi 
pre hackerov. 

Ďalším problémom sú niektoré wftpd verzie 2.2 a 
skoršie (žiaľ, niekde ešte stále aktívne), kam sa niekomu 
podarilo umiestniť Trójskeho koňa. Trójsky kôň je pro- 
gram skrytý v inom programe, ktorý vykonáva neočaká- 
vané úlohy a ktorých výsledok je poškodzujúci. Skener 
zistí, aký ftp server beží na druhej strane. Hacker tak 
získa informáciu, do ktorých systémov sa dostane 
okamžite. 

Ochrana proti takémuto útoku: Vyhoďte zobra- 
zovanie verzie vášho systému, aby nikto nevedel, 
aký systém používate. RedHat zobrazuje verziu 
systému a jadro pri prihlásení do systému pomo- 
cou súborov /etc/issue a /etc/issue.net. Tieto súbo- 
ry sa automaticky tvoria pri štarte systému 
súborom /etc/rc.d/rc.local. V súbore rc.local stačí 
zakomentovať tieto riadky (v skripte sú odkomen- 
tované): 

# Nasledujúce riadky zo súboru /etc/rc.d/rc.local prepíšu 
súbor /etc/issue pri každom # štarte systému. Tu urobte 
zmeny. Pred každý riadok dajte mriežku # 

echo "" > /etc/issue 
echo "$R" » /etc/issue 

echo "Kernel $ (uname -r) on $a $SMP$ (uname 
-m)" » /etc/issue 

cp -f /etc/issue /etc/issue.net 
echo » /etc/issue 

Súbory /etc/issue a /etc/issue.net nezabudnite ešte 
vymazať. 

Teraz si povieme, aké skenery sú k dispozícii. Menšie 
a menej známe uvádzam v časti Software. 

NSS 

Jedným z dobrých skenerov je NSS (NetWork Security 
Scanner). NSS je napísaný v jazyku Perl a čiastočne aj 
ďalší skener, SATAN. NSS je mimoriadne rýchly. Otestuje 
Sendmail, Anon FTP, NFS exports, TFTP, hosts.equiv 
(povolenie prístupu), Xhost. 


SATAN/SAINT 

Satan bol prvýkrát uvoľnený v roku 1995. Satan je 
napísaný pre platformu UNIX. Jeho autormi sú Dan 
Farmer a Weitse Venema. Satan skenuje napríklad ftp 
adresáre, do ktorých možno zapisovať. Zisťuje slabiny 
daemonu FTPD, NFS, NIS, RSH, sendmailu a aj X servera. 
Saint (http://www.wwdsi.com/saint/) je zlepšená odroda 
skenera SATAN. 

STROBE 

Super Optimized TCP Port Surveyor je TCP port skener, 
ktorý zapisuje, čo sa odohráva na portoch skenovaného 
počítača. Údajne vie preskenovať i menšiu krajinu, 
Slovensko nevylučujem. Strobe identifikuje, aké služby 
bežia na zadaných IP adresách. 

JAKAL 

Jakal je tzv. skrytý skener, ktorého cieľom je 
nezanechať po sebe stopu. Servery, na ktorých bol Jakal 
testovaný, neboli schopné zalogovať aktivitu Jakala, teda 
nezaregistrovali ho. Skrytý skener vie dokonca aj čias- 
točne obísť firewall, vie identifikovať, aké úlohy bežia za 
firewallom. Zdrojový kód v C si stiahnete na adrese 
http://www.giga.or.at/pub/hacker/unix/, kde nájdete 
aj iné utility (SATAN, NSS atď.). 

IdentTCPscan 

IdentTCPscan je špecializovanejší typ skenera, ktorý 
vie odchytiť vlastníka procesu TCP portu. To znamená, 
že hacker zistí, že váš HTTPD proces beží na porte 80 
a že ho vlastní root. Ide o bezpečnostný aspekt, vdáka 
ktorému útočník zužitkuje aj slabiny CGI skriptov. 

PROGRAMY NA DEŠIFROVANIE HESIEL 

Ak hacker získa heslá, potrebuje ich dešifrovať. 

To dosiahne niekoľkými programami. Tieto programy 
obyčajne načítajú databázu už vopred pripravených 
vzorov hesiel - môže ísť o textový súbor aj o veľkosti 
1 GB. Sú programy, ktoré vedia takúto databázu urobiť 
matematickou kalkuláciou. Stačí sa pozrieť v bežnom 
internetovskom prehliadači a vyhľadať kľúčové slovo 
„wordlist generátor", prípadne „password generátor" 
(generátor hesiel). Crackovanie potom prebieha slovo po 
slove, teda hrubou silou (Brute Force Cracking). Tu treba 
podotknúť, že heslo, ktoré používate, musí mať správnu 
formu. V zásade by ste nemali mať heslá typu „anna", 
„peter", „jozef", ktoré sa dajú ľahko uhádnuť. Ak použi- 
jete neexistujúce slová, pravdepodobnosť uhádnutia 
hesla sa iba máličko zníži, no ak použijete v hesle aj 
klávesy ako ?>"[}, veľké a malé písmená (ktoré Unix roz- 
lišuje), pravdepodobnosť uhádnutia sa zníži podstatne, 
lebo cracker väčšinou najprv predpokladá, že vaše heslo 
pozostáva z písmen od A po Z vrátane čísel. 

Tip: Nasledujúci Perl skript vytvorí kombináciu hesiel 
od "a" po "z" v takom číselnom počte, aké zadáte (od 0 
do 9): 

# ! /usr/bin/perl 

# vypíše kombináciu hesiel a. .zzzzzz v počte, 
ktorý zadám 

# dá sa použiť aj syntax "perí hesla.pl > hes- 
la. txt" (pri čiernej obrazovke zadajte čislo) 
print "Zadaj max. počet znakov v hesle: 

$pocet = O; 

chomp $pocet; 

$koniec=" " ; 

while ($pocet-- >0) { 

$koniec .= "z"; 

} 

for $pass (a..$koniec) { 
print "$pass\n"; 

} 


Ochrana proti takémuto útoku: Keď 'už cracker 
raz získa súbor s heslami a administrátor o tom nevie, 
ochrana nie je žiadna. Cracker sa nesmie dostať 
k heslám. Použite Shadow Password. Ďalšia ochrana je 
pravidelná kontrola hesiel, pomocou ktorej administrátor 
zruší ľahko uhádnuteľné heslá, resp. upozorní používa- 
teľa, aby si zmenil heslo. Vhodné je aj nastavenie dĺžky 
hesla minimálne na sedem znakov. 

CRACK 

Crack je voľne dostupný unixovský program. Jeho 
cieľom je otestovať heslá na systéme, aby administrátor 
zistil, kadiaľ by sa votrelec mohol dostať dnu. (Keď 
hacker získa neprivilegovaný účet, „zaobstarať si" super- 
privilégiá používateľa root už nebude preňho ťažké.) 
Administrátor používateľa s takýmto heslom potom 
upozorní, aby si ho zmenil, resp. mu ho zmení on sám. 
Ak chcete používať program Crack, treba si vytvoriť 
alebo odniekiaľ získať slovník hesiel (wordlist). 

CRACKER JACK 

Cracker Jack je známy program na crackovanie hesiel; 
je veľmi rýchly a funguje aj pod systémom DOS či OS/2. 
Program Cracker Jack si stiahnete z mnohých stránok 
a na internete ho nájdete ľahko. Je nenáročný a spustíte 
ho aj z diskety. 

JOHN THE RIPPER 

John The Ripper je relatívne novší softvér, ktorého 
variant spustíte aj na systéme Windows 9.x. a DOS. 
Program bol najprv napísaný pre Unix resp. Linux. 

SNIFFERS 

Sniffery, teda „odčuchávače", sú hardvérového alebo 
softvérového typu, a ich cieľom je odchytávať informá- 
cie v sieti. Sniffer odchytí pakety, teda aj heslá, ktoré 
posielate cez sieť. Sniffery používa aj FBI na odchytenie 
dôverných informácií podozrivých ľudí. Odčuchávače 
odchytia aj iné dôverné informácie - maily, kde môžu 
byť čísla kreditných kariet alebo iné dôverné informácie. 
Pôvodným cieľom týchto programov bola diagnostika 
siete. Niektoré firmy používajú odčuchávače na diagnos- 
tiku problémov v sieťovom spojení. Hlavným protagonis- 
tom v tejto oblasti je firma NGC (NetWork General 
Corporation), ktorá ponúka širokú škálu odčuchávačov. 

Ochrana proti takémuto útoku: Odpoveď na 
ochranu pred sniffermi je jednoznačná - kryptografia. 

Ak sa telnetom prihlásite na nejakú mašinu, posielate 
heslá v nešifrovanej podobe, teda v čistom texte. Ak sa 
niekde prihlasujete cez internet, používajte ssh (secure 
shell), pomocou ktorého sa dostanete do vzdialeného 
počítača, ale heslá budú šifrované. V súčasnosti sa telnet 
používa čoraz menej, keďže jeho bezpečnostné riziko je 
potenciálne dosť vysoké. 

Vo februári roku 1 994 istý človek získal pomocou snif- 
fera okolo stotisíc hesiel v sieti internet. Obetí takýchto 
útokov je naozaj veľa a sú medzi nimi aj renomované 
firmy a inštitúcie. Údajne nie je možné zistiť, že sniffer 
odčucháva sieť, kedže ide o pasívny program. Niektoré 
odčuchávače sú: 

NETMAN 

Netman pozostáva z niekoľkých projektov: Interman, 
Etherman, Packetman, Geotraceman, Loadman a ana- 
lyzér. Netman je unixovský balík. 


ESNIF.C 

Ide o zdrojový kód v C. Esnif.c nájdete na mnohých 
crackerských stránkach. Je kódovaný tak, aby neodchytá- 
val tony paketov, ale iba ich začiatočnú časť, kde sa 
vyskytujú identifikačné údaje (meno používateľa a heslo). 

LINUX_SNIFFER.C 

Program, tiež písaný v jazyku C, nájdete na cracker- 
ských i bezpečnostných stránkach. Ide o linuxovský pro- 
gram a niekedy počas daždivej soboty či nedele možno 
niekomu padne vhod. 

NIEKTORÉ ĎALŠIE TIPY PRE BEZPEČNOSŤ 

Ak ste paranoidný a prihlasujete sa na internet nie- 
koľko hodín denne a iba vy používate počítač s OS 
Linux, vypnite internetovský daemon inetd (alebo jeho 
novšiu náhradu xinetd). Takto sa nikto nedostane do 
vášho počítača, lebo nebude fungovať telnet, ssh, ftp. 
Takisto vypnite daemon httpd. V RedHat Linux stačí 
zadať do príkazového riadku príkaz „setup" a potom 
vybrať „Services". Tu uvedené služby môžete odstaviť. 

To však nemôžete urobiť, ak váš Linux pracuje ako server, 
no v takom prípade stačí iba zablokovať telnet a iné 
služby (rlogin), ktoré by mohli ohroziť bezpečnosť. Citlivé 
služby zablokujete úpravou súboru /etc/inetd.conf, prí- 
padne /etc/xinetd. d, tu to však podlieha jednotlivej 
distribúcii Linuxu, ktorý momentálne používate. Ak pred 
ftp alebo telnet umiestnite znak #, služba po reštarto- 
vaní daemonu inet nebude fungovať. 

Lilo 

Program Lilo, pomocou ktorého systém štartuje, môže 
byť zabezpečený heslom. Editujte súbor /etc/lilo.conf 
a pridajte doň nasledovné riadky niekde k riadku 
Default=linux: 

restricted # pridajte tento riadok 

password=<password> # pridajte tento riadok 
a vaše heslo <sem> 

/etc/lilo.conf by mal čítať iba používateľ root, kedže 
súbor obsahuje zrozumiteľné heslo v texte. Vykonajte 
príkaz „chmod 600 /etc/lilo.conf", aby súbor 
/etc/lilo.conf nemohol hocikto čítať. 

Existujú programy, ktoré vedia dešifrovať takéto heslo. 
Je to v podstate dosť jednoduché. Heslo v /etc/lilo.conf 
je v čitateľnej textovej podobe. Utilita, ktorá prečíta toto 
heslo, načíta diskový oddiel ext2, pozrie sa do súboru 
/etc/lilo.conf a vypíše heslo. Ak taký program nemáte 
hneď poruke, môžete otvoriť linuxovský disk v disk 
editore (napr. diskedit.exe of firmy Symantec) a po 
vyhľadaní kľúčových slov ako „password", „lilo.conf" sa 
hneď dostanete k heslu. 

Ak Lilo zabezpečíme heslom, ide o nedostatočnú 
ochranu, ktorá pomôže iba vtedy, ak útočník nemá veľké 
skúsenosti. 


Konfigurácia niektorých súborov 
v adresári /etc 

Editáciou súborov /etc/hosts.deny a /etc/hosts.allow 
docielite vyššiu bezpečnosť. Najlepšie je zakázať všetkých 
návštevníkov v /etc/hosts.deny a dopriať iba tým, ktorých 
explicitne uvediete v súbore /etc/hosts.allow. 

Do /etc/hosts.deny napíšte tento riadok: 

# Totálny zákaz . 

ALL: ALL0ALL , PARANOID 

Bolo by dobre, aby aj ostatné súbory v /etc nemohol 
nikto čítať, prípadne upraviť pre svoj účel. Súbor /etc/ser- 
vices, v ktorom sú rôzne služby, môže hacker upraviť 
a službu telnet vami zakomentovanú opätovne oživiť. 
Použite príkaz: "chattr +i /etc/services", ktorý dá 
súboru taký atribút, že ho nevymažete a ani nezmeníte. 

Zablokovanie su 

Príkazom „su" hocijaký používateľ, ak uhádne heslo, 
získa rútovské privilégiá. V tomto prípade je dobré 
vytvoriť skupinu, kde iba jej členovia budú mať možnosť 
využiť príkaz „su". Treba editovať súbor /etc/pam.d/su 
a na začiatok súboru pridať nasledujúce riadky: 
auth sufficient /lib/security/pam_rootok . so 
debug 

auth required /lib/security/Pam_wheel . so 
group=wheel 

kde „wheel" je skupina, ktorej členovia sa budú môcť 
prihlásiť ako super user. 


Tipy a slovníček 

• DOS (Denail of Service Attack) je útok, ktorým 
útočník znemožňuje funkčnosť servera. 

• Na adrese http://neworder.box.sk nájdete desiatky 
zaujímavých programov súvisiacich s bezpečnosťou 
(skenery, odčuchávače, IP spoofing atď.). 

Softvér 

• XSCAN skenuje sieť a hľadá slabiny v systéme X 
(http://www.giga.or.at/pub/hacker/uniV) 

• ISS skener sa považuje za štandard. Nájdete ho 

na tisíckach adries a ľahko ho skompilujete aj na iných 
Unixoch. ISS sa stal veľmi populárnym. 

• SAFEsuite je jeden z najrýchlejších skenerov, je ľahko 
konfigurovateľný a simuluje niektoré aktivity hackera. 
SAFEsuite je komerčný GUI program. 

• TripWire skontroluje súbory a adresáre a po opä- 
tovnom spustení vypíše, kde na systéme nastali zmeny 
a v akých súboroch. Výstup uloží do databázy a použí- 
vateľ môže skontrolovať či do systému nevošiel niekto 
nepovolaný. 


Juraj Šfpoš 


predstavujeme 



NOMÁD Nc 

Spoločnosť Creative sa pustila do 
výroby MP3 prehrávačov už pred rokmi. 
Ich prvý model niesol označenie NOMÁD. 
Bol to klasický pamäťový MP3 prehrávač. 
Neskôr sa trochu výroba preorientovala 
na diskové prehrávače D. A. P. Ten prvý 
sme vám predstavili približne pred 
rokom. Ako pamäťové médium používal 
6 GB pevný disk. Dnešný aktuálny model 
má disk s kapacitou 20 GB, čo je viac ako 
slušný jukebox. 

Pri tejto kapacite pôsobí posledný 
model NOMADu, ktorý sme sa rozhodli 
otestovať, trochu nesmelo. Jeho základná 
kapacita je totiž „len" 32 MB, čo posta- 
čuje „len" na asi 30 minút hudby v CD 
kvalite vo formáte MP3. Prehrávač pod- 
poruje „upgrade" pre budúce audiofor- 
máty, takže ak sa rozhodnete napríklad 
pre WMA (Windows MediaAudio - nový, 


Zaujímavé MP3 prehrávače 


toľko rozoberaný formát od Microsoftu), 
môžete na 32 MB uložiť v rovnakej 
kvalite asi hodinu audionahrávky. 

Pamäť môžete rozširovať pomocou 
pamäťových modulov SmartMedia až do 
kapacity 96 MB. Tých 32 MB je interných, 
takže na plnú kapacitu vám postačí jeden 
64 MB modul. Neviem prečo toto smieš- 
ne obmedzenie, keď dnes ľahko kúpite 
za znesiteľnú cenu aj 128 MB modul, 
ale tých maximálnych 96 MB postačuje 
na hodinu a pol MP3 alebo tri hodiny 
WMA v kvalite CD. Pamäťové karty 
môžete vymieňať, takže si ich nakúpte 
radšej viac. 

Podľa posledných informácií zo stránky 
www.nomadworld.com je možné stiah- 
nuť softvérový update, s pomocou ktoré- 
ho môžete používať aj 128 MB SM karty! 

Slot pre karty je ukrytý pri napájacej 
batérii pod plastovým krytom. Toto rieše- 
nie má svoje výhody. Kartu nestratíte, 
lebo ak by sa aj náhodou uvoľnila, 
vypadnúť môže iba k batérii, kde je kryt. 
A tiež pod kryt do štrbiny sa nedostanú 
nečistoty, aj keď neobsahuje kartu. 

Nomád sa pripája k PC pomocou 
USB-portu. Ide o klasický kábel Mini 
USB-USB, čím výrobca zabezpečil v prí- 
pade núdze bezproblémovú výmenu. 

Na transfer dát je dodávaný špeciálny 
softvér od Creative Labs. Mimochodom, 
ten istý je použitý aj v prípade D. A. P. 
a je súčasťou aj novších zvukových kariet 
Live! a Audigy. Nejde o nič iné, ako o 
PlayCenter 2, ktorý je celkom zaujímavým 
nástrojom na organizáciu MP3 albumov. 

Prístroj je napájaný jedinou batériou 
typu AA (klasická ceruzková batéria), 
ktorá stačí na prevádzku cca 8-10 hodín. 


Spotreba závisí vo veľkej miere od toho, 
ako využívate displej. K dispozícii máte 
6-riadkový plne grafický displej s podsvie- 
tením. To je primerané a v servisnom 
menu môžete nastavovať aj dĺžku pod- 
svecovania. 

Rozmery prehrávača sú celkom prija- 
teľné. Myslím, že Nomád má ideálne roz- 
mery pre tento druh zariadení - 65 x 93 
x 21 mm pri hmotnosti 86, 4g bez baté- 
rie. Vzadu má pomerne veľkú (a zdá sa aj 
pevnú) sponu na opasok. Slúchadlový 
výstup je tiež vhodne umiestnený (v 
hornej časti). Slúchadlá však v balíku 


budete márne hľadať. To môže byť aj 
výhoda! Výrobcovia často dodávajú k 
týmto prehrávačom veľmi lacné 
slúchadlá, ktoré väčšinou pokazia dojem 
celého prehrávača. Takto máte možnosť 
použiť to, čo pova-žujete za najlepšie. 
Máte skrátka možnosť výberu. 

Na samotnú obsluhu prehrávača sa 
používa „kríž". S ním môžete preskako- 
vať, púšťať a zastavovať skladby. Zároveň 
slúži na pohyb v menu. Zboku sú dve 
tlačidlá na voľbu hlasitosti s tlačidlom 
DSP (ekvalizér- NORMÁL, CLASSIC, POP, 
ROCK, JAZZ a USER - voliteľný). Výkon 
prehrávača je 5-7 mW. 

Zaujímavé je aj tlačidlo REC a ERASE. 


Nomád totiž možno využívať aj ako 
hlasový záznamník (diktafón). Nahráva 
zvuky cez vstavaný mikrofón v „telefón- 
nej" kvalite. V servisnom menu je aj 
položka INFO, ktorá hovorí o aktuálnom 
stave (kapacita pamäte - voľná/využitá) 
a aktuálnej verzii firmware. Položka TIME 
hovorí sama za seba. Tu je aktuálny dá- 
tum a čas. 

V spodnej časti prehrávača je niekoľko 
kontaktov (podobne, ako býva napríklad 
na mobiloch). Ako doplnkové príslušen- 
stvo sa totiž dá dokúpiť malý DOCK STA- 
TION, ktorý slúži aj ako stolová nabíjačka 


Elegantné riešenie, ktoré, žiaľ, nebude 
využívať každý. 

Záver 

Nomád je celkom príjemný prehrávač, 
no nie je najlepší. Nemá vážnejšie chyby, 
ale k dokonalosti mu niečo chýba. Naprí- 
klad rozšíriteľnosť pamäte je dosť malá. 
Aj keď si dokúpite 64 MB modul, je to 
málo. Výdrž na batérie je slušná. Chcelo 
by to už len nejaké doplnkové rádio a... 
Určite by sa niečo našlo, ale aj tak je 
Nomád dobrou volbou. 

Zapožičal: Sofos s. r. o., www.sofos.sk, 
02/54 77 39 80 
Cena bez DPH: 4250 Sk 
Záruka: 12 mesiacov 



NOKIA MP3 

Zaujímavým riešením v oblasti MP3 
prehrávačov sa môže pochváliť aj Nokia. 
Ich prehrávač sa príliš nelíši od konkuren- 
cie. Nemá vstavanú pamäť, ale základné 
balenie obsahuje jeden 32 MB MMC 
modul, na ktorý nahráte asi pol hodiny 
hudby. Kartu je potrebné naformátovať 
priloženým softvérom. Okrem toho Nokia 
ponúka aj 64 M B kartu a podľa výrobcu 


bez problémov zvláda aj 128 MB od 
iných výrobcov. Ešte viac dát dostanete 
na kartu použitím kódovania AAC s dá- 
tovým tokom 64 kbps (podobný formát 
ako WM od Microsoftu), na 32 MB sa 
v tomto formáte zmestí približne hodina 
hudby. 

Na prvý pohľad vás iste upúta netra- 
dičný dizajn. Hore je úzky, dole široký - 
ako fľaša. Mojou prvou myšlienkou bolo, 
že to je kvôli batériám, ale nie je to tak. 
Batéria sa vkladá do užšej hornej časti. 
Napájaný je jedinou malou batériou AAA 
(tenšia ceruzková batéria). Na tomto 
„hrdle" je displej - jednoriadkový grafic- 
ký. Na ňom môžete zobrazovať názvy 
skladieb (8 znakov, ale text sa roluje), 
nastavenia, číslo skladby a stav batérie. 

Kedže ide o Nokiu, zaujímalo nás, či je 
možné prepojenie s mobilným telefó- 
nom. Iste nikoho neprekvapí, že je to 
možné a súprava sa dá využívať aj ako 
hands-free sada. Počúvate stereo muzič- 
ku a v momente, ako vám príde hovor, 
hudba sa preruší. Po ukončení telefono- 
vania môžete opäť pokračovať v počú- 
vaní. Prehrávač je kompatibilný s telefón- 
mi Nokia 3310, 3330, 5210, 6510, 

8210, 8310, 8850 a 8890. Samozrejme, 
ako MP3 prehrávač ho možno používať 
aj bez telefónu, tak ako klasický „Walk- 
man". Prehrávač má i FM rádio s mož- 
nosťou predvolenia 5 staníc. 

Obsluha prístroja bola jednoduchá a 
príjemná. Displej je síce maličký, ale text 
na ňom sa plynulo posúva, takže nerobí 


problém ani dlhší názov. Vstavaný ekvali- 
zér má niekoľko základných preddefino- 
vaných profilov - Jazz, Classic, Rock... 
Okrem toho je tu aj možnosť vlastnej ko- 
rekcie basov a výšok. Samotný prístroj sa 
zapína a vypína pomocou prepínača a 
k dispozícii je aj mechanický zámok 
kláves - HOLD. 

Dodávané sú aj malé slúchadlá do uší 
(štuple). Tieto sú prekvapivo dobré a hra- 
jú vyvážene basy aj výšky. Prehrávač má 
pevnú kovovú sponu na opasok (klips). 


Šnúra je tiež dostatočne dlhá, takže nič 
nebráni umiestneniu. Teda až na jednu 
drobnosť - mikrofón sa nachádza na 
prehrávači, nie na slúchadlách. V prí- 
pade, že chcete prehrávač používať ako 
hands-free sadu, musíte ho pripnúť na 
oblečenie ako brošňu. V opačnom prí- 
pade sa asi nedohovoríte. 

K PC sa pripája cez USB-port. Mimo- 
chodom, všetky konektory sú chránené 
gumovými zátkami, ktoré sú pevne jed- 


nou stranou prichytené k prehrávaču, 
aby sa „nestratili". Rýchlosť prenosu dát 
bola primeraná. Na samotný transfer 
slúži utilita, ktorú nájdete na pribalenom 
CD. Prehrávač sa nepoužíva ako externý 
disk, čo je pochopiteľné (ochrana autor- 
ských práv). 

Záver 

Nokia je skvelý doplnok k mobilnému 
telefónu Nokia, ale zaujímavý je aj ako 
samostatný prehrávač. Netradičný dizajn 


ocení skôr mladšia generácia, pre ktorú 
je „Walkman" primárne určený. Je ľahký 
(50g) a má dobré slúchadlá. Pamäte by 
mohlo byť aj viac, ale aj tak je to príjem- 
né riešenie. Na škodu je vyššia cena 
v porovnaní s konkurenciou. 

Zapožičal: Nokia Slovakia 

Cena bez DPH: 8935 Sk 
Záruka: 12 mesiacov 

Webkamery 

aj s možnosťou digitálnej fotografie 


Prenos obrazu po internete sa stáva v súčasnosti číslom jeden v oblasti záujmu používateľov. Prinášame vám 
prehľad zariadení s ohľadom na všestranné použitie a cenu, ktoré sú bežne k dispozícii na našom trhu. Na prevádzku 
všetkých kamier potrebujete Windows® 98/M e/2 00 O/X P, 233 alebo 266 MHz Pentium® s MMX™, Celeron™, AMD 
Athlon® procesorom alebo lepším, USB Port, 32 MB RAM, CD ROM mechaniku, 16 bit. grafickú kartu. 


Acer DC300 

Kamera Acer bola dodaná v netypickom balení, ktoré 
výzorom pripomína skôr darčekové balenie parfumu. 
Tento balíček obsahoval okrem samotnej kamery dve 
batérie značky Maxell, podstavec kamery, USB kábel 
dĺžky 1 ,5 metra, 2 inštalačné CD, manuál a dva malé 
letáky, ktoré opisujú základné ovládanie kamery. 

Hneď po vložení batérií do kamery ju môžeme použí- 
vať ako fotoaparát. Po pripojení USB kábla ku kamere 
a počítaču s operačným systémom Windows je hneď 
rozpoznané nové zariadenie. Pri inštalácii sa nevyskytli 
žiadne problémy. Pri pripojení k USB portu je kamera 
napájaná z PC. 

Zariadenie je možné používať ako kameru i ako foto- 
aparát. Pri používaní zariadenia ako kamera sa dá využiť 
dodávaný softvér, ktorý však nemá žiadne špeciálne 
funkcie a je veľmi skromný. Umožňuje nastavanie rozlíše- 
nia, pod ktorým má snímať (od 160 x 120 po 640 x 
480), farebnú hĺbku, rotáciu obrazu a vytváranie snímok. 
Dodávaný softvér Acer DC300 neumožňuje ukladať do 
AVI formátu, čo je prekvapujúce. Na zachytávanie videa 
sa dá použiť Prestol VideoWorks 4.x, ktorý nebol súčas- 
ťou dodávky napriek tomu, že sa manuál na neho odvo- 
láva. Nadstavenie rozlíšenia má, samozrejme, vplyv na 
rýchlosť zobrazovania. Celkovo sa nám však zdá sníma- 
nie kamery pomalé a kvalita obrazu je o niečo nižšia ako 
je u tejto kategórie zvykom. Kamera neumožňuje nahrať 
krátky videozáznam do pamäti zariadenia a následné 
stiahnutie do počítača. 

Pri použití zariadenia ako fotoaparát je potrebné sa 
s ním naučiť fotografovať. Hlavným problémom je 
používanie blesku. Niekedy sa blesk použije zbytočne 
a výsledná fotografia je veľmi osvietená. Na prístroji sa 
dá nastaviť funkcia automatický blesk alebo bez blesku. 


Logitech QuickCam Web kamera 

WEB kamera od firmy Logitech s názvom QuickCam 
Web je USB zariadenie, určené širokému okruhu nená- 
ročných zákazníkov. 

V dodávke je Logitech QuickCam Web kamera, 
ochranný kryt objektívu, dokumentácia, dvojročná 
záruka a plná podpora produktu. 

Na inštalačnom CD nájdeme kompletný softvér obslu- 
hujúci kameru a ovládače pre rôzne MICROSOFT operač- 
né systémy vrátane Windows XP. Softvér QuickCam je 
na vysokej úrovni - intuitívny a graficky príťažlivý. Po 
inštalácii a naštartovaní dostaneme menu, kde si môže- 
me vybrať aktivitu, s ktorou sa chceme zaoberať (nahrá- 
vanie obrázkov (formát JPG), videa (formát AVI), aktivo- 
vanie pohybového detektora, vytvorenie WEB albumu, 
vytvorenie WEB prezentácie na serveri 
http://www.spotlife.com a vysielanie videa „naživo". 
Prezentácia na spomínanom serveri je realizovaná 
formou zobrazovania snímkov po určitom časovom in- 
tervale, no jej aktivovanie bolo zdĺhavé a komplikované. 
Ďalšími softvérovými produktmi, ktoré môžeme nájsť na 
inštalačnom CD, sú: NetMeeting (MS softvér na video- 
konferenciu), CrestaCard Video Greetings (posielanie 
obrázkov a videa cez internet), Yahoo! Messenger (chát, 
mail s podporou Web kamier), RealPlayer G2 (na prehrá- 
vanie zvukových nahrávok), Reality Fusion Game Cam. 
Posledný spomínaný softvér ponúka funkcionalitu hrania 
hier na základe pohybov pred kamerou. Pôžitok z hry 
som nemal veľký, ale moje okolie sa pobavilo dokonale. 

S inštaláciou zariadenia nebol žiadny problém. Zaují- 
mavosťou kamery je tlačidlo v hornej časti, ktoré spúšťa 
aplikáciu QuickCam i samotnú kameru. Ak nepoužijem 
tlačidlo, tak po spustení aplikácie QuickCam sa kamera 
spustí automaticky. Špecialitou je manuálne zaostrova- 
nie, ktorým kamera disponuje. 


Kvalita fotografií je porovnateľná so zariadeniami tejto 
kategórie. Počet fotografií sa pohybuje od 95 do 128. 
Obraz sa ukladá do formátu JPG v rozlíšení 640 x 480. 
Zariadenie obsahuje časovač, ktorý je pevne nastavený 
na 10 sekúnd. Na prístroji sa dá nastaviť aj fotenie 
detailov. 

Produkt firmy Acer vybavením zaostáva oproti ostat- 
ným testovaným modelom. Softvér, ktorý je dodávaný 
so zariadením, je veľmi jednoduchý a skromný. Hlavne 
na softvéri by mal výrobca zapracovať a poskytnúť 
používateľovi to, čo ponúkajú iní výrobcovia. 
Technické parametre: 8MB Flash Memory, Macro 
Lens, rýchlosť snímania do 30 obrázkov za sekundu. 



Samozrejmosťou je využívanie kamery v štandardných 
MS aplikáciách (napr. NetMeeting). Zariadenie je ideálne 
na vyrábanie a posielanie obrázkov pomocou elektronic- 
kej pošty, resp. robenie krátkeho videa a následného 
poslania elektronickou poštou resp. inou internetovou 
službou (napr. FTP), čo je aj stratégiou dodávaného ovlá- 
dacieho softvéru kamery. 

So zariadením sme boli veľmi spokojní, lebo splnilo 
naše očakávania v tejto kategórii. 

Technické parametre: high quality CMOS senzor, vsta- 
vaný mikrofón, manuálne ohnisko, rýchlosť obrázkov do 
30 obrázkov za sekundu (s odporúčaným systémom). 

predstavujeme 


Logitech ClickSmart 310 

Táto kamera tiež patrí medzi výrobky firmy Logitech. 

A podobne ako kamera od firiem Acer a Creative Labs 
spája v sebe fotoaparát a kameru. 

Dodávka obsahuje samotnú kameru, podstavec, USB 
kábel s dĺžkou 2 metre, 4 batérie značky Panasonic, 
inštalačné CD a manuál. V manuáli nájdeme aj českú 
mutáciu, slovenskú však nie. Na inštalačnom CD sú k 
dispozícii ovládače pre Windows 98/2000AA/indows XP. 
Firma Logitech k tomuto modelu kamery, podobne ako 
v prípade modelu QuickCam Web, dodáva softvér Quick- 
Cam. Okrem základného vybavenia sa na CD nachádzajú 
ďalšie softvérové produkty (pozri tabuľka). 

Inštalácia zariadenia prebehla bez problémov, a to vo 
všetkých už spomínaných operačných systémoch. Dodá- 
vaný softvér podporuje snímanie a nahrávanie videa 
do formátu AVI, a to v rozlíšeniach 1 60 x 1 20, 320 x 
240 a 640 x 480. Robenie snímkov, ktoré ukladá do 
formátu JPG. Ukladá ich v takom rozlíšení, v akom je 
nastavené snímanie kamery. Softvér QuickCam obsahuje 
aj pohybový detektor, ktorý automaticky zaznamená 
aktivitu do videa alebo obrázkov v zvolenom časovom 
intervale, prípadne si môžete zapnúť aj zvukovú signali- 


Creative PC-CAM 600 

Kamera od firmy Creative už na prvý pohľad dáva 
tušiť, že pôjde o neobyčajný výrobok. Oku lahodiaci tvar, 
strieborné prevedenie a pevná konštrukcia. Zariadenie 
v sebe kombinuje kameru a fotoaparát. 

V dodávke je samotná kamera, podstavec, USB kábel 
s dĺžkou 2 metre, 4 batérie, inštalačné CD, letákový ma- 
nuál. Ovládač je určený pre operačné systémy firmy Mi- 
crosoft Windows 98/2000/XP. Na obsluhu kamery slúži 
softvér PC-CAM Center. Na CD je možné nájsť aj bohatý 

Hardvérová a softvérová inštalácia bola aj v tomto 
prípade bezproblémová. Softvér kamery slúži ako album 
videonahrávok, audionahrávok a fotografií, umožňuje 
nahratie dát zo zariadenia do počítača a, samozrejme, 
slúži ako rekordér a fotoaparát. Kamera vie snímať a 
nahrávať v rozlíšeniach 1 60 x 1 20 až 640 x 480. Video 
uchováva vo formáte AVI. Fotografie zvláda v rozlíšení 
1 60 x 1 20 až 1 280 x 960 a ukladá ich vo formáte JPG. 
Dodávaná aplikácia WebCam Monitor sa môže použiť, 
ako aj výrobca udáva, ako bezpečnostný systém. 
Umožňuje nastaviť citlivosť reagovania kamery na po- 
hyb. Tento softvér nahráva video iba v rozlíšeniach max. 


Záver 

V prostredí intranetovej siete (lOOMb/s) je prenos 
obrazu v reálnom čase plynulý aj v maximálnom rozlíše- 
ní. Ak je však použitá pomalá sieť, respektíve analógový 
modem, je nemožné prenášať obraz vo vysokom rozlíše- 
ní plynulo. Pri všetkých testovaných modeloch sme došli 
k presvedčeniu, že v prípade pomalého pripojenia k in- 
ternetu nie je možné prenášať plynulý obraz v maximál- 
nom rozlíšení kamier (v našom prípade 640 x 480), a je 
nutné uskromniť sa s nižšími rozlíšeniami (napríklad 
320 x 240 pixelov alebo iba 1 60 x 1 20 pri 64 kb/s a 
50,6 kb/s). Ak je tento predpoklad splnený, tak plynulosť 
prenášaného obrazu je postačujúca aj pri modemovom 
pripojení 50,6 Kb/s. 

Kvalita snímaného obrazu je na vysokej úrovni, 
s výnimkou kamery od firmy Acer, ktorá oproti ostatným 


záciu. Môžeme dokonca nastaviť, kedy sa má spustiť a 
vypnúť (čas a dátum), teda je možné využiť túto kameru, 
rovnako ako aj QuicCam, napríklad na zabezpečenie 
objektu a podobne. Softvér umožňuje vytvorenie WEB 
albumu a WEB prezentácie na serveri 
http://www.spotlife.com. 

Po odpojení zariadenia od USB portu je automaticky 
napájané zo štvorice tužkových batérií. V tomto režime 
zariadenie môže uložiť 40 fotografií vo vyššom rozlíšení 
352 x 288 a 1 60 fotografií v nižšom rozlíšení 1 76 x 144. 
Kvalita fotografií je úmerná tejto kategórii produktov, 
a je postačujúca napríklad na vytváranie WEB prezentá- 
cií. Zariadenie neobsahuje blesk. Ďalej je možné nahrať 
krátku videosnímku v dĺžke 17 sekúnd, vytváranie série 
snímok, obsahuje časovač. 

Zariadenie nás prekvapilo, pretože za svoju cenu 
poskytuje množstvo funkcií. Okrem kamery ho môžeme 
využiť ako fotoaparát. Výsledné videonahrávky a foto- 
grafie sa dajú použiť napríklad na vytvorenie WWW 
stránky. Na tento účel sú parametre výrobku postaču- 
júce. 

Technické parametre: pamäť 2 MB SDRAM, high 
quality CMOS senzor, nahrávanie videa do rozlíšenia 


352 x 288, avšak podporuje komprimáciu do kodekov, 
ktoré má používateľ nainštalované na počítači. Zaujíma- 
vé sú najmä kodeky s vysokou komprimáciou, pretože 
napríklad celonočné snímanie zaberie veľké množstvo 
diskového priestoru. Alternatívou je nahrať iba prípadnú 
aktivitu pred kamerou. Oba programy sú výborne preve- 
dené a intuitívne aj pre začínajúceho používateľa. 

Ak zariadenie odpojíme od portu USB, napájanie pre- 
berie štvorica batérií. V tomto prípade dostaneme multi- 
funkčné zariadenie, ktoré umožňuje zaznamenať video- 
záznam aj so zvukom, audiozáznam a fotografie. 
Videozáznam nahrá v rozlíšení 352 x 288 a v dĺžke 75 
sekúnd. Audiozáznam uchová v dĺžke až 60 minút! 

Počet fotografií sa pohybuje od 20 do 200, v závislosti 
od použitej kvality. Disponuje korekciou „červených očí", 
vie urobiť sériu záberov a má vstavaný blesk. 

Kamera od firmy Creative nás zaujala množstvom 
funkcií. Vysoká kvalita obrazu pri videu a vysoká kvalita 
výsledných fotografií predurčujú toto zariadenie aj na 
zachytávanie významných príležitostí. Objektív bol, ako 
jediný z testovaných modelov, vstavaný do prístroja, čo 
znemožnilo jeho ušpinenie napríklad nechceným doty- 


modelom reagovala pomaly na prudké pohyby. Kvalita 
fotografií bola štandardná pre túto cenovú kategóriu. 

V tomto prípade vynikala kamera Creative, umožňujúca 
robiť snímky až do rozlíšenia 1280 x 960. Kamery Logi- 
tech ClickSmart 310 a Creative PC-CAM 600 umožňovali 
zaznamenať do pamäte prístroja aj videozáznam. Treba 
si uvedomiť, že výsledná kvalita fotografií a videozázna- 
mov nedosahuje kvalitu digitálnych fotoaparátov, res- 
pektíve digitálnych kamier. Výsledné fotografie a video 
je však možné použiť aj na tvorbu napríklad rodinného 
albumu, dajú sa použiť na vytváranie web stránok a 
rôznych prezentácii. Náročný používateľ však nebude 
pravdepodobne spokojný s výslednou kvalitou. Pre 
bežného používateľa je však postačujúca. 

Softvér zariadení Logitech a Creative sa vyznačuje prí- 
jemným a intuitívnym ovládaním a podporuje množstvo 


640 x 480 pixelov (po odpojení od PC 1 76 x 144), static- 
ké obrázky do rozlíšenia 640 x 480 pixelov (po odpojení 
od PC 352 x 288), rýchlosť snímania do 30 obrázkov za 
sekundu (po odpojení od PC 15 obrázkov za sekundu). 



kom prsta. Za nevýhodu tohto zariadenia považujeme 
nemožnosť vymeniť alebo doplniť pamäť. Ale to už by 
sme od takéhoto druhu prístroja chceli naozaj veľa. 
Technické parametre: CCD image sensor, vstavaný 
mikrofón, 16MB pamäť, rýchlosť obrázkov do 30 
obrázkov za sekundu (s odporúčaným systémom). 



funkcií. Kamera Acer v tomto prípade zaostáva. Dopln- 
kové vybavenie všetkých prístrojov bolo veľmi bohaté a 
používateľ dostane množstvo softvéru, ktorý môže využiť 
nielen pri spracúvaní fotografií a videa. 

Pre používateľa sa nám zdajú výhodné modely od 
firmy Logitech, ktoré majú výborný pomer cena/kvalita. 
Veľmi zaujímavé riešenie je kamera Logitech QuickSmart 
310, ktorú je možné okrem kamery využívať ako samo- 
statný fotoaparát a zaznamená dokonca 17-sekundové 
video. Poskytne bežnému používateľovi vzhľadom na 
cenu dostatočné množstvo funkcií. V prípade investova- 
nia väčšej sumy peňazí je zaujímavá kamera PC-CAM 
600 od Creative, ktorá ponúka väčšie množstvo funkcií. 
Avšak je aj drahšia a vzhľadom k cene by sme uvítali 
možnosť výmeny pamäťového média. 

Pavol Gono a Peter Szabó 



Logitech QuickCam Web 

Logitech ClickSmart 310 

Acer Digital Camera 300 

Creative PC-CAM 600 

Fotoaparát - rozlíšenie 

1 60 x 1 20, 320 x 240, 640 x 480 

160 x 120, 320 x 240, 640 x 480 

160 x 120, 176 x 144, 240 x 176, 320 x 240, 
352 x 288, 640 x 480 

1 60 x 1 20, 320 x 240, 640 x 480, 800 x 600 
1024 x 768, 1280 x 960 

Kamera - rozlíšenie 

1 60 x 1 20, 320 x 240, 640 x 480 

1 60 x 1 20, 320 x 240, 640 x 480 

160 x 120, 176 x 144, 240 x 176, 320 x 240, 
352 x 288, 640 x 480 

160 x 120, 176 x 144, 320 x 240, 352 x 288 

640 x 480 

Obslužný softvér 

Quick Cam 6.0.0.1209 

Quick Cam 6.0.0.1209 

DC 300 

PC-CAM Center 1.10.10 

Doplnkový softvér 

Netmeeting 3.01, CrestaCard Video Greetings 

1 .0, Yahoo! Messenger 4.1 .0.992, RealPlayer G2, 
Reality Fusion GameCam Special Edition 

Netmeeting 3.01, CrestaCard Video Greetings 

1.0, Yahoo! Messenger 4.1 .0.992, RealPlayer G2, 
Reality Fusion GameCam Special Edition 

CrazyTalk, Iťs Me, Prestol Mr. Photo, Prestol Ima- 
ge Folio 4.2, Adobe Acrobat Reader 4.05, Internet 
Explorer 5.5, Netmeeting 3.01, VideoLive Mail 4.0 

DirectX 8.0, MediaRing Talk, Creative Oozic Player, 
PixMaker and PixScreen, Adobe Acrobat Reader 
5.0, Internet Explorer 5.5, Netmeeting 3.01, 

Ulead Photo Express 4.0 

Iné 

manuálne zaostrenie, nedá sa použiť ako 
samostatný fotoaparát 

dá sa použiť ako samostatný fotoaparát a 
kamera, nemá blesk 

dá sa použiť ako samostatný fotoaparát, nevie 
uložiť videosnímok 

dá sa použiť ako samostatný fotoaparát, kamera 
a záznamník, vstavaný objektív, nedá sa vymeniť 
pamäť 

Cena 

2582 Sk 

3297 Sk 

5321 Sk 

6223 Sk 

Výrobca 

Logitech (http://www.logitech.com) 

Logitech (http://www.logitech.com) 

Acer (http://www.acer.com) 

Creative Labs (http://creativelabs.com) 

Zapožičal 

IMC a. s., tel.: 02/63 81 06 89 

www.imc.sk 

IMC a. s., tel.: 02/63 81 06 89 

www.imc.sk 

Euromedia, tel.: 041/51 16 111 

www.euromedia.sk 

SOFOS, s. r. o., tel.: 02/54 77 39 80 

www.sofos.sk 



predstavujeme 


3 x karty na digitálne video 


Stále viac a viac ľudí sa orientuje na 
digitálne video. Je to pochopieľné. Digi- 
tálne video je omnoho kvalitnejšie, mo- 
derné, ale má aj iné výhody. Napríklad 
digitálny záznam sa dá jednoducho a na 
profesionálnej úrovni strihať. Dáta sa 
prenášajú digitálne, a tak nie je problém 
s ich kvalitou; medzi kamerou a PC sú 
prenášané ako dáta a nie ako analógový 
videosignál. 

Bohužiaľ, digitálny port ešte nie je 
štandardnou súčasťou PC, ako to je 
napríklad pri počítačoch Mac. Na vine 
bude vyššia cena videokamier ako v prí- 
pade analógového videa, ale málokto si 
uvedomí kvalitatívny rozdiel. Čoskoro sa 
možno situácia zmení. Ceny kamier 
stále klesajú na „ľudovejšiu" úroveň a 
DV port sa objavuje v lacných prídavných 
kartách, na zvukových kartách (Audigy) 
a dokonca aj ako súčasť základnej dosky. 
Konkurenciou by mohlo byť azda len USB 
2.0 rozhranie, ktoré ponúka približne 
rovnakú priepustnosť. 

Klasická DV karta je len radič a softvér, 
ktorý umožňuje prácu s videom a jeho 
akceleráciu, takže DV kartu môže nahra- 
diť v podstate ľubovoľný FireWire radič s 
vhodným programom. Radič len umož- 
ňuje počítaču prijímať (a vysielať) digi- 
tálne dáta z externého zdroja, v našom 
prípade z digitálnej videokamery. 

IEEE 1 394 nájdete dnes v mnohých 
podobách - od PCMCIA karty cez samo- 
statný radič až po súčasť zvukovej karty 
(pozri Creative Audigy a integrovaný 
SB 1 394). Zatiaľ neexistuje redukcia na 
USB port. Technicky to nie je možné, lebo 
USB 1.1 nemá dostatočnú priepustnosť, 
a v prípade USB 2.0 je otázkou PREČO?! 

Keďže samotný radič umožňuje iba vý- 
menu digitálnych dát, neovplyvňuje kvali- 
tu záznamu! Objavuje sa otázka: 

Oplatí sa investovať 
do drahšej DV karty? 

Ak si kúpite lacnejší variant digitálnej 
karty, dostanete rovnako kvalitný obraz 
ako pri drahšom variante. Prečo teda 
kupovať kartu za desiatky tisíc korún, 
keď neprinesie lepšiu kvalitu obrazu? 

Iba na prvý pohľad. Kvalita sa výrazne 
nezlepší, ak používate výkonnejší počítač. 
V prípade počítačov so slabším výkonom 
môže dochádzať k „vypadávaniu" obráz- 
kov (drop-frame). Tiež je možné, že 
výrobca vám dodá zjednodušený kodek, 
ktorý trochu degraduje video. Ide však 
o „kozmetickú" chybu, nakoľko môžete 
používať iný kodek. V tom je rozdiel 
oproti klasickému analógovému videu. 

Tu totiž kvalita závisí od vybavenia - 
vstupných prevodníkov obrazu, tunerov 
a podobne, takže s vyššou cenou obvykle 
rastie aj kvalita. V prípade digitálnej karty 
to tak nie je. 

Drahšia digitálna karta býva vybavená 
doplnkovým čipsetom. Ten má na starosti 
akceleráciu videa pri recordingu aj pri 
následnom spracovaní. Táto funkcia opäť 
stráca význam v prípade, že máte „nadu- 
paný" počítač. Pozor, lebo pod týmto 
pojmom v oblasti digitálneho videa dnes 
rozumieme skoro čokoľvek nad 800 MHz 
s dobrou VGA (napríklad G400) a veľkými 
rýchlymi diskami (nevyhnutnosť pre 
video). Najdrahšie modely ponúkajú Reál 
Time funkcie - prel ínačky a strihy v reál- 
nom čase bez nutnosti zdĺhavého pre- 
počítavania (dekódovania a enkódovania) 


videa. Pre videoštúdio je to nevyhnut- 
nosť, ale bežný „domáci" používateľ sa 
bez tejto funkcie zaobíde. Navyše tento 
problém opäť čiastočne rieši výkonnejší 
hardvér. 

Na zahodenie nie je ani vyrovnávacia 
pamäť. Tá je zatiaľ skôr výsadou drahších 
akcelerátorov, pretože tie lacnejšie obslu- 
huje v podstate jediný čip. Buffer zabra- 
ňuje vzniku drop-frame (vypadávaniu 
záberov) a tiež pomáha pri spracovaní 
(kódovaní). 

Najväčším dôvodom drahšej karty bude 
pribalený softvér a podpora pre profesio- 
nálne orientované sofvérové aplikácie 
(napríklad Adobe Premiere)! Ak chcete 
kartu na občasnú domácu zábavu, 
postačí vám lacnejší model. Dostanete 
dobrú kvalitu obrazu/zvuku a obvykle aj 
niektorý jednoduchší program. Typickým 
prípadom lacného riešenia je jednoduchý 
radič - napríklad 

Creative SB Augigy 

Tento zázrak sme v našom časopise 
pretriasali už niekoľkokrát, no vždy len 
ako zvukovú kartu. Len okrajovo sme 
spomínali, že ju môžete využívať aj na 
strih digitálneho videa. Za všetko môže 
SB1394, čo nie je nič iné ako rozhranie 
IEEE 1394. 

K dispozícii je vo všetkých troch základ- 
ných verziách (Player, Platinum a eX) a 
nachádza sa aj v OEM verzii s „plastový- 
mi" konektormi. VALUE verzia (okresaná 
menšia a najlacnejšia verzia s plastovými 
konektormi - model SB:0 1 60) digitálny 
SB1394 port nemá. Základné modely 
majú vyvedený konektor DV v plnej 
veľkosti na zadnej strane na pliešok a 
jeden SB1 394 je pripravený aj interne. 

Na ten sa vo verziách Platinum a eX 
pripája interný prepojovací kábel, ktorý 
ho potom sprístupňuje v break-out boxe 
- samostatný šuplík (Audigy Drive - 
platinum verzia), resp. externý box 
(eX verzia) s konektormi. 

SB1394 má byť univerzálnym rozhra- 
ním na čokoľvek. Pripojiť k nemu možno 
nielen digitálnu kameru, ale aj externý 
harddisk, napaľovačku, MP3 prehrávač či 
kábel, ktorým môžete vytvoriť jedno- 
duchú výkonnú sieť na niekoľkých počí- 
tačoch. V prípade Creative obsluhuje celé 
rozhranie jediný malý čip, čo nepôsobí 
príliš dôveryhodne s ohľadom na video. 
Nemá žiadnu vyrovnávaciu pamäť 
a navyše aj o zbernicu sa musí deliť so 
zvukovým procesorom (zvláda to s pre- 
hľadom). Berte to ako pridanú hodnotu 
k zvukovej karte, nie ako plnohodnotné 
riešenie na prácu s videom. Je to riešenie 
zaujímavé najmä cenou, lebo za veľmi 
prijateľnú cenu dostanete možnosť 
„experimentovať" s digitálnym videom - 
teda za predpokladu, že máte dostatočne 
výkonný počítač. 

Najväčším kameňom úrazu je však 
softvér. Dodáva sa iba jednoduchšia 
verzia strihového programu Ulead Video- 
štúdio verzia 4.0 SE (Basic Edition), 
s ktorým toho veľa neurobíte, a keď, tak 
aj to len vo vyšších verziách Audigy (Plati- 
num, eX). Tie základné modely sú dokon- 
ca bez videosoftvéru. V prípade Ulead ide 
o domácky strihový softvér, ktorý je iba 
o kúsok lepší ako napríklad Windows 
Movie Maker integrovaný vo Windows 
XP. Ulead má vo svojej ponuke profesio- 
nálnejšie orientovaný program pre video- 


strih s názvom Ulead MediaStudio, ktorý 
má tiež podporu pre DV video, ale dnes 
ho nájdete len pri drahšom hardvéri. Dá 
sa dokúpiť, no je to dálšia - 
a ešte k tomu nemalá - investícia. 

Pokiaľ z nejakého dôvodu nechcete 
lacné riešenie od Creative, pomôcť by 
vám mohol grécky hrdina 

Zapožičal: Sofos s. r. o., www.sofos.sk, 
02/54 77 39 80 

Cena bez DPH: 4829 Sk 

HERCULES DV Action! 

Je to riešenie tak na polceste k profe- 
sionálnejšej karte. Tento model je určený 
pre domáce použitie, čomu zodpovedá 
aj cena a vybavenie. Samotná karta nemá 
v sebe integrovanú vyrovnávaciu pamäť, 
ale napriek tomu sa neprejavovali pri sní- 
maní videa žiadne výpadky ani na slab- 
šom PC (testovali sme na Pil 400 MHz + 
Pili 800MHz s 256 MB RAM a 2x40 GB 
diskmi). Prekvapila nás však množstvom 
vstupov. Sú až tri - dva externé a jeden 
interný, taký istý ako externé. Pravdu- 
povediac nerozumiem presne dôvodom, 
prečo sa výrobca rozhodol jeden zo 
vstupov riešiť interne týmto spôsobom, 
ale táto možnosť tu je. 

Karta je svojimi parametrami zhruba 
na úrovni SB Audigy, čo je základné IEEE 
1394 rozhranie bez vyrovnávacej pamäte. 
Ako som spomínal, kvalita obrazu sa ne- 
zlepší ani pri použití lacnejšieho DV por- 
tu. Hercules sa odlišuje od konkurencie 
viac-menej iba v množstve portov (konek- 
torov), ktoré sú k dispozícii. V praktickom 



živote množstvo vstupov aj tak nevyuži- 
jete, pretože málokto má viac ako jednu 
digitálnu kameru a s dodávaným soft- 
vérom môžete zabudnúť na prácu vo 
viacerých vrstvách. Skôr to považujem za 
dobrý reklamný ťah, ktorým sa snaží Her- 
cules upútať zákazníka (kúpte si nás, 
máme až tri porty). Možno, keď budú 
bežné niekoľkogigahertzové procesory. 

Karta je v prevedení PCI. Ide o kartu s 
jednou funkciou, takže sa nemusí o zber- 
nicu s nikým deliť. Počas testovania sa 
prejavila ako pomerne stabilná. S jej 
kvalitou sme boli spokojní. Možnosti nie 
sú také rozsiahle ako v prípade profesio- 
nálnej karty, no tu ide o riešenie posta- 
vené pre cenovo citlivého zákazníka 
s menšími nárokmi. Zákazník často radšej 
oželie niektorú funkciu, ak mu ponúknete 
lepšiu cenu. 

Opäť nedostávate plnohodnotný stri- 
hový softvér, ale iba jeho domácu verziu 
v podobe Ulead Videoštúdio 4.0 - v prí- 
pade DV Action! je to jeho plná verzia. 


predstavujeme 


Disky sú dva. Na tom druhom sú okrem 
ovládačov a manuálov v elektronickej 
forme aj nejaké tie utilitky. S ich pomo- 
cou môžete jednoducho g rabovať video, 
vytvárať video pre e-mail či internet, 
vyrábať VideoCD a dokonca aj akcelero- 
vane prehrávať video na celej obrazovke 
(full-screen). 

Zapožičal: Agem, s. r. o., www.agem.sk, 
02/63 81 00 49 

Cena bez DPH: 3784 Sk 
Záruka: 12 mesiacov 

Pre profesionálnejšie orientovanú prácu 
je určená profesionálna karta. Tou môže 
byť napríklad 

CANOPUS DVRaptor RT 

DVRaptor nie je žiadnou novinkou. 

Pod týmto označením predáva Canopus 
už dlhší čas veľmi populárne karty. K ná- 
zvu sa pridali dve zázračné písmenká RT, 
ktoré symbolizujú nekompromisnú hard- 
vérovú akceleráciu v reálnom čase. Raptor 
RT má funkcie, ktoré by sme pokojne 
mohli hľadať u profesionálnej karty. 
Konštrukčne vychádza skôr z populárne- 
ho STORM-a ako zo svojho predchodcu 
DVR. Keď sa pozriete na oba modely, 
zistíte, že sú si veľmi podobné. Aký je 
hlavný rozdiel? Okrem ceny (RT je 
výrazne lacnejšie) je Storm výkonnejší. 
Raptor RT je medzistupeň, pokiaľ sa pro- 
fesionálne karty nedostanú na „domácu" 
cenovú úroveň. Všetky karty Canopusu 
majú softvérový kodek, takže čím výkon- 
nejší počítač, tým viac RealTime funkcií 
máte k dispozícii. Raptor ponúka RT len 
na analógovom výstupe, zatiaľ čo Storm 
má k dispozícii aj analógové aj digitálne 
RT preview. Máte tak plnú kontrolu nad 


svojím videom bez nutnosti zdĺhavého 
prepočítavania strihaného videa. 

Všetko závisí od výkonu vášho počí- 
tača. Ťažko posudzovať, či je to nevýhoda 
alebo výhoda, lebo toto riešenie „rastie" 
s vami! Ak máte dostatočný výkon, 
môžete pracovať na úrovni súčasných 
najprofesionálnejších kariet a ak výkon 
nemáte, získate veľmi výkonný model 
pripravený do budúcnosti. Raptor RT 
nebude postupom času zastarávať, ale 
skôr naopak -jeho schopnosti budú rásť 
s výkonom vášho PC. A nebavíme sa tu 
o nedostupných drahých počítačoch, ale 
o mašinkách s taktom kúsok nad 1 GHz, 
kde už sa výkon dostáva skutočne na 
profi-úroveň. 

Táto karta patrí do inej kategórie ako 
predošlé. Vidíte to na prvý pohľad naprí- 
klad aj na cene. Čo vám ponúka viac 
oproti „lacnému" riešeniu? Predovšetkým 
má určitú vyrovnávaciu pamäť, čo pomá- 
ha predchádzať vzniku drop-frame. Má 
výkonnejšiu vnútornú konštrukciu, čo 
umožňuje real-time strih videa (strih naži- 
vo) a dokonca aj s využitím 3 D efektov. 
Predpokladá sa však, že máte výkonnejší 
počítač s gigahertzovým procesorom, 
rýchlymi diskami, veľkou pamäťou 
a výkonnou grafickou kartou. Je to karta 
pre tých, čo chcú skutočne strihať video. 
Nie je určená pre ľudí, ktorý chcú iba na- 
g rabovať video do PC. A podporovaný je 
profesionálny softvér. Karta sa dodáva 
v dvoch verziách. Lacnejšia obsahuje len 
kartu a základné príslušenstvo, zatiaľ čo 
drahšia obsahuje navyše plnú verziu 
Adobe Premiere 6.0. Tento profesionálny 
strihový nástroj našim čitateľom hádam 
netreba zvlášť predstavovať. Rozhodne sa 
oplatí zainvestovať do drahšej verzie, lebo 
dokúpenie „nebundlovanej" verzie je 


omnoho drahšie a neprinesie vám viac. 

Karta je v prevedení PCI, takže s jej 
inštaláciou by nemal byť nikde problém. 
Výrobca odporúča ako minimálnu konfi- 
guráciu Pentium III - 700 MHz, 256 MB 
operačnej pamäte, no skúšali sme testo- 
vať ju aj na pomalšej zostave, čo prebeh- 
lo bez problémov. Karta síce nezvládala 
naplno RT funkcie, ale na grabovanie 
videa a klasický OffLine strih je ideálna. 

V prípade, že máte počítač postavený na 
AMD procesore, odporúčam konzultovať 
pred kúpou kompatibilitu s lokálnym 
distribútorom alebo sledovať stránku 
výrobcu. Niektoré dosky s VIA čipsetom 
totiž nemusia byť plne kompatibilné. 

Pri Inteli sa tento problém nevyskytuje, 
resp. zatiaľ nie je známy. 

Okrem vstupu a výstupu digitálneho 
videa (IEEE 1394) je karta vybavená aj 
výstupom pre analógové video (využitie 
napríklad pri priamom nahrávaní na VHS, 
alebo SVHS video, priamy náhľad na TV 
a podobne). Tu môžete namietať, že ide 
iba o výstup, ale keď príde k najhoršiemu 
a zistíte, že sa bez zaostalého analógové- 
ho vstupu neobídete, môžete si dokúpiť 
napríklad ADVC-100, čo je prevodník 
analógového videa na digitálne. Výstup 
je dobrý na RealTime náhľad videa na TV, 
resp. videomonitore, lebo klasický počí- 
tačový monitor zobrazuje predsa len 
trochu inak. 

Ako som spomínal, kvalita drahej 
„profesionálnej" DV karty sa od lacného 
riešenia nelíši tak, ako v prípade analó- 
gových kariet, takže nemá význam za- 
oberať sa kvalitou obrazu. Skôr by vás 
mal zaujímať softvér. RT je tradične 
plne podporované pre profesionálne 
aplikácie, ako sú napríklad Adobe Pre- 
miere a Ulead Média Štúdio PRO, takže 



nič nebráni profesionálnemu nasadeniu. 
Základná verzia bez Premiere neobsahuje 
nejaké programy pre strih, ani Canopu- 
sácky Edit, takže je určená pre tých, čo 
Premiéru už majú. 

Okrem toho dostanete aj program 
DVD It !, ktorý môže poslúžiť na autho- 
ring a výrobu BASIC domácich DVD. 

Nie je to prevratný nástroj, no pre 
domácnosť a prvé experimenty s DVD na 
profesionálnej úrovni je to celkom dobré. 
Samozrejme, logika profesionálnych 
aplikácií pre DVD je trochu iná, ale na 
výrobu jednoduchého DVD to plne po- 
stačuje. Súčasťou balenia je aj prepojo- 
vací kábel miniDV - IEEE 1394, takže už 
potrebujete iba dobrú videokameru 
a môžete strihať. 

Juraj Redeky 

Zapožičal: Syntex SK, www.syntex.sk, 
02/45 52 54 71 

Cena bez DPH: 25 500 Sk 
Záruka: 12 mesiacov 


predstavujeme 


HERCULES GameSurround FORTISSIMO II 


Zvuková karta je v dnešnej multime- 
diálnej dobe pre počítače rovnako dôle- 
žitá, ako dobrý 3D akcelerátor. Tie najlac- 
nejšie riešenia nájdete integrované aj na 
matičnej doske, ale ak potrebujete výkon, 
budete musieť siahnuť po inom riešení. 

Má význam kupovať drahšiu zvukovku? 
Myslíme si, že áno. Nemusí to byť vždy to 
najdrahšie riešenie, ale ak chcete hrávať 
náročnejšie hry, vychutnávať kvalitný zvuk 
z DVD alebo experimentovať s hudbou 
na počítači, budete musieť siahnuť hlbšie 
do peňaženky. 

Výkonné a drahé riešenie ponúka Crea- 
tive Labs, lenže nemusí každému vyhovo- 
vať. Zvukové karty SoundBlaster nie sú 
jediné na trhu, preto sa skúsme pozrieť aj 
po lacnejšej karte, ktorá by však veľa 
dokázala. 

Netreba hľadať dlho. Creativu úspešne 
už dlhší čas konkuruje Hercules. V pamäti 
mnohých je táto značka spojená s gra- 
fickými kartami. Stále má čo ponúknuť 
i v tejto oblasti, no silná je aj multime- 
diálna divízia Hercules, kde nájdete DV 
karty na strih digitálneho videa, TV tun- 
nery a výkonné zvukové karty. 

My sme si z ich ponuky vybrali model 
Gamesurroun Fortissimo II, ktorý (súdiac 
podľa názvu) by mohol osloviť najväčší 
počet záujemcov. Ide totiž o zvukový 
„akcelerátor", navrhnutý pre široké masy 
ľudí - na hranie hier, prehrávanie DVD 
a na prácu s audiosúbormi. 

Čo všetko dostanete? Samotnú kartu 
v prevedení PCI 2.1, kábel s konektormi, 


CD s ovládačmi a softvérom, dva tlačené 
manuály a certifikát Yamaha XG. 

Karta a káble 

Srdcom celej karty je DSP procesor 
spoločnosti Cirrus Logic SoundFusion 
CS 4624. Ide o slušný kus hardvéru, 
ktorý umožňuje spracovávať zvuk do 
frekvencie 48 kHz pri 18-bit stereo na 
vstupe a 20-bit quatro na výstupe. Inter- 
ne je karta vybavená „iba" tromi analó- 
govými vstupmi - PC Speaker, CD a AUX. 
Chýbal nám nejaký digitálny vstup, naprí- 
klad SPDIF pre CD audio. Digitálny vstup 
a výstup je možný iba externe, a aj to len 
s pomocou optických konektorov! Má to 
niečo do seba, no problémy vidíme v 
stále slabej podpore optiky. Skôr bude 
váš hardvér (reciever/zosilňovač, alebo 
MiniDisk, či DVD) vybavený koaxiálnym 
konektorom, ako optickým. Uvítali by 
sme obe riešenia - káblom aj optikou, 
ale z priestorových dôvodov by to asi 
nebolo možné. Zadná strana dälej obsa- 
huje GAME/MIDI konektor, LINE vstup 
a okrúhly konektor pre analógové 
vstupy/výstupy. 

Pretože by sa všetky nepomestili na 
zadný pliešok, musel to výrobca vyriešiť 
inak. Podobné riešenie sme už videli 
napríklad pri MediaForte. Tu máte k dis- 
pozícii 4 jack konektory - výstupy na slú- 
chadlá, pre predné a zadné reproduktory 
a mikrofónny vstup. 

Dodávané ovládače sú celkom prepra- 
cované a výkon, ktorý karta podala, bol 


tiež dosť slušný. Hardvérovo karta zvládla 
64 hlasov. MIDI je riešené softvérovou 
syntézou s použitím Yamaha XG s 676 
nástrojmi a súpravou 21 bicích. 

Karta je určená predovšetkým na hry. 

Tu disponuje okrem podpory Direct3D 
Audio aj s podporou EAX 1 .0, EAX 2.0 
alebo A3D 1 .0. Podporované sú aj staršie 
DOSové aplikácie s pomocou emulátoru 
zvukovej karty. Cez PowerDVD (v retail 
balení je dodávaná verzia 3.0) a digitálny 
optický výstup je tu podpora aj pre Dolby 
Digital a DTS formáty. 

Softvér 

Na jednom jedinom CD nájdete bohaté 
softvérové vybavenie. Priznám sa, že nás 
to trochu prekvapilo, lebo také množstvo 
- a navyše takéhoto softvéru - pri tomto 
druhu „domácej" karty je trochu nezvyk- 
lé. Ale nakoniec, prečo nie?! 

Z tých zaujímavejších spomenieme 
napríklad Game Commander 2, čo je 
softvérová obdoba hardvérového Voice- 
Commanderu od Microsoftu. Pomocou 
mikrofónu a preddefinovaných príkazov 
môžete hlasom ovládať hry. Túto funkciu 
využijete skôr v strategických hrách, ako 
v náročných 3D akčných hrách, lebo si 
trochu uberá z výkonu PC, čo je v nároč- 
nej 3 D akčnej hre neprijateľné. 

Ďalej máte k dispozícii niekoľko JUKE- 
BOX programov na prehrávanie, výrobu 
a organizáciu multimediálnych súborov 
(ako sú napr. WAV, MP3, WMA, ACC 
a pod.). Ide napríklad o Sirén Jukebox 


XPress, alebo MUSICMATCH Jukebox. 

Nechýba ani Média Station (akási Hi-Fi 
veža). Zaujímavý je aj program Storm 
Hercules SE, ktorý premení váš počítač 
na výkonné audioštúdio. 

Zabudnúť nesmieme ani na softvérový 
DVD prehrávač. K dispozícii je populárny 
PowerDVD vo verzii 3.0. Je to staršia ver- 
zia, ale jej možnosti stále vyhovujú. 

Všetok softvér je k dispozícii iba 
v RETAIL verzii (škatuľová, drahšia verzia). 
OEM verzia je o pár programov chudob- 
nejšia. 

Záver 

Zaujímavá alternatíva na hranie hier. 
Výkonná zvuková karta za celkom prija- 
teľnú cenu. Odporúčame vám RETAIL 
verziu, ktorá je skutočne nabitá softvé- 
rom. Ovládače sú celkom slušné a najmä 
stabilné. S kartou dostávate podporu pre 
Windows 98, Me a 2000. Z webu je 
možné stiahnuť aj poslednú verziu 
určenú pre XP. 

Juraj Redeky 

Zapožičal: KARMA Components, s. r. o. 
02/63 83 00 31, www.karma.sk 

Cena bez DPH: 2012 Sk 
Záruka: 36 mesiacov 


USB 2-Port PCI Card 


Porty USB sú už samozrejmosťou 
každého nového a moderného počítača. 
Čo však v prípade, že máte starší počítač, 
ktorý USB radič nemá, alebo máte všetky 
porty USB obsadené? V tom prípade 
bude pre vás zaujímavá prídavná karta, 
ktorá počítač rozšíri o dva USB porty, ale- 
bo v prípade prítomnosti USB rozhrania 
USB HUB. 

V balení sa nachádzali dva letáky 
(manuály) samotná USB karta, ktorá je vo 
vyhotovení PCI a obsahuje dva USB porty 
špecifikácie USB 1.1. 

Karta je určená pre operačné systémy 
Windows 98 a Windows 2000. Manuál 
tvrdil, že kartu iba zasunieme do voľného 
PCI slotu a o všetko potrebné sa postará 


operačný systém. Bol som zvedavý či to 
všetko funguje naozaj tak jednoducho. 

Inštalácia skutočne spočíva iba v zasu- 
nutí karty do voľného slotu. Po nainštalo- 
vaní potrebných súborov z Windows CD 
je zariadenie pripravené na prácu. Vo 
Windows 2000/XP sa zaobídete aj bez 
inštalačného CD. Zariadenie sa v položke 
operačného systému „Správca zariadení" 
prezentuje ako „PCI to USB Universal 
Host Controller" a „USB Root Hub". 

Pomocou USB karty sme odskúšali myš 
MS Intelli Mouse Explorer, scaner UMAX 
4000, napaľovačku Mitsumi, tlačiareň HP 
656C. Všetky zariadenia pracovali korekt- 
ne a bez problémov. 

Túto kartu sa mi dokonca podarilo 


sprevádzkovať v prostredí operačného 
systému Windows 95 OSR2. Potrebný 
ovládač a informácie nájdete na adrese 
h tt p ://www. a esystem s . co m/u s b_i n sta 1 1 . h t 
ml. Bohužiaľ, ani jedno vyššie USB zaria- 
denie sa mi nepodarilo v tomto systéme 
správne nakonfigurovať. Problém bol 
v chýbajúcich ovládačoch zariadení pre 
tento typ operačného systému. 

Zariadenie využijú najmä tí používa- 
telia, ktorých počítač neobsahuje USB 
porty a chceli by využívať zariadenia, 
ktoré sa pripájajú cez tento typ portov. 

Pavol Gono 

Tech. parametre: podpora pripojenia 
všetkých USB zariadení, prúdové zaťaže- 


nie do 500mA na jeden port, rýchlosť do 
12Mb/s, zbernica PCI 2.1, kompatibilné 
s PC a Mac 

Pavol Gono 

Zapožičal: DATA s.r.o. 

teľ: 02/44 87 36 56, www.data.sk 

Cena bez DPH: 750 Sk 




predstavujeme 


Naj od Intelu 


K dispozícii sme do redakcie dostali 
dva počítače osadené procesormi Intel 
Pentium 4 2,2 GHz a Intel Celeron 1,33 
GHz. Tie boli poskladané spoločnosťou 
Proca podľa špecifikácie spoločnosti Intel. 
Otestovali sme ich v prostredí operačných 
systémov MS Windows 98 SE i Windows 
XP Home Edition. Pozrime sa na ne 
podrobnejšie. 



Čip procesora P4 vyrobený 0, 7 3 pm tech- 
nológiou 


Trochu teórie 

Pentium 4 je určené predovšetkým 
pre novú generáciu softvéru, pre plne 
optimalizované aplikácie, nie pre neopti- 
malizované programy. Intel v ňom imple- 
mentoval novú inštrukčnú súpravu 
Streaming SIMD Extensions 2 (SSE2), 
ktorou rozšíril možnosti terajšej súpravy 
SSE o celočíselné operácie, alebo o prácu 
s 64-bitovými desatinnými číslami. 

Nedávno Intel uviedol na trh nové 
modely procesora Pentium 4 1,6A GHz, 

1 ,8A GHz, 2,0A GHz a 2,2A GHz. Sú 
založené na novom jadre Northwood 
a sú vyrábané 0,13 pm technológiou a 
obsahujú 512 KB L2 cache (oproti 
256 KB v starších modeloch). 

Procesor Pentium 4 tvorí dvadsaťstup- 
ňová pipeline, ktorá je dvakrát taká dlhá, 
ako v prípade predchádzajúcej generácie 
P6 (Pentium II a Pentium III) a štyrikrát ta- 
ká dlhá, než pri pôvodnom Pentiu. Pipe- 
line v Pentiu 4 umožňuje dosahovať vý- 
razne vyššie frekvencie. Druhou výhodou 
tohto procesora je dobre zvládnutý Data 
Prefetch. Procesor vykonáva výpočty po- 
dľa vzájomných závislostí, vopred pred- 
povedá výsledky niektorých inštrukcií a 
aj vopred napĺňa pipeline. Nevýhodou je 
fakt, že v architektúre dostalo prednosť 
vykonávanie jednoduchých, často sa 


vyskytujúcich inštrukcií, ktoré majú pred- 
nosť pred ostatnými. V niektorých špe- 
ciálnych prípadoch je preto jeho výkon 
veľmi slabý. 

Druhý procesor Intel Celeron 1,33 

GHz je z radu s jadrom Tualatin. Ide 
o prepracované a inovované jadro Pen- 
tium III / Coppermine, ktoré je vyrábané 
pokrokovou 0,13 pm polovodičovou 
technológiou. V porovnaní so staršími 
radami sa nové procesory, postavené 
na báze tohto jadra vyznačujú nižším 
odberom, vyšším výkonom a tým, že je 
s nimi možné dosiahnuť vyššie frekvencie 
-starším maximom bolo 1,13 GHz, nové 
Tualatiny vedia oficiálne až 1 ,5 GHz. 
Oproti procesorom Pentium III bola v 
Celeronoch s jadrom Tualatin znížená 
frekvencia zbernice na 100 MHz. Proce- 
sor má pomerne veľkú, osemcestnú 
pamäť L2 cache 256 KB. 

Technické vlastnosti 

Testované zostavy predstavovali klasic- 
ké riešenie. Základom obidvoch zostáv 
bola skrinka velkosti miditower. Prvý 
silnejší počítač bol osadený základ- 
nou doskou Intel D845 BG s proce- 
sorom Intel Pentium 4 s jadrom 
Northwood frekvenciou 2,2 GHz, 
vo vyhotovení Box. Základom bol čip- 
set Intel 845D, teda obvody Intel 82845 
a 82801 BA. Podporuje dva kanály IDE s 
podporou Ultra DMA-100 a má zabudo- 
vaný zvukový kodek AC97. Na doske bola 
zabezpečená podpora pamäte DDR, kto- 
rá je riešená dvoma slotmi DIMM. Doska 
obsluhovala jeden slot AGP 4x/2M1x, šesť 
slotov PCI (Master) normy PCI 2.2 a jeden 
slot CNR (Communication NetWork Riser). 
Čipset bol vybavený chladičom. 

Sekundárna cache L2 procesora P4 
bola 512 KB. Počítač bol osadený jedným 
kusom pamäte Kingston 256 MB typu 
DDR266. FSB počítača pracovala na 
frekvencii 400 MHz QDR. Ukladanie dát 
zabezpečoval disk Western Digital WDC 
300BB s kapacitou 30 GB a 7200 otáčka- 
mi za minútu. Súčasťou počítača bola 
mechanika DVD-ROM Sony DDV1621. 
Grafický subsystém zabezpečovala karta 
ASUS AGP-V8200 DeLuxe, s čipsetom 
nVidia GeForce 3 a 64 MB RAM. Okrem 
interného zvukového kodeku bola súčas- 
ťou zostavy zvuková karta SoundBlaster 
Live 5.1, spojenie so sieťou zabezpečo- 
vala karta 3Com 3C905CTX EtherLinkXL 
10 / 100 . 


Sympatické bolo, že počítač mal okrem 
tradičného ventilátora v zdroji napájania 
zabudovaný aj prídavný ventilátor 8x8 
cm na skrinke vpredu. Komu by to nesta- 
čilo, môže si nainštalovať tretí ventilátor 
5 x 5 cm dozadu, do blízkosti procesora. 

Druhá zostava bola osadená zá- 
kladnou doskou MicroStar MS-6337 
s procesorom Intel Celeron 1,33 GHz 
vo vyhotovení Box. Základom bol 
čipset Intel 815EP, teda obvody Intel 
8281 5G a 82801 BA. Doska podporovala 
dva kanály IDE s podporou Ultra DMA- 
100 a mala tiež zabudovaný zvukový ko- 
dek AC97. Doska obsluhovala jeden slot 
AGP 4x/2V1x, šesť slotov PCI (Master) 
normy PCI 2.2 a jeden slot CNR. Čipset 
tentoraz nebol vybavený chladičom. 

Doska mala tradičné rozmery ATX a 
podobné vlastnosti ako predchádzajúci 
model. Award Bios dovoľoval priame 
nastavenie časovania pamätí, zmeny frek- 
vencie FSB i napájania procesora (Clock 
66-166 MHz, Vcore 1 ,5-1 ,625V) a ostat- 
né parametre, hoci sa štandardne použí- 
va automatické nastavenie. Sekundárna 
cache L2 procesora bola 256 KB. 

Vybavenie počítača bolo také isté vrá- 
tane ventilátorov - disk Western Digital 
WDC 300BB, s kapacitou 30 GB a 7200 
otáčkami za minútu, mechanika DVD- 
ROM Sony DDV1 621 . Grafický subsystém 
zabezpečovala tentoraz karta Elsa Gladiac 
Ultra s čipsetom nVidia GeForce 2, 
s 64 MB RAM. Pamäť reprezentovala 
512 MB SDRAM 133 MHz. 

Ako sme testovali 

HW - pri obidvoch počítačoch sme ani 
nie tak z dôvodu vzájomného porovna- 
nia, ako skôr bezproblémovej práce po- 
užili tzv. default nastavenie parametrov 
Setup systému BIOS. Bios firmy Intel totiž 
nedovoľuje takmer žiadne. Pri nastavova- 
ní pamätí sme použili hodnoty podľa ob- 
vodu SPD EEPROM (CL=3), procesor sme 
nechali detekovať automaticky a napätia 
sme nezvyšovali. Pre videokartu sme po- 
volili režim AGP 4x. Pre signály systémo- 
vej zbernice sme nastavili tzv. ostré signá- 
ly, teda Spread Spectrum na Disable. 

SW - ako operačný systém sme použili 
Windows 98 SE US a Windows XP 
Home s aktuálnymi verziami ovládačov 
a DirectX. 

Ako testovací softvér sme použili aj 
benchmark WinBench 99 vi .1 od spo- 


ločnosti Ziff-Davis, ten sa však dal použiť 
iba v prípade procesora Intel Celeron 
1,33 GHz. V prípade silnejšieho proceso- 
ra už softvér nevedel správne vypočítať 
jeho frekvenciu a testovanie prerušil. 

Pre všetky testy sme použili grafický 
režim 1024 x 768 x 32 bit x 75 Hz, iba 
v prípade testovania softvérom Quake3 
v nastavení Normál sme použili režim 
800 x 600 x 1 6 bit x 85 Hz. 

Do úvahy sme brali výsledné hodnoty, 
napríklad v programe WinBench to bol 
systém WinMark, v programe SiSoft 
Sandra interné body, v hre Quake 3 
počet FPS a podobne. 

Vyhodnotenie a záver 

Prvá, silnejšia zostava obsahuje kvalitnú 
dosku od spoločnosti Intel, ktorá síce 
neumožňuje takmer žiadne zmeny nasta- 
venia, no možno sa spoľahnúť na dosta- 
točné referencie výrobcu. Nie je však 
vhodná na pretaktovanie či iné úpravy. 

Samotný procesor Intel Pentium 4 2,2 
GHz predstavuje moderný a výkonný 
variant, ktorý svoj výkon najlepšie ukáže 
v plnom 32-bitovom prostredí. Použitá 
pamäť 256 MB DDR266 optimalizuje vý- 
kon pamäťového subsystému. Pri neopti- 
malizovanom softvéri je však jeho výkon 
pomerne slabý. 

Základom druhej zostavy je doska zná- 
meho výrobcu MicroStar osadená „low- 
end" procesorom Intel Celeron 1,33 GHz. 
Výhodou je možnosť zmien a nastavení 
v Setupe Biosu. Použitá operačná pamäť 
512 MB SDRAM PCI 33 predstavuje viac 
ako dostatočnú kapacitu, jej výkon je, 
samozrejme, nižší ako v prípade predchá- 
dzajúcej zostavy. Zostava predstavuje 
pomerne lacné, avšak výkonné riešenie, 
vhodné i na nie úplne optimalizované 
či staršie programy. 

Výkony testovaných zostáv pod 
operačnými systémami Windows 98 
a Windows XP ukázali rozdiely vo výko- 
ne. S najväčšou pravdepodobnosťou sú 
spôsobené rozdielnou implementáciou 
32-bitového kódu a zmenami v systéme, 
kompatibilitou testovacieho softvéru 
a driverov i toho, že operačný systém 
Windows XP rieši okrem zvyčajnej práce 
aj množstvo úloh navyše, ktoré slúžia na 
vyššiu správu systému, no odčerpávajú 
výkon. 

Stanislav J. Manca 
Zapožičal: ProCA Slovakia, s. r. o. 
tel . : 33/59 22 13 1, www.proca.sk 



Windows 98 

Windows XP 

WinBench 99 

Celeron 1,33 GHz 

Celeron 1,33 GHz 

CPU Mark 

107 

112 

FPU Mark 

7340 

7350 

Business Disk WinMark kB/s 

10200 

12500 

High End Disk WinMark kB/s 

26700 

26500 

Business Graphics WinMark 

573 

543 

High End Graphics WinMark 

1540 

929 



Windows 98 

Windows XP 

Winľune 1 .0.43 

Pentium 4 2,2 GHz 

Celeron 1,33 GHz 

Pentium 4 2,2 GHz 

Celeron 1,33 GHz 

Video(2D) (MPixels/s) 

287,3 

166,5 

224,1 

139,0 

Direct3D (MPixels/s) 

346,7 

287,3 

343,5 

286,8 

OpenGL (MPixels/s) 

24,6 

24,5 

24,6 

24,2 

Memory (MB/s) 

2693,3 

2984,8 

3164,1 

3089,6 

Cached Disk (MB/s) 

353,9 

244,8 

1047,7 

484,9 

Uncached Disk (MB/s) 

14,5 

14,0 

6,3 

6,7 



Windows 98 

Windows XP 

SiSoft Sandra 2001 te 

Pentium 4 2,2 GHz 

Celeron 1,33 GHz 

Pentium 4 2,2 GHz 

Celeron 1,33 GHz 

CPU Dhrystone (MIPS) 

4116 

3751 

4170 

3778 

FPU Whetstone (MFLOPS) SSE2 

1298/2714 

1797 

1147 / 2690 

1805 

Multimedia Integer MMX (it/s) 

8651 

7296 

8693 

7321 

Multimedia Integer FPU SSE2 (it/s) 

10709 

9058 

10775 

9088 

Memory CPU (MB/s) 

1009 

360 

937 

359 

Memory FPU (MB/s) 

1019 

376 

971 

373 



Windows 98 

Windows XP 

Quake3 Aréna 

Pentium 4 2,2 GHz 

Celeron 1,33 GHz 

Pentium 4 2,2 GHz 

Celeron 1,33 GHz 

Normál - FPS GL OFF 

85,1 

84,6 

60,1 

60,0 

(800 x 600 x 16) GL ON 

201,7 

162,7 

205,7 

132,7 

High -FPS GL OFF 

76,2 

48,6 

59,4 

51,2 

(1024 x 768 x 32) GL ON 

162,4 

123,2 

165,0 

114,8 



Windows 98 

Windows XP 

3Dmark 2001 

Pentium 4 2,2 GHz 

Celeron 1,33 GHz 

Pentium 4 2,2 GHz 

Celeron 1,33 GHz 

SW (body) 

4890 

2451 

4702 

2415 

HW (body) 

7254 (GF 3) 

4207 (GF 2) 

7146 

4247 













Nokia 83 1 0 

nosti. Buď trpezlivo dopĺňať slovník, alebo T9 jednodu- 
cho vypnúť. 

Aj čo sa týka GSM technológií, ani HSCSD, ani GPRS 
nie je pre tento prístroj problémom. Ba dokonca ani FM. 
Aby sme znalcov mobilných technológií dlho netrápili, 
Nokia 8310 má zabudované FM rádio, ktoré je možné 
počúvať s použitím hands-free sady. Rozhlasová časť 
disponuje automatickým ladením a dvadsiatimi pred- 
volbami. Príjem je stereofónny a pomerne kvalitný. 

Pre komunikáciu s počítačom, a teda aj na prenos 
údajov je možné využiť jedine zabudovaný IrDA port. 

Na jednej strane odpadá použitie káblov, ale na druhej 
strane majitelia desktopov a notebookov bez IrDA 
rozhrania majú jednoducho smolu. 

Mierne výhrady máme k mechanickej konštrukcii, 
kde bolo všetko podriadené dosiahnutiu minimálnych 
rozmerov a nízkej hmotnosti. Subtílny sa nám zdal 
hlavne kryt batérie, aj keď mechanické vlastnosti mo- 
derných plastov môžu na druhej strane túto subtílnosť 
vyvážiť. Dobrý dojem narúšali aj pomerne voľne uchy- 
tené tlačidlá pre nastavenie hlasitosti na ľavej bočnej 
stene prístroja. Dámy s dobrým zrakom a jemnými prsta- 
mi sa nám asi vysmejú, ale nám sa už zdali tlačidlá aj 
displej trochu primalé, ale to je, samozrejme, vecou 
vkusu. Malé rozmery displeja sú zasa na druhej strane 
vyvážené dobrým kontrastom a podsvietením. 

Základné technické údaje: 

Rozmery: 97 x 43 x 1 9 milimetrov 
Hmotnosť: 84 gramov 
Batéria: Li-lon 750 mA 

Pamäť: 500 kontaktov po 3 telefónne čísla v telefóne 
+ 100 až 256 čísel na SIM karte 

Pohotovostný režim: 100-400 hodín 
Čas hovoru: 2.1 5 až 4 hodiny 
Zapožičal: EuroTel Bratislava a. s. 

teľ: *30, 02/49 55 33 33 
Cena bez DPH: 18 861 ,80 Sk 


Nokia CardPhone 2.0 

Telefónnu kartu Nokia CardPhone 2.0 určenú pre PC 
slot typu II sme mali zapožičanú hlavne na testovanie 
rýchleho dátového prenosu HSD (High Speed Data) - 
pozri recenziu v tomto čísle, preto sa v tomto článku 
technológiou HSCSD nebudeme zaoberať a preberieme 
si ostatné možnosti prístroja 

Nokia CardPhone2 umožňuje oveľa viac, s výnimkou 
jednej jedinej veci. Nemôžete ho vytiahnuť z náprsného 
vrecka saka alebo košele a začať telefonovať, prípadne 
prijať hovor. Úmyselne sme použili takúto opisnú vetu, 
aby sme presne vystihli situáciu. Telefonovať sa pomocou 
CardPhone2, samozrejme, dá, no len vtedy, ak je táto 
karta zasunutá v notebooku alebo v handhelde s rmulti- 
mediálnou výbavou, a ak je k nej pripojená hands-free 
sada HDC-6D, ktorú sme však pri testovaní nemali k dis- 
pozícii. Pretože zo všeobecného názvu kategórie prístro- 
jov „mobilný telefón" vyplývajú dve vlastnosti, a to 
mobilita, ktorú recenzovaný prístroj svojimi rozmermi 
a hmotnosťou celkom spĺňa, ale aj operatívnosť, a tú 
samotné zariadenie bez toho, aby bolo zasunuté v inom 
mobilnom zariadení (počítači), nespĺňa, bude sa použí- 
vať hlavne na prenos údajov, pripojenie k internetu a 
v neposlednom rade aj na veľmi komfortné posielanie 
SMS správ, teda ako druhý doplnkový GSM prístroj. 

Teda konfigurácia mobilnej výbavy majiteľa tohto 
prístroja bude vo väčšine prípadov klasický mobilný tele- 
fón na hovory a notebook s CardPhone 2.0 a druhou 
SIM kartou na dátové prenosy a pripojenie k internetu. 

Pre recenzovaný prístroj s nainštalovaným dodávaným 
softvérom je hračkou synchronizácia kontaktov s MS 
Outlookom, zaslanie faxu a iné bežné manažérske 
úkony. 

No nie sú to len notebooky manažérov a obchodných 
cestujúcich, kde tento prístroj nájde uplatnenie. Veľmi 
dobre sa hodí napríklad do bezpečnostných systémov 
stráženia objektov a mobilných prevádzok pracujúcich v 


bezobslužnom režime. 

V prípade narušenia je prí- 
stroj schopný nielen vyslať 
niekoľko údajov o druhu po- 
plachu do strediska centrál- 
neho dohľadu, ale dokáže 
prostredníctvom vysokorých- 
lostného HSCSD prenosu 
údajov prenášať v mierne 
obmedzenej kvalite aj obraz 
z bezpečnostnej kamery. 

Číslica 2 v typovom ozna- 
čení prístroja napovedá, že 
ide o následníka modelu 
Nokia CardPhonel, ktorý 
umožňoval prenos údajov 
len rýchlosťou 9.6 KB/s. 

Napriek takmer 100-percent- 
nej vonkajšej podobnosti 
(veď ktoré dve PCMCIA karty 
sa na seba nepodobajú?), bohužiaľ, nie je možné starší 
model výmenou firmveru upgradovať na CardPhone2. 

Základné technické údaje: 

Rozmery: 1 24 x 54 x 1 0 milimetrov 
Hmotnosť: 58 gramov 

Napájanie: z notebooku alebo handheldu 5 V, 20mA v 
pohotovostnom režime, 460mA počas spojenia 
Vysielací výkon: 2W (GSM 900) alebo 1W (GSM 1800) 

Luboslav Lacko 

Zapožičal: EuroTel Bratislava a. s. 

teľ: *30, 02/49 55 33 33 



Hlavými črtami telefónu 
Nokia 8310 sú malé roz- 
mery a elegantný, praktický 
dizajn. Hlavným dizajnérs- 
kym výrazovým prvkom je 
okrem oválnych línií čelné- 
ho panelu aj priesvitný 
kryt, v ktorom sú zabudo- 
vané tlačidlá. Spolu s efekt- 
ným stmievaním osvetlenia 
to vytvára veľmi priaznivý 
a estetický dojem. K tomu 
prispieva aj anténa zabu- 
dovaná v telese prístroja, 
takže jeho kompaktnosť 
nič nenarušuje. Šesť ponú- 
kaných variácií výmenných krytov Xpress-on™ umožňuje 
vytvárať najrôznejšie farebné kombinácie. 

Ovládanie je klasické, slangovo povedané „nokiácke", 
takže tým, ktorí už niektorý prístroj značky Nokia použí- 
vali, nebude ovládanie robiť žiadne problémy a ostatní 
si na tento vynikajúco navrhnutý systém ovládania rýchlo 
zvyknú. 

Telefón má pamäť na 500 telefónnych čísel + kapaci- 
ta SIM karty. Čísla je možné voliť aj hlasom, no presnosť 
tejto funkcie ma príliš nepresvedčila. Ako poľahčujúca 
okolnosť pre telefón môže slúžiť moja mierna chrípka a 
s tým spojené hlasové zmeny. Okrem veľkého množstva 
klasických funkcií a nastaviteľných parametrov telefón 
disponuje aj kalendárom a plánovačom úloh, zvukovým 
záznamníkom s kapacitou 3 minúty, podporou predikcie 
písania textu T9 v slovenčine, podporou WAP a inými 
výhodami. 

Pristavíme sa pri slovenskej mutácii T9. Ak sa nemýlim, 
je to prvý prístroj, z množstva recenzovaných, ktorý 
slovenskú T9 má. No veľké víťazstvo to práve nie je. 
Implementácia nepozná veľmi veľa základných slov, 
a to nehovorím o SMS slangu, takže máme dve mož- 

internet 


Zaujímavé www stránky 


Ovládače pre hardvér 


točnosť, že aj na jej stránkach 


té, ale pozitívne je, že Bob sa nám zveril 


Ovládače pre váš hardvér sú potrebné 
vždy a za každých okolností, preto odpo- 
rúčam mať tie najdôležitejšie stále na 
disku. Nezaberajú veľa miesta a určite sa 
skôr či neskôr zídu. V prvom rade sa k 
nim treba vedieť dostať. Riešením je, 
samozrejme, opäť internet. Prvou strán- 
kou, na ktorej si môžete zohnať potrebný 
ovládač pre svoj kus „železa", je http:// 
www.stahuj.cz/ovladace/. Stránka je 
navyše v českom jazyku, takže tu nie je 
žiadny problém. Kategoricky rozdelené 
jednotlivé ovládače pre množstvo počí- 
tačového zariadenia poskytujú slušnú 
šancu vo vyhľadávaní práve toho vášho. 


Veľmi zaujímavé články, rady a postre- 
hy sa nachádzajú na http://www.pre- 
taktovani.cz, kde takisto môžete veľmi 
lacno a rýchlo dospieť k ovládačom, 
BlOSom a manuálom k matičným dos- 
kám, zvukovým kartám, grafickým kartám 
a podobne. 

Veľký portál, ktorý sa sústredí len a len 
na zhromažďovanie ovládačov pre všetky 
zariadenia a na rôzne platformy, sídli na 
adrese: http://www.driverguide.com. 
Tu si môžete preberať a vyberať z ovlá- 
dačov, ktoré boli napísané pred niekoľký- 
mi rokmi, ako aj z tých, ktoré sú ešte 
teplé z klávesníc programátorov. Neprí- 
jemný je fakt, že ak chcete stránku použí- 
vať, tak sa musíte zaregistrovať. Aj keď je 
to zadarmo, môže to otravovať. 

Ďalšou objemnou databázou je 
http://www.pcdrivers.com, kde si na 
svoje prídu SCSI zariadenia, ako aj kla- 
sické end-user príslušenstvo. K dispozícii 
sú tu aj ovládače pre staručký DOS, takže 
ak vám niekde drieme nejaká prehistoric- 
ká mašinka, tu si ju na pcdrivers.com 
určite zase rozhýbete. 

Grafická karta je tiež veľmi dôležitým 
artiklom, no zatiaľ čo sú ovládače pre 
karty s čipom od 3Dfx takmer zabudnuté, 
ovládače pre nVidia akcelerátory sa tešia 
značnej obľube (odkaz na najnovšie 
verzie Detonátorov nájdete aj na 
www.pcspace.sk). Samozrejme, grafic- 
kých kariet je more a nájsť ovládač pre 
nejaký „taiwan" môže byť problémom, 
ak nepoznáte stránku: 
http://activision.custhelp.com/ 
cgi-bin/activision.cfg/php/enduser/ 
atviguidevideo.php. 

Firma Mironet je známa predovšetkým 
v Česku ako predajca rôzneho hardvéru. 
To sa nás netýka až tak veľmi ako sku- 


(http://www.mironet.cz ) je možné 
nájsť zoznam firiem a ich stránok, ktoré 
ponúkajú k svojim produktom aj ovlá- 
dače. Túto snahu treba len pochváliť. 

Na druhej strane je pre firmu lepšie, ak 
si používateľ vyrieši svoj problém sám, 
akoby mal zaťažovať predajcu. 

Jednou zo slovenských stránok je 
http://www.drivers.sk, ktorá, bohužiaľ 
nezodpovedá z obsahového a ani z gra- 
fického hľadiska štandardu. Môžete tu 
však nájsť ovládače na najpredávanejšie 
zariadenia na Slovensku. Minimálne tiež 
získate odporúčanie, kde hľadať. 

http://driver.softlookup.com ponú- 


ka dobre vyzerajúcu databázu ovládačov 
pre operačný systém Windows. Takže 
šanca, že po mojom krátkom sprievode 
po internetovom nebi ovládačov ste 
nenašli ten požadovaný, je dosť malá. 

No ak predsa len zháňate niečo 
exotické, tak zavítajte na web, ktorý sa 
skôr zaoberá rozprávaním o problémoch 
s hardvérom a ovládačmi - http:// 
www.driverforum.com. Divili by ste sa, 
aleje to opäť jeden z tých užitočnejších 
webov, pretože na vašu otázku môžu 
odpovedať tisícky ľudí. A že tieto otázky 
bývajú niekedy pekelné, to vieme asi 
všetci. Web je v angličtine, a tento jazyk 
je aj jazykom komunikačným. Ak chcete 
používať výhradne slovenčinu, tak zavítaj- 
te na diskusné fóra s tematikou PC na: 
http://www.mageo.cz alebo 
http://www.forum.sk. 


Záhradníčenie 


Divná téma v počítačovom časopise? 
Možno áno, ale veľké množstvo ľudí má 
chatu alebo záhradku a s blížiacou sa 
jarou možno budú hľadať informácie, 
ako svoje „kráľovstvo" zveľadiť. 

Máte otázku? Tak sa pýtajte expertov 
napríklad na http://www.bbc.co.uk/ 
gardening. Stránka ponúka diferenco- 
vané auditóriá, rady, ideálne termíny na 
záhradkárske práce a podobné užitočné 
informácie. Stránka určite nie je aktuali- 
zovaná v takej miere, ako napríklad jej 
spravodajské „kolegyne", no pre začia- 
točníkov i pokročilých záhradkárov bude 
určite prínosom. 

Dr. Bob. Doktor Bob je klasický Ameri- 
čan, ktorý na staré kolená zistil, že 
netúžil byť kozmonautom, ani raketovým 
inžinierom, ale obyčajným záhradkárom. 
To nám, samozrejme, môže byť ukradnu- 


s niektorými svojimi tajnými tipmi na 
stránke http://hort.ifas.ufl.edu/gt/. 

Tipy sú z minulej sezóny, ale nemyslím, 
že by sa za jeden rok museli zmeniť. 

Veľmi užitočné varovanie, týkajúce sa 
pestovania kaktusov, dostanete na 
http://kaktusy.box.sk/usmevy/ 
zvolen. php3. Pestovanie kaktusov môže 
mať na človeka veľmi neblahé vplyvy, pre- 
to si najskôr prečítajte túto stránku. Malý 
kaktusársky test nájdete aj na http:// 
www. vo I ny. cz/ka s ka m/ka kt u sy/ca cO 5 . 
htm, kde si de facto zistíte, či vôbec ste 
schopní vypestovať nejaký kaktus. 

Je veľmi zaujímavé zisťovať, na aké 
rôzne témy vznikajú internetové stránky. 
Na http://www.kidsgardening.com 
môžete nájsť návod na to, ako pracovať 
v záhradke spolu s vaším dieťaťom. 
Pochybujem, že niekto z neamerického 
sveta túto stránku používa, ale ak by ste 
náhodou nevedeli, čo si počať so svojou 
ratolesťou v záhrade, tak viete, kde 
hľadať radu. 

Určite viete, že existujú rôzne typy 
záhrad. Od tých mini na balkónoch až po 
statné záhrady našich politikov. Je rozdiel 
pestovať niečo v debničke s rozmermi 
20 x 30 centimetrov, alebo vo svojej 
„poctivo" nadobudnutej „záhradke" 
s rozmermi 20 x 30 árov. Ľudia však chcú 
byť veľmi často originálni, a ak chcete 
napríklad zistiť, ako si vypestovať gotickú 
záhradku, určite zavítajte na 
http://www.gothic.net/~malice/. 
Nájdete tu rôzne príhody o rastlinách 
a možno zistíte niečo i o účinkoch nie- 
ktorých kvietkov na ľudské pokolenie. 

Naopak, niektorí záhradkári - hlavne 
starší - rozhodne netúžia vypestovať 
polymorfné uránové metazoidy s príchu- 
ťou banánu. Jednoducho, majú radi 
klasiku. Ak k tejto skupine ľudí patríte aj 
vy, navštívte http://www.gardenworks- 
online.com. Okrem toho, že zistíte, čo 
je to klasické záhradkárstvo, objavíte aj 
fotografie produktov domácej prírody, 
ktoré vás určite neraz inšpirujú k pestova- 
niu takého niečoho aj v našich podmien- 
kach. O celú stránku sa stará nejaký 
Michael a k dispozícii sú jeho odporúča- 
nia, rady, tipy, články prepisované 
z magazínov, a, samozrejme, newsletter. 

Povedať, že http://gardeninglaunch- 
pad.com je stránka pre začiatočníkov, 
ktorá má slúžiť ako štartovací bod, je 
dosť zavádzajúce. A to už len z toho 
dôvodu, že obsahuje tisícky liniek zatrie- 
dených do stovkiek kategórií, súvisiacich 
so záhradkárstvom. Tento web by som 
odporúčal skôr pokročilým záhradkárom, 
ktorým v prvom rade nerobí problém 
anglický jazyk a odborné termíny 
v angličtine a latinčine. 


Vojenská technika 


Nechcem nahnevať žiadneho pravo- 
verného nacionalistu, ale http://www. 
army.cz je opäť lepšie ako http://www. 
army.sk. Vzhľadom na to, že česká a 
slovenská vojenská technika sú si veľmi 
podobné, treba povedať, že rozhodne 
odporúčam prvú spomínanú stránku, kde 
sa čo-to dozviete o výzbroji našej armády 
a armády našich susedov. 

V direktori http://dir.yahoo.com/ 
Government/Military/Weapons_and_ 

Equipment/Armored Vehicles sú k 

dispozícii stránky týkajúce sa obrnenej 
techniky, ktorá je najviac rozšírená aj v 
oboch spomínaných armádach. Z uve- 
deného zoznamu odporúčam hlavne 
http://www.battletanks.com/, kde sa 
Tom zaoberá, ako inak, bojovými tankami 
od druhej svetovej vojny až po súčasnosť. 
Naopak, v http://dir.yahoo.com/ 
Government/Military/Aviation nájdete 
ponuku stránok zaoberajúcich sa lietadla- 
mi, ktorých v našej armáde nie je ani za 
mak. K tejto sekcii odporúčam i 
http://www.combataircraft.com, kde 
sú jednoduchým spôsobom rozdelené 
jednotlivé typy lietadiel, podľa určenia. 

Veľmi príjemnou stránkou je http:// 
www.fw.cz/ponorky/index.htm, kde 
sa dozviete veľa informácií o plávajúcich 
oceľových rakvách - ponorkách. Osobne 
nechápem, čo núti mladého a inteligent- 
ného chlapa nasadnúť do ponorky a 
napríklad tri mesiace zdieľať celú svoju 
existenciu s desiatkami ďalších chlapov, 
ale to je, samozrejme, vedľajšie. Na 
stránke sa môžete dočítať o histórii, 
osudoch ponoriek. Zastúpené sú tu aj 
rôzne typy ponoriek a iné informácie. 
Alternatívu k tomuto webu môžete nájsť 
na adrese http://www.mujweb.cz/ 
www/ponorka, ktorý sa točí tiež okolo 
týchto tichých beštií. 

Ak sa vážne zaujímate o vojenskú tech- 
niku, tak už určite poznáte magazín 
http://www.army.cz/noviny/ 
index.htm, ktorý ponúka novinky a 
publicistické články z vojenského prostre- 
dia, niečo na spôsob Jane's Defense 
Weekly. K dispozícii sú aj rôzne videá, 
ktoré určite zaujmú aj nevojenský zame- 
raných spoluobčanov. 

Čo sa týka revolverov, nielen do ka- 
belky, môžete nájsť informácie na 
http://www.volweb.cz/leic/run/ 
index.htm. V poslednom čase väčšie 
množstvo ľudí pociťuje potrebu chrániť 
sa nejakou tou gumipuškou, takže ak 
vám chýbajú základné informácie na túto 
tému, viete, kde sa pozrieť. 

Naopak, http://www.index.ne.jp/ 
missile_e sa zaoberá už trocha inými 
kalibrami, a to konkrétne raketami rôzne- 
ho určenia (vzduch - vzduch...). Tento 
web je prepracovanou stránkou z hľadis- 
ka informačnej podoby. Je tu hlavne 
obsiahnutý index vyhľadávania podľa 
vami zadaných podmienok. 

Druhá svetová vojna je vdáčnou témou 
nielen pre počítačové hry a filmy. Veľmi 
veľa ľudí sa zaujíma o historické reálie 
a hlavne o techniku z tohto prostredia. 
Stránka http://valka.kgb.cz/ww2 je 
rozdelená podľa bojových frontov z 
druhej svetovej vojny. K dispozícii máte 
nielen reálie a fakty na jednotlivých fron- 
toch, ale aj prehľad vojenskej techniky, 
ktorá sa zúčastnila v danom období na 
danom mieste. 

Príjemným „semaforom" je http:// 
www.ussiowa.org/www/sites_navy. 
asp, ktorý slúži ako usmerňovač vášho 
záujmu. Sú tu totiž zoradené stránky 
podľa kategórií týkajúcich sa mora, 
vzduchu, zeme a podobne. Takže každý 
z vás si určite nájde práve to, čo hľadá. 

Zoltán Radnóti 

Na otázky čo je PH P, kto, kedy a prečo by ho mohol 
použiť, sme hľadali odpovede v predošlom čísle v článku 
PHP - ako začať. Ukázali sme v ňom, že z pôvodných 
nástrojov vhodných pre zdokonalenie osobných stránok 
(Personál Home Page Tools) sa vyvinul silný prostriedok 
na tvorbu webových aplikácií. Úplne si zaslúži, aby sme 
pod skratkou PHP namiesto jeho pôvodného významu 
„nástroje" videli silný programovací jazyk. Operuje sa 
v ňom s takými pojmami, ako premenné, podmienky, 
cykly, funkcie, triedy - objekty. V tomto článku začneme 
postupne prenikať do tajomstiev PHP. Cesta, na ktorú sa 
vydáme, bude viesť cez viaceré príklady a pokusy. Bude- 
me sa snažiť, aby boli jednoduché, ale aby v nich vynikli 
črty PHP, na ktoré chceme upozorniť. Dnes sa pozrieme 
na to, ako sa zadané údaje vo formulári dostanú do 
hodnôt premenných PHP skriptu. 

Čo budeme riešiť 

V prvom príklade vytvoríme HTML stránku s jedným 
formulárom. Obsahuje jediné okienko pre zadávanie 
hodnôt a jedno tlačidlo. Zadaný text bude po stlačení 
tlačidla odoslaný na server. Tam bude odovzdaný skriptu 
zobraz. php. V ňom sa uskutoční transformácia zadané- 
ho textu na veľké písmená. Vytvorená odozva bude 
obsahovať zadaný aj upravený texť. Ukazujú to obrázky 
1 a 2. 



Obr. 1 . Zadanie textu. 



Obr. 2. Výsledok spracovania. 


PHP - prvé pokusy 

Zdanlivo jednoduché. Získanie predstavy o tom, čo sa 
pri tom odohráva, je základom pre pochopenie možnos- 
tí použitia PHP. 

Zopár poznámok 

Treba upozorniť na to, že základom pre pochopenie 
príkladov v tomto článku a PHP vôbec je aspoň minimál- 
na znalosť HTML (HyperText Markup Language). Tí, ktorí 
tvoria HTML stránky s použitím generátorov a majú záu- 
jem začať využívať PHP, môžu sa aspoň občas pozrieť na 
zdrojový kód tvorenej stránky. Tí, ktorí ešte HTML stránky 
netvorili, môžu začať prenikať do tajomstva HTML tak, 
že si občas zobrazia zdrojový kód HTML stránok. Je 
potrebné vedieť význam pojmov značka (tag), prvok (ele- 
ment), atribút, hodnota atribútu. Na začiatok vystačíme 
so základnou znalosťou formulárov - prvky form, inpute. 
Budeme sa snažiť používať HTML kód, ktorý zodpovedá 
odporúčaniu XHTML 1 .0. Vytvorené stránky budú obsa- 
hovať text so slovenskou diakritikou. Preto tieto stránky 
budú mať podobu, ktorú ukazuje tabuľka 1 . 

Tab. 1. Podoba HTML dokumentov našich príkladov: 

< ! DOCTYPE h tmi PUBLIC "-//W3C//DTD XHTML 1.0 
Strict/ /EN" "DTD/xhtmll-strict . dtd"> 

<html> 

<head> 

<meta http-equiv="Content-Language"content="sk"> 
Cmeta http-equiv="Content-Type"content=" text/html" 
charset="windows-1250"> 

<title> </title> 

</head> 

<body> 


</body></html> 

Pre zjednodušenie textov príkladov budeme definíciu 
typu dokumentu (prvý riadok) aj prvky metá v hlavičke 
vynechávať. Niekedy budeme ukazovať iba fragmenty 
z obsahu prvku doby. 

V mojom lokálnom počítači je v domovskom adresári 
webového prehliadača C:\inetbub\wwwroot vytvorený 
adresár SerialPHP s podadresárom Clanok2. V ňom sú 
príklady pre tento článok. 

Zdrojové texty 

Prvý súbor, ktorý si predstavíme, je súbor zadaj.html. 
Vyvoláme ho v internetovom prehliadači zadaním adresy 
http://localhost/SerialPH P/Cla nok2/zadaj . html . Získame 
výsledok, ktorý je zachytený na obr. 1. Obsah súboru 
zadaj.html je v tabuľke 2. 

Tab. 2. Obsah súboru zadaj.html: 

<html> 

<head> 

<title>Priklad l</title> 


programovanie 


</head> 

<body> 

<h2>Priklad 1 . . zadávanie</h2> 

Zadajte lubovolný text. Tlačidlom <b>Odošli</b> ho 
odovzdáte na server. Tam bude zadaný text prevzatý 
a zmenený na velké písmená. Vo výslednom HTML doku- 
mente bude zobrazený zadaný text aj text po úprave . 
<form name=" Zadané "action=" zobraz . php"method="post"> 
<input type="text" name="Text" value="" /> 

<input type="submit" value="Odošli"> 

</ form> 

</body> 

</html> 

Zobrazenie formulára „má na svedomí" prvok form. 
Jeho atribút action má hodnotu zobraz. php. Je to PHP 
skript, ktorý bude aktivovaný po stlačení tlačidla Odošli. 
Zadaný text bude rozpoznaný pod názvom Text. Je to 
preto, lebo hodnota atribútu name vstupného textového 
poľa je Text. Ak napíšeme do zadávacieho okienka text: 
„Toto je prvý pokus!" a stlačíme tlačidlo Odošli, získame 
výsledok, ktorý ukazuje obr. 2. Je to HTML dokument, 
ktorého zdrojový text je v tabuľke 3. 

Tab 3. Zdrojový text HTML dokumentu výsledku: 

<html> 

<head> 

<title>Priklad l</title> 

</head> 

<body> 

<h2>Priklad 1 . . výsledok</h2> 

Zadaný text : zzzzz <br/> 

Po úprave : uuuuu 

<pXa href="zadaj ,html">Návrat na zadávanie</aX/p> 
</body> 

</html> 

Na miesto zzzzz tohto dokumentu treba doplniť zada- 
ný texť a na miesto uuuuu - upravený text. Je zrejmé, 
že nemôžeme predpokladať, aké texty zadá používateľ, 
a tak ani nemôžeme vytvoriť definitívny HTML doku- 
ment. Riešenie ponúka PHP. Na uvedené miesta je 
možné umiestniť ostrovčeky s PHP kódom, ktorý zabez- 
pečí, že na príslušných miestach sa objavia texty podlie- 
hajúce zmenám. Také súbory sa nazývajú PHP skripty a 
spravidla majú príponu php. V našom príklade môže byť 
riešenie, ktoré ukazuje tabuľka 4. 

Tab. 4. Obsah súboru zobraz. php: 

<html> 

<head> 

<title>Priklad l</title> 

</head> 

<body> 

<h2>Priklad 1 . . výsledok</h2> 


Zadaný text: <?php echo $Text; ?Xbr/> 

Po úprave: <?php echo strtoupper ($Text) ; ?> 

<p><a href=" zadaj . html">Návrat na zadávanie</aX/p> 
</body> 

</html> 

Sú v ňom dva ostrovčeky s PHP kódom. Ostrovček 
tvorí oblasť ohraničená špeciálnymi zátvorkami - otvára- 
cou <?php a zatváracou ?>. V oboch našich ostrovče- 
koch je použitý príkaz echo. Slúži na výpis textov do 
výsledného HTML dokumentu. Prvý príkaz má tvar: 
echo $Text; 

Takýmto zápisom sa do tvoreného HTML dokumentu 
dostane obsah premennej. Každá premenná v PHP sa 
začína znakom $. Tí, ktorí sa prvýkrát zoznamujú s PHP 
a majú skúsenosti napr. s programovacím jazykom C, 
určite postrehli, že naša premenná $Text nebola nikde 
deklarovaná. Ba navyše pred prvým použitím tejto pre- 
mennej jej nebola priradená žiadna hodnota. Obr. 2 je 
však dôkazom toho, že premenná $Text obsahovala 
hodnotu, ktorá bola zadaná vo formulári. Je to preto, že 
meno tejto premennej je také isté ako hodnota atribútu 
name vstupného textového poľa formulára. V druhom 
ostrovčeku PHP je príkaz: 
echo strtoupper ($Text) ; 

Zabezpečí, že na výstup sa dostane výsledok získaný 
funkciou strtoupper. Parametrom tejto funkcie je textový 
reťazec. Funkcia vráti reťazec zodpovedajúci zadanej 
hodnote, ale všetky písmená sú veľké. 

Ako vidieť z uvedeného príkladu, PHP kód sa dopĺňa 
priamo do HTML kódu. Podľa potreby je možné prerušiť 
HTML kód vložením PHP ostrovčeka. Za zatváracou 
zátvorkou ostrovčeka pokračuje HTML kód. V jednom 
ostrovčeku môže byť nielen jeden, ale celá množina 
príkazov. Niekedy je užitočné, aby bol počet ostrovčekov 
čo možno najmenší. V našom príklade by sme mohli 
vytvoriť napríklad takýto ostrovček PHP: 

<?php 

echo "Zadaný text: 
echo $Text; 
echo "<br/> 

Po úprave : " ; 

echo strtoupper ($Text) ; 

?> 


Sú v ňom štyri príkazy echo. Dva z nich - druhý a 
štvrtý - vydávajú obsah premennej a výsledok funkcie, 
ako to bolo už opísané. V prvom príkaze sa na výstup 
dostáva text, ktorý je zadaný v dvojitých úvodzovkách. 
Text zadaný v úvodzovkách odovzdá na výstup aj tretí 
príkaz echo. Všimnite si, že v tomto reťazci je aj riadiaci 
prvok HTML - <br/> a že text je rozdelený do dvoch 
riadkov. PHP sa tak stáva generátorom nielen textu, ale 
aj HTML kódu. Viacriadkový text zadaný na výpis príka- 
zom echo bude tvoriť viac riadkov aj v kóde tvoreného 
HTML dokumentu. 

Určite budete namietať, že opísaný spôsob získania 
výsledného HTML dokumentu je dosť nešikovný. Štyrikrát 
je použitý príkaz echo. Neustálym opakovaním príkazu 
echo sa stráca prehľad. Máte pravdu. Našťastie príkaz 
echo umožňuje spájať viaceré časti oddelené čiarkou. 
Navyše v texte s dvojitými úvodzovkami sa dajú použiť 
aj premenné. Poznajúc tieto zákonitosti môžeme kód 
nášho PHP skriptu upraviť tak, aby bol použitý jediný 
príkaz echo: 

echo "Zadaný text: $Text<br/> 

Po úprave: ", strtoupper ($Text) ; 

Ostrovčeky PHP prerušujú text HTML dokumentu 
preto, aby sa v nich mohli uskutočniť určité manipulácie 
s hodnotami premenných. Ako vidieť v našom príklade, 
hodnoty použitých premenných môže zadať používateľ 
vo formulároch. Údaje, z ktorých je tvorený výsledný 
HTML dokument, však môžu byť získavané aj z iných 
zdrojov - zo súborov, resp. databáz. Používateľom zada- 
né údaje nemusia podliehať iba jednoduchej transformá- 
cii, ktorej výsledok sa dostane do výsledného HTML 
dokumentu, ako je to v našom príklade. Spravidla sa 
tieto údaje zapisujú do súborov a databáz. 

V našom jednoduchom príklade sme použili dva súbo- 
ry. HTML súbor zadaj.html a PHP skript zobraz. php. 

Z HTML súboru sa aktivuje PHP skript tlačidlom formu- 
lára. V dokumente, ktorý je vygenerovaný PHP skriptom, 
je kotva (anchor), použitím ktorej sa opäť aktivuje 
pôvodný HTML súbor. 

Experimenty 

Pokusy sme začali tým, že internetovému prehliadaču 
sme zadali adresu HTML dokumentu zadaj.html. Môže- 
me však zadať aj adresu http://localhost/SerialPHP/ 


Clanok2/zobraz.php. Tak môžeme priamo aktivovať PHP 
skript. „Odmenou" je zobrazenie dokumentu, ktorý ob- 
sahuje dve varovania tohto znenia: 

Warning: Undefined variable: Text in c:\inetpub\ 
wwwroot\SerialPHP\Clanok2\zobraz.php on Mne xy 

Premenná Text na riadku xy nie je definovaná. Zname- 
ná to, že sa pokúšame použiť premennú, ktorej predtým 
nebola priradená hodnota. Je to preto, že náš skript nie 
je aktivovaný z formulára, v ktorom je vstupné pole 
s menom Text. Túto situáciu sme navodili „umelo", aby 
sme predviedli reakciu PHP. Ale aj v praxi sa môžu 
vyskytnúť situácie, keď jeden skript bude volaný z viace- 
rých miest. Nie vždy budú mená premenných zodpove- 
dať vstupným poliam formulárov. Takéto situácie pomô- 
že ošetriť programová konštrukcia: 
if ( ! isset ($Text) ) $Text="??? M ; 

Čítame to takto: 

„Ak nie je nastavená hodnota premennej $Text, zapíš do 
nej reťazec s tromi otáznikmi!". 

Základom je funkcia isset. Jej parametrom je pre- 
menná. Funkcia isset vráti TRUE (pravda), ak testovanej 
premennej už bola priradená hodnota. V opačnom prí- 
pade funkcia vráti hodnotu FALSE (nepravda). Výkričník 
pred funkciou znamená, že vytvoríme negáciu hodnoty 
vrátenej funkciou - TRUE sa zmení na FALSE a opačne. 
Kľúčové slovo if slúži na zisťovanie pravdivosti výrazu, 
ktorý je uvedený v zátvorkách. Ak tento výraz je pravdi- 
vý, uskutoční sa výraz uvedený za zátvorkami. V našom 
prípade premennej $Text priradíme hodnotu textového 
reťazca, ktorý obsahuje tri otázniky. Samozrejme, 
namiesto troch otáznikov môžeme premennej priradiť 
ľubovoľnú inú hodnotu, ktorá vyplýva z aplikačnej logiky 
tvoreného skriptu. Nemusí to byť iba textový reťazec 
ohraničený úvodzovkami, ale môže to byť aj celé či de- 
satinné číslo. Je to preto, lebo v PHP neexistuje typová 
kontrola. Typ premennej je určený hodnotou, ktorá jej 
bola naposledy priradená. Premenná je ako chameleón - 
raz je to niečo a vzápätí zase iné. 

Začleňme opísané ošetrenie premennej ŠText v scripte 
do PHP ostrovčeka pred príkaz echo a poďme ešte 
trochu experimentovať. Ak skript budeme teraz volať 
priamo zadanou adresou v internetovom prehliadači, 
varovania nás už nebudú znepokojovať. Že sa naše oše- 

Potrebujete uložiť rôzne dáta a váhate pri výbere spoľahlivého nosiča?" - máme pre vás odpoveď. 



Dovoľujeme si upriamiť vašu pozornosť na médiá 
CD-R MULTIDISC. Česká firma EXIMPO, a. s., Praha, 
ich vyrába a úspešne predáva doma aj v zahraničí už 
od polovice roku 1998. Výrobca priebežne zabezpečuje 
vo vlastných vývojových laboratóriách up-grade kvality 
nosičova zdokonaľuje výrobnú technológiu. Sortiment 
prispôsobuje aktuálnym požiadavkám zákazníka. 

K predchádzajúcemu číslu PC Space bol pre predplatite- 
ľov priložený testovací nosič s rýchlosťou zápisu až 24 x, 
dnes už potvrdzuje Eximpo, a. s., svetový trend nosičom 
CD-R MULTIDISC ULTRAGREEN MX 4 x-32 x. 

Prvé CD-R vyrobené vo firme EXIMPO, a. s., boli 
s modrým svetlocitlivým farbivom (cyanine) a reflexná 



odrazová vrstva bola zlatá. Postupným vývojom v kvalite 
dye cez „svetlozelenú svetlocitlivú vrstvu" SUPERGREEN 
DYE a s celosvetovo neustále klesajúcou cenou koneč- 
ného výrobku prišlo sa k využitiu vysoko stabilného dye 
ULTRAGREEN svetlozelenej farby s maximálnou odol- 
nosťou voči vonkajšiemu pôsobeniu (vlhkosť, žiarenie) 
so striebornou odrazovou vrstvou chránenou transpa- 
rentným UV-lakom. Tieto výrobky získali najvyššie ocene- 
nie vo viacerých testoch pri hodnotení najznámejších 
CD-R médií v tuzemsku i v zahraničí. 

Výrobky firmy EXIMPO si vydobyli uznanie a miesto 
na trhu po celom svete. Svojou kvalitou sa stali plnohod- 
notným konkurentom médií ostatných svetových výrob- 
cov. Výrobná a odbytová kapacita firmy EXIMPO je cez 
2 milióny médií mesačne vo viacerých typoch výrobkov 
od štandardných CD-R pre zápis 2 x-1 6 x až po špeciali- 
ty, ako sú CD-R 99 min. alebo CD-R vizitky s kapacitou 
50 MB a 20 MB. Nemožno zabudnúť ani na MINI CD-R 
o priemere 80 mm so záznamovou kapacitou 201 MB, 
CD-R AUDIO pre použitie na stolových audiorekordéroch 
s dĺžkou záznamu 80 minút a poslednú novinku CD-R 
ULTRAGREEN MX s možnosťou zápisu rýchlosťou od 
4 x až po 32 x, kde celková kapacita 80 minút je na 
disk zapísaná za 3 minúty. Z dôvodov vysokých otáčok 
zapisujú vysokorýchlostné CD-R mechaniky zónovým 
systémom. Pri zápise 32 x je približne prvá tretina zapi- 
sovaná 20 x, potom časť 24 x a posledná tretina 32 x. 
Firma EXIMPO ponúka svojim zákazníkom CD-R v dvoch 
základných verziách, t. j. svetlozelený dye ULTRAGREEN 
a transparentný, ktorý má optický efekt vzhľadu CD-R 
ako bežného CD (strana záznamu je strieborná). 

Na objednávku možno CD-R potlačiť špeciálnou bielou 


nasávacou farbou, ktorá umožňuje užívateľovi potlač 
jednotlivých CD-R v inkovej tlačiarni (upravenej pre 
potlač CD). 

Pre väčšie dodávky poskytuje výrobca možnosť potlače 
CD-R na svojej päťfarebnej ofsetovej tlačiarni alebo na 
sieťotlači podľa predlohy zákazníka. Pre maximálnu 
kvalitu CD-R je firma EXIMPO vybavená špeciálnym 
mikroskopom Dimension 3000 od firmy Digital Instru- 
ments, aby bola dosiahnutá absolútne najlepšia kvalita 
výsledného produktu - CD-R MULTIDISC. 

Súčasná činnosť spoločnosti EXIMPO, a. s., je zamera- 
ná na vývoj a možnú výrobu DVD-R médií ako ďalší 
krok vo svojom vývoji. Na trhu sa už objavilo niekoľko 
typov zapisovacích mechaník pre DVD-R a ich cena 
neustále klesá. Aj na tomto poli má firma v úmysle 
zosúladiť krok so súčasným svetovým trendom digitálne- 
ho zápisu na prenosné médiá pre účely zálohovania 
a uchovania vlastných dát. 

Na Slovensku predáva CD-R MULTIDISC od roku 2000 
spoločnosť J. M. Trade, s. r. o., s pravdivým sloganom 
„Svetová kvalita, česká výroba, slovenské ceny". 
Médiá CD-R MULTIDISC si právom našli už po ročnom 
uvedení na trh v SR svoje čestné miesto v kategórii 
kvalitných médií s prijateľnou cenou. Vynikajúcu kvalitu 
médií potvrdili aj nezávislé testy odborných časopisov a 
mnoho stálych a spokojných zákazníkov. 

„Buďte aj nadálej nároční na kvalitu a nechajte 
sa prekvapiť príjemnou cenou nosičov CD-R MUL- 
TIDISC!" 

(článok dodal J. M. Trade, s. r. o.) 


Výrobca: EXIMPO, a. s., Tusarova 45, 170 00 Praha 7, www.eximpo-cdr.cz, Tel.:+420 2 20 30 52 52, Fax: +420 2 20 30 52 18 
Predajca v SR: J. M. Trade, s. r. o.. Zátišie 1, 831 03 Bratislava, www.jmt.sk, Tel.: +421 2 44 45 43 61, Fax: +421 2 44 45 17 89 





trenie premennej $Text uplatnilo, zistíme podľa výsledku, 
v ktorom budú tri otázniky v zadanom texte aj v texte 
po úprave: 

Zadaný text: ??? 

Po úprave : ? ? ? 

Vyskúšajme vyvolať náš skript zadaním takejto adresy: 

http://localhost/SerialPHP/Clanok2/zobraz.php?Text 
= Druhy_pokus 

Všimnite si, že za menom skriptu zobraz. php je 
otáznik. Potom nasleduje názov parametra a za znakom 
rovná sa je hodnota, ktorú chceme odovzdať skriptu. 

V hodnote som nepoužil medzeru na oddelenie slov, ale 
„prezieravo" som tam dal podčiarnik (vysvetlím neskôr). 
Dosiahneme takýto výsledok: 

Zadaný text : Druhy_j?okus 
Po úprave: DRUHY_POKUS 

Ukázalo sa teda, že hodnoty, ktoré má skript spraco- 
vať, je možné zadať nielen vo vstupných poliach formu- 
lára, ale aj priamo v adrese. Má to však určité obme- 
dzenia. V zadanej hodnote parametra nie sú prípustné 
všetky znaky. Preto som sa vyhol použitiu medzery. Ak je 
predsa len potrebné odoslať „neprípustné" znaky, treba 
ich zapísať v tvare %xy, kde xy je šestnástkové číslo kódu 
znaku. Nebudeme ďalej rozoberať zvláštnosti, ktoré sú 
s takýmto spôsobom prenosu parametrov spojené. 
Záujemcovia si určite nájdu viac zdrojov, v ktorých je zo- 
znam neprípustných znakov a šestnástkových čísel ich 
kódov. Naším cieľom bolo ukázať, že okrem formulárov 
tu existuje ďalší spôsob, ako skriptu odovzdať hodnoty 
parametrov. Také poznanie sa niekedy zíde pri ladení 
skriptov. My ho využijeme na predvedenie jedného zaují- 
mavého javu. Upravme v našom skripte výstupný text 
vypisovaný príkazom echo takto: 
echo "Zadaný xxxx text: $Text<br/> 

Po úprave: ", strtoupper ($Text) ; 

Doplnil som tam xxxx. Je to iba nejaká zmena vý- 
stupného textu (hoci v tomto prípade nezmyselná). Dosť 
často sa stáva, že potrebujeme urobiť nejakú formálnu 
úpravu a znovu vyvolať skript s tými istými hodnotami 
parametrov. Niekedy sa urobené úpravy neprejavia. Na 
príčine môže byť internetový prehliadač, ktorý si udržia- 
va už zobrazené stránky. Ak voláme tú istú stránku s 
tými istými parametrami, namiesto toho, aby ju prehlia- 
dač získal zo siete, zobrazí ju z dočasne uloženej verzie. 
A tak sa naše zmeny nemusia prejaviť. Východisko môže 
byť v zmene parametrov prehliadača. Môže tiež prehlia- 
daču prikázať, aby dokument obnovil. Je však aj iné rie- 
šenie. Na prvý riadok skriptového súboru umiestnime 
takýto ostrovček PHP kódu. 

<?php Header ( "Expires : ".GMDate("D, d M 

Y H: i: s") . " GMT " ) ?> 

Dosiahneme tým, že na úrovni HTTP protokolu bude 
určená doba vypršania platnosti dokumentu - je ňou ak- 
tuálny čas. Prehliadač ho preto nebude zaradovať do vy- 
rovnávacej pamäti, a tak sa vždy uplatnia naše zmeny. 

Je to užitočné najmä v etape ladenia a vždy vtedy, keď 
je možné očakávať zmenu údajov, ktoré sú použité na 
vytvorenie výsledného dokumentu. 

Stav prostredia PHP 

Ak patríte k tým, ktorí experimentujú s PHP na svojom 
lokálnom počítači v prostredí Windows, treba vás upo- 
zorniť na existenciu súboru php.ini. Nájdete ho 
v adresári Windows. Je užitočné prejsť si tento súbor. 
Zistíte, že pre vaše „péhápéčko" existujú rôzne paramet- 
re, ktoré ovplyvňujú jeho činnosť. Chcem upozorniť na 
parameter register_globals. Obyčajne je nasta- 
vená jeho hodnota na „On". Je povolené registrovať 
globálne premenné. V komentári k tomuto parametru je 
uvedené, že pre zvýšenie bezpečnosti sa odporúča, aby 
jeho hodnota bola „Off". Skúsme teda na chvíľu nastaviť 
túto hodnotu. Môžeme potom zadávať koľko len chce- 
me, či už cez formulár, alebo priamo cez adresu. Nedoč- 
káme sa ničoho iného, iba troch otáznikov. Ako už bolo 
ukázané, dostaneme ich vtedy, keď nie je nastavená 
hodnota premennej $Text. Náš skript prestal fungovať. 
(Príčinou je, že nastavením registerglobals = Off sme 
zakázali registrovať globálne premenné.) Ak má uvedený 
parameter hodnotu „On", parametre z formulárov 
alebo z adresy sú zapísané do globálnych premenných. 


Ich mená zodpovedajú menám parametrov, resp. 
menám vstupných polí formulára. V skriptoch môžeme 
tieto premenné používať, ako bolo ukázané doteraz. 

Túto výhodu strácame, ak vypneme registráciu globál- 
nych premenných. Mená parametrov a ich hodnoty 
však ani v tomto prípade nie sú definitívne stratené. 

Je však ťažšie dostať sa k nim. 

Pri podrobnejšom štúdiu PHP sa dozvieme, že v PHP 
existujú viaceré premenné, ktorých obsah vyjadruje stav 
prostredia. Je tam aj pole $HTTP_POST_VARS. Doplň- 
me do nášho skriptu takýto kód: 

$Text = $HTTP_POST_VARS ["Text"] ; 

Z poľa $HTTP_POST_VARS vyberáme hodnotu položky, 
ktorej index tvorí slovo Text. Túto hodnotu zapíšeme do 
premennej $Text. Umiestnime uvedený riadok kódu na 
začiatok ostrovčeka PHP nášho skripu. Ak potom vyvo- 
láme skript z formulára, zistíme, že opäť funguje. Zatiaľ 
však máme dôvod iba k polovičnej radosti. Ak vyvoláme 
skript priamym zadaním jeho adresy, dostaneme iba 
otázniky, aj keď do adresy zapíšeme meno parametra 
Text a nejakú hodnotu. A k otáznikom je navyše pridané 
varovanie: 

Warning: Undefined index: Text in c:\inetpub\ 
wwwroot\SerialPHP\Clanok2\zobraz.php on line xy 

V poli $HTTP_POST_VARS index Text nie je defino- 
vaný! Okrem tohto poľa však v PHP existuje aj pole 
$HTTP_GET_VARS. Treba poznamenať, že delenie para- 
metrov na „POST" a „GET" nemá na svedomí PHP, ale 
také delenie je zavedené v HTTP protokole. Všimnite si, 
že vo formulári zadaj.html v prvku form má atribút 
method definovanú hodnotu "post". To je príčinou, 
prečo sa parameter Text dostal v PHP do poľa 
$HTTP_POST_VARS. Ak by mal atribút method defino- 
vanú hodnotu "get", parameter Text by sa v PHP dostal 
do poľa $HTTP_GET_VARS. Vo formulári sa teda dá 
určiť, do ktorého z uvedených polí sa majú parametre 
zapísať. V prípade priameho zápisu parametra do adresy 
takú možnosť nemáme. Zadané parametre sa zapisujú 
do poľa $HTTP_GET_VARS. Ak v skripte nepotrebujeme 
rozlišovať druh parametrov, bezpečné získanie hodnoty 
dosiahneme takýmto kódom: 
if (isset ($HTTP_POST_VARS [ "Text" ] ) ) 

$Text = $HTTP_POST_VARS ["Text"] ; 
else { 

if (isset ($HTTP_GET_VARS [ "Text" ] ) ) 
$Text = $HTTP_GET_VARS ["Text"] ; 

} 

Ak je definovaná hodnota s indexom Text v poli 
$HTTP_POST_VARS, priradíme ju do premennej $Text. 

V opačnom prípade (vyjadruje to slovo else) sa pokúsime 
jej hodnotu získať z poľa $HTTP_GET_VARS. Všimnite si, 
že za else je otváracia zložená zátvorka. Jej párová zatvá- 
racia zátvorka je na konci opisovaného kódu. Do zlože- 
ných zátvoriek sa zapisuje množina príkazov, ktoré chce- 
me uskutočniť ako jeden celok. 

Naše tipy 

Niekedy stačí nepatrný impulz k tomu, aby človek 
prišiel k novým poznatkom, ktoré ho privedú k novým 
riešeniam starých problémov. Možno k tým impulzom 
budú patriť aj naše tipy či otázky. Zopár z nich budeme 
vždy uvádzať v závere článkov venovaným PHP. Dnes sa 
pýtame: 

• Viete, že premenná v PHP môže mať jeden z ôsmich 
typov a že sú to štyri skalárne typy - boolean, integer, 
float, string, dva zložené typy - array, object a dva 
špeciálne typy - resource, NULL? 

• Viete, že textový reťazec môže byť zadaný nielen 

v dvojitých úvodzovkách, ale aj v jednoduchých? A viete, 
aký je rozdiel v ich použití v príkaze echo? 

• Viete, čo dosiahnete takouto „úpravou" hodnoty 
parametra: $Param = stripslashes (urlde- 
code ($Param) ) ; ? 

• Viete, že informáciu o verzii a nastavení PHP môžete 
získať skriptom: <?php phpinfo () ; ?> ? 


Imrich Buranský 

Windows 9x bez DOSu nejde 

Odpovedať na otázku čo spôsobilo stav zlyhania, je 
niekedy ťažké. Môže to byť vírus alebo niektorá apliká- 
cia, ktorá viac pripomína trójskeho koňa ako seriózny 
program. I my, ľudia, robíme chyby a niekedy svoje 
spraví aj únava. Môže to byť prípadne aj naše malé 
dieťa či iný rodinný príbuzný, ktorý si myslí, že to už 
s počítačom vie. 

Po takom zásahu v horšom prípade sa nemôžeme 
dostať ani do systému DOS. Ako je známe, systém Win- 
dows 9x tvorí viac-menej nadstavbu systému DOS a na 
svoje spustenie ho nevyhnutne potrebuje (až vo verzii 
ME sa dosovskej záťaže zbavil, čo však, ako sa ukázalo, 
nevyhovuje každému). Windows 9x teda bez fungujúce- 
ho systému DOS - základných systémových súborov 
nenaštartujeme. Aj v prípade, že nemáme nainštalovanú 
podporu duálneho bootovania do systému DOS v. 6.2, 
potrebujeme súbory DOS v. 7 (podpora dosovského 
módu v systéme Windows). 

Čo sa konkrétne môže stať? Najčastejšie dôjde k 
vymazaniu niektorých systémových súborov, ktoré sú 
potrebné počas bootovania počítača a sú uložené v ko- 
reňovom adresári bootovacieho disku. V inom, horšom 
prípade je poškodená bootovacia oblasť na disku. 

Systém Windows sa, napríklad, v pohode zaobíde bez 


vytvoriť v systéme Windows (Startup Disk), no ak sme 
boli dôslední, mali by smejú mať odloženú z čias inšta- 
lácie systému. Rozhodne však nie je nejakým všeliekom, 
no mali by sme s ňou dokázať opraviť spomínanú chybu 
a počítač spustiť. V prípade, že sme si ju nestihli vytvoriť 
vopred, môžeme ju vytvoriť na inom, fungujúcom počí- 
tači s rovnakým operačným systémom. 

Systém Windows okrem týchto základných booto- 
vacích súborov potrebuje aj mnohé ďalšie. Dôležitý 
je napríklad pamäťový manažér rozšírenej pamäte 
Himem.sys, ktorý je ukrytý v adresári Windows. Bez 
neho nemôže systém pracovať s väčšou pamäťou, ako 
je 640 KB. Ak tam nie je, môžeme ho získať napríklad 
zo záchrannej diskety. Bez súboru Ifshlp.sys nebudeme 
môcť čítať FAT tabuľku disku v chránenom režime, 
Dblbuff.sys nám zabezpečí obsluhu buffera radiča 
disku a podobne. 

Záchranná disketa nám teda umožní nabootovať 
počítač v prípadoch, keď sú zmazané či poškodené 
bootovacie súbory, prípadne Boot sektor či tabuľka 
rozdelenia pevného disku. Ak poškodenie nie je veľké, 
teda ak je pevný disk v poriadku, môžeme sa dostať 
dokonca do systému Windows. V ostatných prípadoch 
nám disketa zabezpečí, že môžeme vykonať aspoň zák- 
ladnú systémovú inštaláciu disku, teda zriadiť na ňom 


že sa nemôže spustiť a skočí do vypínajúcej sa obra- 
zovky. Tu je už pomoc ťažká. Ak Windows vypisuje 
počas procesu spúšťania mená súborov, ktoré mu chýba- 
jú, môžeme sa pokúsiť obnoviť ich z inštalačného disku 
CD-ROM pomocou programu Extract.exe a príslušných 
spakovaných súborov vo formáte *.cab. Je to síce prác- 
ne, pretože si ich musíme vopred poznamenať, spolu 
s cestami umiestnenia, a potom obnovovať, ale prináša 
to dobré výsledky. Mená súborov i cesty si poznamenaj- 
me na papier a napríklad pomocou záchrannej diskety 
sa môžeme dostať na inštalačný disk CD-ROM, ak inšta- 
lačné súbory nemáme uložené niekde na disku. Niekedy 
pomôže i obnovenie inštalácie Windows 98 súborom 
setupcor.exe v inštalačnom adresári win98. Tento sú- 
bor je veľmi užitočný aj pri obnove nestabilného alebo 
nekorektne fungujúceho Windows, najmä ak sme 
poškodili alebo vymazali niektoré systémové súbory. 

Reg.dat a User.dat 

Veľmi zákerné bývajú chyby súborov registračných 
databáz. Ide o pomerne rozsiahle súbory, ktoré majú 
pri väčšom množstve inštalácií nezriedka aj 7-12 MB 
a ktoré nesú takmer všetky informácie o systéme, ktoré 
Windows potrebuje. Pre väčšiu bezpečnosť majú nasta- 
vené parametre Hidden, System i Read Only a systém 


Keď PC „neštartuje" 


Poznáte to iste aj sami: máte veľa práce, počítač zapojíte, a ono to ako na potvoru nechce ísť. Vôbec sa nedostanete 
do systému Windows. Počítač kdesi v polceste skolabuje či už s chybovým hlásením, alebo aj bez neho. A ešte včera to 
spoľahlivo pracovalo! Šťastní sú tí z nás, ktorí to nezažili! 

Odhaliť príčiny neštartujúceho počítača býva niekedy ťažké, rovnako ako aj náprava. Systém Windows 9x nám dovoľuje 
akékoľvek zásahy do systému, čo v prípade, že vieme, čo robíme, je prospešné, v iných prípadoch však nie. 

Chyby by sme mohli v zásade deliť na hardvérové a softvérové. V tomto článku budeme písať o softvérových príčinách 
neštartujúceho počítača. Hoci sa správnymi postupmi dá všeličo opraviť a zachrániť, pamätajme, že niekedy sa napriek 
našej úprimnej snahe nevyhneme preinštalácii systému. 

Predpokladajme, že máme nainštalovaný operačný systém Windows 98 (98 SE). 


známych súborov Autoexec.bat a Config.sys a dosadí 
si svoje, implicitné hodnoty. Ak však vymažeme súbory 
lo.sys a Msdos.sys, už si neporadí. Kvôli väčšej ochrane 
majú síce nastavené atribúty - skrytý, systémový a iba 
na čítanie, ale ani táto jednoduchá ochrana nám neza- 
ručí, že sa nedajú vymazať. Súbor Command.com, 
ktorý býva uložený najčastejšie v koreňovom adresári, 
je, našťastie, uložený aj v adresári Windows\Command 
a systém ho v prípade potreby prevezme odtiaľ. 

Súbory lo.sys a Msdos.sys nemôžeme ľubovoľne na- 
hrať do koreňového adresára, ale musia začínať práve na 
začiatku disku, hneď za tzv. Boot blokom. Pomocou sys- 
témového programu Sys.com, ktorý býva na záchrannej 
diskete a inštalačnom disku CD-ROM, to ľahko napra- 
víme (napríklad Sys a: c:). Súbor však nie je na diskete 
prítomný priamo, ale spakovaný spolu s ostatnými pro- 
gramami ako Ebd.cab. Jeho rozbalenie a inštalácia je 
automatická, nabootovaním z inštalačnej diskety. 

Ak počítač vôbec neštartuje, nemôžeme sa dostať 
k disku CD-ROM. Aj toto nám umožní záchranná diske- 
ta, ktorá dovoľuje počítač nabootovať s podporou 
mechaniky CD-ROM alebo bez nej. V prípade, že inšta- 
lačný disk CD-ROM je vyhotovený v poriadku a hardvér 
počítača spolu so systémom Bios dovoľuje bootovanie 
priamo z disku CD-ROM, môžeme ho nabootovať odtiaľ. 
Je však potrebné túto voľbu nastaviť v systéme Bios. 

Záchranná disketa 

Aby sme všeobecne predišli problémom s neštartu- 
júcim počítačom, dobre urobíme, ak budeme mať 
vopred pripravenú záchrannú disketu. Tú je najlepšie 


oddiely, naformátovať ho a dostať sa do systému DOS, 
aj s podporou pre mechaniky CD-ROM. Potom môžeme 
systém prípadne preinštalovať. Podobné služby nám 
urobí aj bootovateľný inštalačný disk CD-ROM, jeho 
spustenie je však závislé od kompatibilného hardvéru 
a systéme Bios. 

Vymazaný systém 

Veľakrát sa však stane, že problém je vážnejší a spočí- 
va v poškodenej inštalácii. Súbory aplikačných knižníc 
môžeme síce oželieť, ale systémové súbory nie. Chyba 
je o to zákernejšia, že navonok nemusíme mať o systé- 
me žiadne správy a preto vôbec nevieme, čo sa deje 
a kde chyba nastala, pretože stále vidíme iba úvodnú 
obrazovku. Aj tu však existuje pomoc. Systém Windows 
si do skrytého súboru Bootlog.txt, ktorý je uložený 
v koreňovom adresári bootovacieho disku ukladá prie- 
beh štartovania. To sa však nedeje implicitne, ale iba 
vtedy, ak si takúto možnosť vyberieme v bootovacom 
menu, prípadne sa tak stane aj automaticky, počas 
nasledujúceho bootovania, ktoré nastane po spustení 
tzv. Safe Móde. Ide o jednoduchý textový súbor, kde 
slovo Failed, až na niektoré výnimky, poukazuje na chybu 
počas nahrávania a inštalácie súborov do pamäte. Do 
Bootovacieho menu alebo Štart menu sa dostaneme 
stlačením klávesy F8 po inicializácii Bios (v okamihu 
začiatku štartu DOS). 

Niekedy sa môže stať, že si omylom alebo úmyselne 
zmažeme adresár Windows System i s podadresármi, 
alebo len jeho niektoré súbory. V takom prípade, ako aj 
pri ostatných ťažkých chybách systému Windows napíše, 


Windows si uchováva päť posledných verzií týchto 
súborov v spakovanom tvare. Počas procesu spúšťania 
systém kontroluje aktuálne verzie a ak niečo nesúhlasí, 
sme vyzvaní na ich obnovenie zo zálohy. Systém, ak 
mu to inak neurčíme, obnovuje vždy posledné z nich. 

Tie sa vytvárajú najčastejšie po skončení inštalácií 
rôznych programov. Pretože odvtedy mohlo dôjsť 
k riadnemu časovému posunu, môžu nám nastavenia 
či systémové zápisy chýbať. To prináša so sebou riziko 
preinštalácie programov, ktoré sme do systému zaviedli 
od posledného zálohovania súborov registračných 
databáz. 

Nič tak používateľa nepoteší ako oznámenie o tom, 
že súbory Reg.dat a User.dat sú poškodené a systém ich 
nahradil zálohovou verziou. Stáva sa aj to, že aj záloha 
je poškodená, a tak sa celý cyklus neustále opakuje. 

Najzákernejšie chyby vyplývajú zo softvérovej nekom- 
patibility či chybného hardvéra. Navonok dobre fungujú- 
ci počítač pri ukladaní súborov jeden alebo niekoľko 
bitov zmení. Súbory registračných databáz, rovnako 
ako aj ostatné systémové súbory, sú na toto veľmi citlivé, 
pretože aj najmenšia zmena môže spôsobiť chybnú čin- 
nosť, nestabilitu či úplnú nefunkčnosť počítača. Niekedy 
sa to stane pri upratávaní súborov pomocou bežného 
programu Defrag.exe (súčasť systému Windows), ktorý 
nemá spätnú kontrolu - verifikáciu súborov, keď sa kon- 
troluje prenesený, ukladaný súbor so zdrojovým (takúto 
jednoduchú, no veľmi účinnú kontrolu má napríklad 
softvér Speed Disk z balíka Norton Utility). 

Dobre urobíme, ak si budeme udržovať vlastné zálohy 
súborov Reg.dat a User.dat. Na disku si vytvoríme 

príslušný adresár, do ktorého ich prekopírujeme. Môže- 
me použiť ľubovoľný súborový manažér, musíme však 
mať nastavené zobrazovanie systémových a skrytých 
súborov. Môžeme si uložiť niekoľko verzií týchto súborov 
buď do niekoľkých adresárov, alebo si ich vhodne 
pomenujeme. Pri problémoch so systémom si vyvoláme 
„Núdzový režim systému DOS" a vhodným manažérom 
súborov, ktorý pracuje v systéme DOS, súbory prekopíru- 
jeme naspäť. Ak nemáme taký súborový manažér, nápra- 
va je o niečo zložitejšia. Aby sme mohli použiť dosovský 
príkaz Copy, musíme súborom najprv vymazať atribúty 
Hidden, System a Read Only pomocou príkazu Attrib - 
H - S - R disk:\cesta\súbor, prekopírovať a potom atribú- 
ty obnoviť (Attrib +H +S +R d isk:\cesta\sú bor) . 

Obnoviť poškodené súbory Reg,dat a User.dat dokáže 
systém sám. Obnoví však vždy iba automaticky poslednú 
verziu. Tomu sa dá jednoducho predísť tak, že v čistom 
systéme DOS spustíme program Scanreg /restore. 
Objaví sa okno programu, v ktorom jednoduchým nalis- 
tovaním v zozname jednotlivých zálohovaných súborov 
si vyberieme ten, ktorý chceme použiť na obnovenie. 

Opatrnejší používatelia si môžu prekopírovať celý 
adresár Windows - či jeho časť - do zásobného adre- 
sára a v prípade problémov jednoducho premenujeme 
pôvodný adresár (napríklad na Zly) a zásobný na Win- 


V núdzovom režime môžeme normálnym spôsobom 
odinštalovať ovládače i nekorektný softvér. Prirodzene, 
nemôžeme pridávať nové zariadenia ani meniť konfigu- 
rácie a zdroje nainštalovaných zariadení. Núdzový režim 
predstavuje aj akýsi samoopravovací mód, pri ktorom 
systém veľakrát vie napraviť svoje jednoduché chyby, 
napríklad zlé zobrazovanie fontov a podobne. Po opra- 
vení systém reštartujeme a spustíme v normálnom 
režime. 

Režimy spustenia 

Rozoznávame niekoľko možností spustenia systému 
Windows. Základný režim nabieha automaticky po štarte 
vtedy, ak predchádzajúce ukončenie nebolo násilné. 
Bootovacie menu má však niekoľko možností. Okrem 
spomenutého základného a núdzového režimu je tu ešte 
normálny režim, pri ktorom systém vytvára automaticky 
logo Bootlog.txt, do ktorého zapisuje priebeh štartova- 
nia. Veľmi užitočný je krokovací režim, pomocou ktorého 
si odkrokujeme spúšťanie podľa potreby. Môžeme tak 
odstrániť zavádzanie driverov a programov v dosovskej 
časti, ale aj do istej miery regulovať inštaláciu driverov 
v systéme. Niekedy sa nám zíde aj režim Dos a núdzový 
režim Dos. Rozdiel medzi nimi je v tom, že v núdzovom 
režime Dos sa nám natiahne čistý systém Dos 7.0, v nor- 



.'. W ''I 






i Mnwi r~ 


ĽJĹ. 


I. vr 



I 

uihsiäú: 

hhlftAflHJ? 

■■ ■■ i th .v .v 

ľj iduú: 
I7l?ma 11-ľV 
LI>!Wŕ^H* 

uiiúsiuú: 

i. hi h* 

II JU 

k 

l'.ľj|Ufc»» 

uixqiäú: 
nm mxm 

uiusiäú: 
Mi™?m 
IM7.QX II II 
UIUSiäú: 

hllftHHJP 
■■ ■■ i v.~. .v .y 




dows. Ak máme veľa zbytočne voľného miesta na disku, 
môžeme si takto zálohovať okrem adresára Windows 
aj ostatné adresáre (napríklad Program Files, Média, 

My Document a podobne). Tí najopatrnejší si môžu 
uložiť celý obsah disku (celú partíciu), napríklad progra- 
mom Norton Ghost. Podmienkou je dostatočne veľký 
iný fyzický disk v systéme. V núdzi sa dá využiť druhá 
partícia, teda iný logický disk na pôvodnom disku, ale 
v prípade vymazania tabuľky rozdelenia disku prídeme 

0 všetky dáta, ak ju nemáme uloženú a nemôžeme ju 
obnoviť. 

Nekorektné ovládače 

Spoľahlivosť systému do veľkej miery vytvárajú ovlá- 
dače. Ak sú nekorektne naprogramované, máva to za 
následok nestabilný systém - nekorektné spúšťanie, 
občasné pády a podobne. Podľa závažnosti môže ísť 
od drobnej nestability až po ťažké pády a modrú obra- 
zovku. Nekorektné aplikácie spôsobujú podobné násled- 
ky, na rozdiel od driverov sa to však prejavuje až po 
spustení chybných programov podobným spôsobom. 
Väčšinou sú to rovnako pády, modré obrazovky, no 

1 úplné zamrznutie systému, kde pomôže iba tvrdý reset. 
Odinštalovať nekorektné ovládače býva niekedy ťažký 
oriešok. Pretože je systém nestabilný a niekedy aj 
nefunkčný, odinštalovanie, samozrejme, nemôžeme 
vykonať. Preto prejdeme do Núdzového režimu Win- 
dows stlačením klávesu F8 pri štarte. Vyvolá sa bootova- 
cie menu, kde zvolíme spustenie v núdzovom 
režime. Klávesu treba stlačiť v správny čas, najlepšie 
bude, ak si to nacvičíme. 


málnom režime Dos začne systém normálne štartovať, 
no bez prechodu do systému Windows. Inými slovami 
v normálnom režime Dos máme podporu driverov 
Himem.sys, Dblbuff.sys, Ifshlp.sys a ovládačov, prípadne 
i programov dosovskej časti systému. 

Vírusy 

Nakoniec sme si nechali problémy spôsobené vírusmi. 
Tie môžu spôsobiť všetky uvedené problémy - vymazať 
súbory alebo aj celé adresáre, poškodiť systémové oblasti 
disku a podobne. Ich problematika by si vyžiadala samo- 
statný seriál, preto iba stručne. Z disku ich jednoznačne 
musíme vymazať. Najjednoduchšia, no aj najúčinnejšia 
náprava spočíva v tom, že oželieme všetky súbory na 
disku, počítač nabootujeme zo zaručene čistého systé- 
mového disku CD-ROM alebo diskety, zriadime a prefor- 
mátujeme celý disk znova a nainštalujeme nanovo celý 
systém a aplikačné programy. Ak sa rozhodneme odvíriť 
zavírený disk, musíme takisto nabootovať počítač z čistej 
diskety alebo z disku CD-ROM. Potom použijeme anti- 
vírusový program, no ten musíme spustiť z chránenej 
diskety alebo z disku CD-ROM. Odvírenie sa však nemusí 
podariť úplne, ak prípadne došlo k takému poškodeniu 
súborov na disku, že antivírus ich nedokáže úplne 
správne opraviť. Ďalší problém je v tom, že súčasné 
antivírusy sú vdáka stále sa rozširujúcim databázam 
vírusov také rozsiahle, že sa už na disketu jednoducho 
nezmestia. Preto by sme mali mať naporúdzi napálený 
disk s príslušným programom. 

servis 


Ako dostať z počítača MAXIMUM - 
inštalujeme grafickú kartu 


V dnešnom pokračovaní si povieme niečo o tom, ako 
správne nainštalovať grafickú kartu. 

Postup síce závisí od konkrétneho typu, ale postup 
inštalácie má spoločné črty. Vždy sa však pozrime do 
manuálu, či už papierového alebo v súboroch na inšta- 
lačnom CD-ROM. V súboroch Readme, Ctime alebo 
Liesmich nájdeme najnovšie informácie, ktoré sa ešte 
nestačili dostať do súborov pdf, ktoré sa používajú 
najčastejšie, alebo na papier. 

Rady budú tentoraz v ľahšom štýle, aby sme uspokojili 
aj menej zdatných používateľov, ktorí si chcú sami 
nainštalovať grafickú kartu a nevedia, ako na to. 

1. Pred samotnou inštaláciou si premyslíme postup. 
Inštaláciu nevykonávajme vtedy, ak sme unavení, 
rozčúlení či inak indisponovaní. Hoci to môže znieť 
humorne, stáva sa, že práve vtedy niečo pokazíme. 

2. Pri výmene karty, ale aj pri akejkoľvek práci s počíta- 
čom, si dajme pozor na statickú elektrinu. Nedotý- 
kajme sa zbytočne súčiastok, dosky s plošnými spoj- 
mi držme za okraj či za plechový držiak. Nenosme 
obuv s podrážkami z plastu a odev z umelých 
vlákien. Pred prácou vybime prípadný náboj doty- 
kom s uzemnenou skrinkou počítača, prípadne 

s radiátorom ústredného kúrenia, vodovodom 
a podobne. Dobre urobíme, ak budeme mať počas 
práce na ruke kovový náramok, ktorý bude vodivo 
spojený s uzemneným predmetom. V špecializova- 
nej predajni si môžeme kúpiť špeciálny uzemňovací 
náramok. (Pozn. redakcie: toto pravidlo odporúča- 
me pri práci so všetkými PC komponentami). 

3. Bezpečnostné predpisy prísne určujú (a napokon 
aj zdravý rozum), že práce na otvorenom počítači 
musíme vykonávať vo vypnutom a odpojenom 
stave. 

4. Správny postup je taký, že na inštaláciu sa vopred 
pripravíme. Spustíme počítač ešte so starou kartou 
a zmeníme ovládač pre kartu na Standard graphics 
adaptér (Štandardný grafický adaptér). Až potom 
pokračujeme s inštaláciou. 

5. Samotná inštalácia býva jednoduchá. Počítač otvo- 
ríme, povolíme upevňovaciu skrutku a vytiahneme 
starú grafickú kartu. Namiesto nej zasunieme a pri- 
pevníme novú. Prácu vykonávame opatrne, aby 
sme nepoškodili kartu alebo konektor. Niektoré 
súčasné dosky majú na slote AGP zámok, ktorý 
zabraňuje povytiahnutiu karty zo svojej pozície, 
pretože konektor AGP je na to veľmi citlivý. Ak kartu 
pridávame do systému ako druhú, postupujeme 
podobne. 

6 . Ak sme zvládli fyzickú inštaláciu, pokračujeme v 
softvérovej. Do počítača po nabehnúť systému 
vložíme inštalačné CD-ROM. Ide o disk s automatic- 
kým štartom, preto sa nám otvorí bez dálšieho 
pričinenia okno inštalačného programu. V ňom si 
zvolíme, ktoré časti chceme nainštalovať. 

7. Veľakrát sú ovládače a základné softvérové vybave- 
nie vybrané vopred. Niektorý inštalačný program si 
systém otestuje a ponúkne nám inštaláciu najpo- 
trebnejších chýbajúcich častí. Býva zvykom, že si 
môžeme zvoliť aj vhodný jazyk. 

8. Ak nemáme v počítači nastavený automatický 
štart alebo inštalácia neprebehne automatic- 
ky, zvolíme nasledujúci postup: spustíme Štart — 
Nastavenie - Ovládacie panely - Obrazovka alebo 
poklepeme pravým tlačidlom na plochu a zvolíme 
Vlastnosti. Otvorí sa konfiguračné okno grafickej 
karty. Vyberieme záložku karty Nastavenie a pokle- 
peme na Ďalšie vlastnosti - Adaptér - Zmeniť - 

Z diskety. Tu zadáme písmeno jednotky, z ktorej 
chceme nainštalovať drivery a ak treba, zvolíme aj 
cestu. Otvorí sa okno so súborom typu INF, ktorý 
obsahuje všetky potrebné informácie pre inštaláciu 
grafických ovládačov. Klepneme na tento súbor a 
potrebné ovládače sa nainštalujú. Funguje to i 
v prípadoch, ak automatická inštalácia zlyhá z aké- 
hokoľvek dôvodu. Vdáka systému PnP sa nestane, 
že by sme prípadne nainštalovali driver pre iný typ 
zariadenia. 


9. Dobre urobíme, ak si z internetu stiahneme 
najnovšie drivery a nainštalujeme tie. Môžeme 
ich obyčajne nájsť aj na diskoch CD-ROM, pribale- 
ných k počítačovým či herným časopisom. 

10. Po inštalácii je potrebný reset počítača. Po úspeš- 
nom reštarte by sme sa mali dostať korektne do 
systému a nemalo by nás zdržovať nijaké okno, 
ktoré by neustále informovalo o potrebe nastavenia 
grafickej karty. 

11. Novú grafickú kartu je potrebné správne 
nastaviť. Okrem základného nastavenia v 2D 
grafike, ktoré musíme nastaviť ako prvé, môžeme 
zmeniť nastavenia aj 3D grafiky. Zmeny v 2D grafike 
sa realizujú jednoducho a pre všetky grafické karty 
takmer presne rovnako, pretože je to záležitosť 
operačného systému. Nastavenie 3D vlastností sa 
líši podľa modelu karty, no zvykom je, že implicitné 
nastavenia sú väčšinou vyhovujúce. 

12. Nastavenie grafickej karty zmeníme jednoducho. 
Pravým tlačidlom poklepeme na pracovnú plochu 

a z ponuky vyberieme príkaz Vlastnosti. Potom 
označíme záložku Nastavenie. Tu môžeme meniť 
vlastnosti grafickej karty i monitora. V ponuke 
Rozsah zobrazenia je možné definovať rozlíšenie 
obrazovky v pixeloch. Ak máme napríklad monitor 
s uhlopriečkou 15", najvhodnejšia je hodnota 
800 x 600 bodov, ak 1 7", vhodné rozlíšenie je 
1024 x 768 bodov, ak 19", rozlíšenie zvoľme 
1 280 x 1 024 bodov. 

13. Maximálne rozlíšenie však záleží aj od použitej 
grafickej karty a veľkosti jej pamäte. Dnešné grafické 
karty mávajú už dostatočne veľkú pamäť (bežne 

64 MB), takže nie sme už obmedzení veľkosťou 
rozlíšenia. Druhým dôležitým faktorom je obnovo- 
vacia frekvencia obrazu, ktorá so zväčšujúcim sa 
rozlíšením klesá. Dnešné karty rovnako aj v tomto 
mávajú pomerne dostatočnú rezervu, no pri moni- 
toroch to už zväčša neplatí. Často tak dosiahneme 
síce rozlíšenie 1280 x 1024, ale obnovovaciu 
frekvenciu napríklad iba 60 Hz. 

14. Ľudia so slabším a citlivým zrakom by nemali voliť 
vyššie rozlíšenie, ako je odporúčané pre tu-ktoru 
veľkosť uhlopriečky obrazovky. Niekedy je zvykom 
zvoliť si o triedu nižšie rozlíšenie, napríklad pri 15" 
iba 640 x 480, pri 1 7" 800 x 600 a podobne. 

Prináša to ten problém, že pri monitoroch LCD 
kvalita obrazu so zmenšujúcim sa rozlíšením 
prudko klesá. Je to dané úspornou konštrukciou 

a najčastejšie sa objavujú neostré pásy, celkové roz- 
ostrenie a podobné nedokonalosti obrazu. 

15. V záložke Nastavenie farieb je možné nastaviť 
hĺbku farieb, teda maximálny počet súčasne zobra- 
zovaných farieb. Ak nemáme vyslovene starú a po- 
malú kartu s malou pamäťou, nastavme najväčšiu 
hĺbku, aká sa dá dosiahnuť. Najčastejšie to bude 
32 alebo 24 bitov. 

16. Pri zmene ovládača grafickej karty používatelia často 
robia chybu v tom, že použijú funkciu Pridať nový 
hardvér. Spôsobí to, že systém bude používať dva 
ovládače, čo je zdrojom problémov a ťažkostí. Preto 
je lepšie použiť funkciu Aktualizovať ovládač, 
ktorá je pri záložke grafickej karty. Potom môžeme 
ovládač automaticky vyhľadať či zvoliť manuálne. 
Môžeme postupovať aj tak, že pravým tlačidlom 
myši poklepeme na plochu, prejdeme k nastaveniu 
grafickej karty a zvolíme zmeniť typ adaptéra. 

17. Ak sa inštalácia grafickej karty nepodarí, môžeme 
zvoliť taký postup, že odoberieme všetky ovládače 
grafických kariet a monitora a po rešete necháme 
systém Windows, aby sa pokúsil nájsť sám správny 
typ adaptéra a monitora. Môžeme ho nechať nain- 
štalovať univerzálny - štandardný ovládač a ten po- 
tom zmeniť za správny. Niekedy sa dostaneme do 
bludného kruhu reštartov a reinštalácií, z ktorého 
je únik jedine v dôslednom odobratí a vymazaní 
ovládačov, často i priamym zásahom do registrov. 

18. Veľkým problémom bývajú prerušenia, najmä vtedy, 
ak používame zdieľané alebo máme nainštalova- 


ných veľa zariadení. Stáva sa, že grafická karta sa 
nedohodne napríklad so sieťovou tak, že systém im 
pridelí rovnaké prerušenia. Presný postup závisí od 
konkrétneho počítača, avšak jedným z najúčinnej- 
ších postupov je fyzicky premiestniť karty v počítači 
do iných slotov a nepoužívať slot AGP zároveň 
s prvým slotom PCI. Pamätajme, že grafická karta, 
ak je to možné, by mala používať samostatné pre- 
rušenie a nezdieľať ho s ostatnými zariadeniami. Ak 
potrebujeme viac prerušení pre veľa nainštalovaných 
zariadení, ako nám systém ponúka, riešením je 
i odpojenie momentálne nepotrebných zariadení, 
napríklad sériových portov, rozhraní USB, ACPI, 
FireWire a podobne. Zvyknime si, že voľne dispono- 
vať sa oplatí iba s prerušeniami IRQ 9, 10a 11. 

19. Ak máme drahú a kvalitnú grafickú kartu, obyčajne 
môžeme nastaviť frekvencie monitora pomocou 
softvérového vybavenia v ovládacích paneloch. 
Horšie je, ak grafická karta takúto možnosť priamo 
nemá, alebo systém Windows nerozpoznal, či ne- 
správne stanovil typ monitora. Pomoc je pomere 
jednoduchá - v návode k monitoru si nájdime maxi- 
málne rozlíšenie, horizontálnu a vertikálnu frekven- 
ciu. V adresári Windows\lnf na disku nájdeme 
niekoľko súborov, označených Monitor*. Inf. V nich 
sú záznamy, podľa ktorých systém pozná typ moni- 
tora. Súbory otvoríme a skontrolujeme údaje. Na 
začiatku riadku je uvedená skratka výrobcu, typ, 
maximálne rozlíšenie a prípustné rozsahy horizon- 
tálnej a vertikálnej frekvencie, napríklad 

[CM921 7.Add] 

HKR,"MODES\1 280,1 024",Mode1 „"30.0-57.0, 
50.0-100.0,+,+" 

Vyhľadajme taký riadok, ktorého obsah zodpovedá 
možnostiam a vlastnostiam používaného monitora. 
Skratku si poznamenajme, prejdime na začiatok a 
zistime si, aký typ používa túto skratku. Teraz vieme, 
ako sa volá náhradné zariadenie a môžeme ho 
nainštalovať. 

20. Nastavenie frekvencií, ktoré monitor nezvláda, 
prináša množstvo problémov. V každom prípade 
neuvidíme nič, niektoré monitory sa automaticky 
vypnú, iné zobrazia zmes farebných pásov. Ak 
meníme frekvenciu predpísaným spôsobom, pri 
korektne pracujúcom systéme máme na potvrdenie 
novej hodnoty niekoľko sekúnd. Ak nič nepo- 
tvrdíme, systém automaticky vráti predchádzajúcu 
správnu hodnotu. Pri násilne vnútenej nesprávnej 
hodnote ju obyčajne nemôžeme jednoducho zrušiť. 
Najlepšie urobíme, ak spustíme systém v núdzovom 
režime (klávesom F8 počas bootovania). Potom je 
možné monitor i grafickú kartu odobrať zo systému 
a tak ho donútiť, aby nainštaloval správnu hodnotu. 
Nevýhodou je, samozrejme, že je potrebná opä- 
tovná inštalácia. Iným spôsobom je manuálne 
nastaviť správnu hodnotu priamo v registroch. 

21. Ani pri korektne pracujúcom systéme radšej 
nepoužívajme vyššie, ako výrobcom odporúčané 
maximálne frekvencie. Mnohým monitorom klesá 
kvalita zobrazovania a trpí aj elektronika obrazovky. 

22. Po úspešnej inštalácii grafickej karty a monitora nás 
čaká ešte inštalácia prostredia DirectX. Momentálne 
je aktuálna verzia 8.1 , ktorú stiahneme z internetu, 
či použijeme tzv. cover CD-ROM niektorého počí- 
tačového či herného časopisu, musíme však použiť 
správnu jazykovú verziu. Pred inštaláciou ukončime 
všetky nepotrebné programy vrátane tých, ktoré sú 
na systémovej lište. Samotná inštalácia spočíva 

v spustení inštalačného súboru a niekoľkých potvr- 
deniach, po nej je potrebný reštart. 

Nabudúce: Pokračovanie - zvyšujeme výkon 

grafickej karty 


Stanislav J. Manca 


PC Space 3/2002 

Kto vyhrá druhý COMPAQ IPAQ 3850? 



a vyhrajte. 

Pošlite svoj hlas jednému z nominovaných 
skinov a označte svoju výhru. 

Váš hlas je zároveň i váš typ na víťaza. Ak váš hlas určí 
víťaza vyhrávate, stačí si len vybrať čo. 

a) tričko Cígler Software 

b) šiltovku Cígler Software 

c) predplatné PC SPACE 

Nominované skiny: 

Svoje hlasy s označením ceny, ktorú chcete získať posielajte e-mailom: pcspace@pcspace.sk 
poštou: Redakcia PC Space, Nevädzová 5, 821 01 Bratislava 

najneskôr však do 25. 3. 2002. Výherné skiny a mená výhercov budú uverejnené v PC SPACE 4/2002. 

servis 


Twea kujeme systém 

5 programov, ktoré vám pomôžu optimalizovať výkon vášho PC 


Pri operačných systémoch Windows vždy platilo, že 
výkonu nikdy nie je dosť. A kedže nie každý si môžeme 
dovoliť pracovať na tom najmodernejšom hardvéri a 
upgradovať na každú novinku na trhu, ostáva nám len 
dúfať, že aspoň sčasti nám výkon našich počítačov pri- 
navrátia tweakovacie programy. Tie nám totiž poskytnú 
možnosť prehľadne upravovať skryté nastavenia ope- 
račných systémov Windows a zvyšovať tak ich výkon 
ako aj prispôsobiť si ich správanie. Preto by som vám 
dnes rád predstavil hneď päť takýchto programov. 

Flexy 

Ide o dizajnovo veľmi podarený tweaker, ktorý sa 
navyše vyznačuje absolútne triviálnym ovládaním. S jeho 
pomocou môžete meniť vyše 100 nastavení systému 
Windows v celkovo 6 kategóriách. Meniť môžete naprí- 
klad obsah menu Štart, alebo obsah kontextového menu 
s ponukou vytvorenia nového súboru. Dobre je riešená 
najmä sekcia optimalizovania výkonu, kde môžete nasta- 
viť diskovú cache, ale aj vlastnosti súborového systému 
či jadra systému. Väčšina z týchto nastavení je však pre 
systémy Windows 9x. Optimalizovať môžete vďaka pro- 
gramu aj podmienky pripojenia na internet a ochrany 
súkromia pri pohybovaní sa po webe (mazanie cookies). 
Program myslí aj na bezpečnosť, a tak s jeho pomocou 
môžete napríklad skryť niektoré jednotky pevných a vý- 
menných diskov v systéme, či zamedziť spúšťanie nie- 
ktorých programov podľa vášho výberu. Rovnako dobre 
sa dajú nastavovať aj vizuálne vlastnosti pracovnej 
plochy ako aj pravidlá pre bootovanie systému, kde je 
však opäť drvivá väčšina nastavení určená pre systémy 
Windows 9x. Celkovo Flexy poskytuje dostatok nastavení 
z každej oblasti a navyše obsahuje moduly pre optimali- 
zovanie pamäte RAM, na odstraňovanie programov či 
výber programov pre automatické spustenie pri boote. 
Názov: Flexy 
Veľkosť: 843 Kb 
Licencia: Shareware 
URL: www.elrise.com 

FreshUI 

Aj pri tejto aplikácii sa autorom podarilo skĺbiť dosta- 
tok funkcií spolu s jednoduchým ovládaním a prehľad- 
ným dizajnom programu. FreshUI obsahuje mnoho na- 
stavení a navyše vám o systéme poskytne aj nejaké tie 
informácie navyše. Všetky funkčné položky sú umiest- 
nené v stromovitej štruktúre po ľavej strane programu 
v ktorej sa jednoducho môžete pohybovať a vyberať 
žiadanú oblasť nastavení ktorú chcete zmeniť. A tých 


nastavení je naozaj dosť. Veľmi dobre sú spracované 
napríklad možnosti prispôsobenia si vlastností hardvéru, 
ako je priorita procesora vo Windows a vlastnosti myši 
s kolieskom. Rovnako dobre je spracovaná aj položka 
System, v ktorej napríklad môžete meniť veľkosť disko- 
vého buffera a vyberať ako sa má systém správať pri 
nedostatku miesta na jednotlivých pevných diskoch. 
Samozrejme, že ani v tomto programe nechýbajú kla- 
sické nastavenia ako je správa procesov, ktoré sa spúšťa- 
jú so štartom systému, či zoznam nainštalovaných apli- 
kácií nachádzajúcich sa vo vašich Windows. Pre všetky 
verzie systému je tu, samozrejme, možnosť zálohovania 
registrov. 

Názov: FreshUI 
Veľkosť: 571 Kb 
Licencia: Shareware 
URL: www. f res h d evi ces . co m 

X-Setup 

Tento program vás už pri spustení zaplaví obrovským 
množstvom všelijakých nastavení, ešteže sú tak dobre 
triedené. Pokiaľ by sme sa zamerali na málo rozšírené 
funkcie, tak X-Setup obsahuje kvalitné nastavenia pre 
rôzny typ hardware vo Windows 2000/XP. Môžete si tu 
napríklad meniť rozšírené nastavenia procesora, nastavo- 
vať si DMA režim pre pevný disk, zlepšiť spoluprácu 
AMD procesora so systémom alebo zmeniť niektoré 
nastavenia pre ATI, 3DFX, Riva či Matrox grafické karty. 
Zaujímavá je aj sekcia programu Software, v ktorej mô- 
žete meniť niektoré konkrétne nastavenia vo vybraných 
programoch a hrách. Zastúpené sú napríklad MS Office, 
WinOnCD, Borland Delphi či Power Árch iver. Pomocou 
programu teda môžete zasahovať aj do iných aplikácií. 
Skvelou utilitou v programe je prepnutie sa do Safe 
módu, ktorý ak je spustený tak monitoruje prácu systé- 
mu a pri akýchkoľvek zmenách v registroch sa vás najprv 
pred ich vykonaním opýta na ich potvrdenie. Priamo z 
programu takisto môžete spúšťať všetky utility dodávané 
so systémom Windows a určené na jeho údržbu. 

Názov: X-Setup 
Veľkosť: 3986 Kb 
Licencia: Freeware 
URL: www.xteq.com 

ITweakU 

Jeden z veľmi známych programov so super dizajnom 
a veľmi jednoduchým ovládaním. Všetky nastavenia sú 
tematicky rozdelené do 13 hlavných skupín v ktorých si 
budete mať z čoho vybrať. Je to napríklad možnosť 


detailne si nastaviť čo sa bude zobrazovať v menu Štart, 
pričom môžete odoberať klasické položky, ale niektoré 
aj pridávať. Dosť bohatý výber je aj pri nastaveniach pra- 
covnej plochy kde môžete nastaviť vlastnosti Active 
Desktop alebo vyčistiť cache s ikonkami či vybrať animá- 
ciu okien a ich automatický refresh. V časti Internet zase 
na niekoľkých záložkách budete môcť vyberať vlastnosti 
spojené s pripojením do siete a pôjde napríklad o zabez- 
pečenie Internet Explorera, o správu cookies. Pomocou 
programu takisto budete môcť skrývať jednotky pevných 
diskov a dôraz bol kladený aj na nastavenia bezpečnosti 
v systéme, ktoré tu nájdete v osobitnej záložke. V nich 
napríklad môžete zakázať cachovanie hesiel, zobrazo- 
vanie kontextového menu, zamedziť prístup do Ovláda- 
cieho panela či odstaviť Editor registrov. 

Názov: ITweakU 
Veľkosť: 609 Kb 
Licencia: Shareware 
URL: www.jockesoft.com 

PC Accelerator XG 

Takisto graficky skvele realizovaný program, ktorý je 
navyše maximálne spratný a prehľadný. Všetky nastave- 
nia, ktoré obsahuje sú vtesnané do 8 sekcií a na výber 
je toho skutočne dosť. Zaujímavá je napríklad záložka 
Graphics, ktorá vám umožní vybrať si zo zoznamu jednu 
z konkrétnych grafických kariet a tú potom detailnejšie 
nastaviť. Mnoho toho nájdete aj v časti Security a sú to 
zaujímavé nastavenia ako to, aby Windows požadovali 
len alfanumerické heslá, aby sa nepovolili VBS súbory, 
aby sa vyplo zaznamenávanie činnosti používateľa alebo 
aby sa vypla možnosť automatického prihlasovania do 
systému. Ďalšie nastavenia vám umožnia značne nasta- 
vovať výkon, a to napríklad povolenie plného využitia 
procesora, či nastavenia maximálneho zrýchľovania 
súborového systému a CD ROM. Rovnako môžete po- 
voliť rýchly reboot Windows a ďašie nastavenia, ktoré 
umožnia ešte trochu viac pridať na výkone. Program 
obsahuje aj pár utilít, a to napríklad možnosť kalibrácie 
monitora a možnosť optimalizácie jadra systému. PC 
Accelerator XG je jeden z menej známych, ale zato 
kvalitných tweakovacích programov. 

Názov: PC Accelerator XG 
Veľkosť: 4304 Kb 
Licencia: Shareware 
URL: www.smartalec2000.com 

Martin Turoň 



Medal of Honor: Allied Assault 


Medal of Honor: Allied Assault (ďalej 
len MOHAA) je hra, o ktorej sa toho azda 
popísalo asi najviac z celej hernej histórie. 
Takýto „hype" okolo jednej hry si nepa- 
mätám ani z čias Maxa Payna. 

MOHAA sa na rozdiel od podobného 
RTCW striktne pridržiava faktov druhej 
svetovej vojny. Pekne ostro si to rozdáte 
s fašistami v jednej spustnutej dedine 
uprostred severnej Afriky. Asistovať vám 
budú počítačoví spolubojovníci, ktorí 
majú značnú dávku inteligencie. Celkovo 
sú počítačom ovládané postavy dosť 
rozumné, čo sa týka spôsobu boja. Bez 
problémov sa schovajú za roh a vytrče- 
nou paprčou vám odstrelia hlavu či 
z času na čas otočia stôl a spoza neho 
kaličia vaše hrdinské telo. Majú tiež ten- 
denciu ustupovať a spájať sa do skupi- 
niek. Bohužiaľ, nikdy neviete, či ide o 
akciu skriptovú alebo reálne vymyslenú 
enginom hry. Skriptové akcie sú situácie, 
ktoré nastanú vtedy, ak vy svojím sprá- 
vaním aktivujete spustenie tohto skriptu. 
Tým môže byť napríklad zavraždenie 
niekoho, fakt, že sa dostanete niekam 
a podobne. Dôležité však je, že celkovo 
to vyzerá dobre a nám môže byť úplne 
jedno, či ide o skript alebo nie. 



Skriptovo a aj umelo inteligenčné sa 
správajú tiež vaši spolubojovníci, ktorých 
máte k dispozícii hneď od začiatku, 
pričom veľmi rýchlo ich opustíte asi 
v polovici hry. Sú náhodou dosť inteli- 
gentní, aj keď niekedy dostávajú skraty 
typu „Aaargh, všetkých tých Nemcov 
pozabíjam!" a končia v kaluži krvi 
(svojej). Taktiež takmer nikdy nemajú šan- 
cu s vami prežiť celú misiu, no ich sprá- 
vanie je asi to najlepšie, čo som zatiaľ 
videl. Stane sa, že hodíte na nepriateľov 
granát a oni ho s ľadovým pokojom 
odkopnú k vám naspäť (ako sa do hory 
volá, tak sa z hory ozýva) s dramatickým 
výkrikom: „Granaten!". 

Nepriateľov, ktorých stretnete požeh- 
nane, ničíte dobovými zbraňami. Nie je 
ich priveľa, ale sú naozaj slušne vymode- 
lované. Poťažkáte si napríklad guľomet 
Thompson, ostreľovačku Springfield, 
karabínu Ml Garand a ďalšie (granáty, 
kumulatívne strely...). Mnoho detailov 
dodáva hre na autentickosti a ja nemô- 
žem nič iné, iba ich pochváliť. Veľmi 
často tiež budete používať ostreľovačku 
Springfield, zvlášť na veľké vzdialenosti. 
Nie je ich v hre príliš veľa, určite však na 
ne narazíte. Do ruky sa vám tiež dostanú 
hračky, ako sú ťažké guľomety ukotvené 
k zemi, budete vychutnávať nemecké 
uniformy padajúce pod vašou palbou, 
až kým váš krátky a naivný život neukončí 
niektorý nepriateľský vojak odzadu. 

V jednej misii budete mať tiež za úlohu 
s tankom trochu preorať mesto, ktoré 
našťastie autori pripravili na totálnu 
demoláciu, takže budovy padajú, výbuchy 
vybuchujú a hráči sa radujú. 


To, čo všetci najviac v hre očakávali, je 
presnosť a realita v misiách. Nehovorím, 
že hra nie je dostatočne realistická (Flash- 
point bol však s realizmom ďalej), no nie- 
kedy tu chýba kus zdravého rozumu. Ako 
fiasko môžem vyhlásiť náhodné genero- 
vanie sa vojakov v určitých misiách. 

V praxi to vyzerá tak, že ak je spustený 
poplach, tak sa vojaci v húfoch „rodia 
za rohom", až kým poplach nevypnete. 
Vždy sa však nájde odborník, ktorý ho zo 
žartu zapne. Pár kiksov zbadáte aj v gra- 
fickej časti hry. Napríklad som sa nemo- 
hol zbaviť pocitu, že za stromovou tex- 
túrou v lese je prázdno. V tomto jasne 
vedie Flashpoint. 

Ale aby som iba nehanil, hra je určite 
výborná. O tom svedčia skoro všetky 
prostredia, ktoré v hre navštívite. Od 
spomínanej africkej dediny cez letisko, 
nórske lesy až po nemecké rozbombar- 
dované mestá. Každé miesto má svoje 
čaro a každé vás niečím prekvapí. Budete 
sa preháňať na džípe spolu so svojím 
vodičom. Pekne uháňate na džípe, zo- 
streľujete približujúce sa terče, priestor za 
chrbtom si, samozrejme, nevšímate, tam 
by malo byť všetko vyčistené. No len tak 
náhodou zazriete, že sa k vám odzadu 



valí nákladniak po zuby ozbrojených a 
maximálne nazlostených fašistov. Spôso- 
bov na neutralizovanie tohto objektu je 
viac (vystrieľanie celého osadenstva korby, 
odstrelenie vodiča, odpálenie motora 
a i.), pričom keď zastrelíte vodiča, tak vás 
neriadený nákladniak efektne predbehne 
a vpáli do najbližšej prekážky. Takýchto 
sladkých chvíľ si v hre užijete habadej 
a určite je jednou z nich aj vylodenie na 
Omaha beach v Normandii. Tu hra maxi- 
málne kopíruje film Zachráňte vojaka 
Ryana, ale to je len dobre. Autori pred- 
viedli, čoho všetkého sú schopní a treba 
pred nimi zložiť klobúk. 

Z grafického hľadiska som už k hre mal 
niekoľko pripomienok, no celkové preve- 
denie nemá veľa chýb. Quake3 Engine, 
hoci nepatrí k najnovším, je stále výbor- 
ný. Vojakom odlietavajú prilby, žmurkajú, 
majú zuby a podobne. Hra je dosť detail- 
ná, extra sa mi páčili výbuchy. Bohužiaľ, 
dymové efekty hru maximálne spomaľo- 
vali, takže si dajte pozor na pozapínaný 
smoke efekt. Hrať odporúčam na úrovni 
najvyššieho stupňa náročnosti, pretože 
len vtedy si užijete väčšiu mieru reality a 
hlavne neprejdete hru za dve popoludnia. 

Pripravte si však minimálne Pentium 
850 MHz a 256MB Ram s poriadnym 
akcelerátorom pre rozlíšenie 1024 x 768. 
Hra je totiž náročnejšia ako RTCW. Tiež 
sa tu nevyskytuje krv, ktorú je možné 
dotiahnuť dodatočne z http:// 
www.planetmedalofhonor.com, 

V zásade je MOHAA hrou výbornou, pri 
ktorej určite nebudete ľutovať svoje 
peniažky. Zažijete veľa zábavy a niekoľko 
chybičiek s radosťou prepáčite. 

Zoltán Radnóti 




SUTR 


STOP VÍRUS 


Odpovedzte správne na otázku a staňte sa jedným z troch výhercov antivi'rusového softvéru AVG 6.0. 

Koľkými typmi používateľského rozhrania disponuje antivírusový systém AVG 6.0? 


R 

jedným - základným 

B 

dvoma - základným. 

C 

rozhraním 

pokročilým rozhraním 


tromi - základným, pokročilým 
a profesionálnym rozhraním 


Odpovede s adresou môžete posielať e-mailom, faxom alebo poštou na adresu redakcie. Výhry venovala 
spoločnosť CÍGLER SOFTWARE Slovakia, a. s. (tel.: 02/44 46 27 44, http://www.ciglersw.sk). 

Správna odpovedz čísla 2/2002 bola: 

Verzia AVG pre Exchange Server 2000 bola do distribúcie uvedená v roku 2001. 


DVD 


Napršte nám: 

Aký je váš názor na DivX a filmové pirátstvo? 
Zabíjajú piráti DVD alebo robia prospešnú prácu? 
Privítali by ste možnosť legálneho nákupu DivX filmov? 

Zo všetkých vašich odpovedí vyžrebujeme troch výhercov 

originálnych filmov na DVD!!! 

Odpovede posielajte na adresu redakcie, alebo na dvd@pcspace.sk. 


DivX 


OBJEDNÁVKA PREDPLATNÉHO ČASOPISU PC SPACE 

Objednávam si ročné predplatné za 360 Sk (30 Sk/1 výtlačok) 
Platbu za predplatné vykonám týmto spôsobom: 

POŠTOVOU POKÁŽKOU TYPU „C" 

PREDPLATENÍM VYSTAVENEJ FAKTÚRY 


Priezvisko: 


Meno: 


Firma: 


1ČO/D1Č: 

Ulica: Číslo: 


PSC: 


VYPLNENÚ OBJEDNÁVKU ZAŠLITE NA ADRESU: 


L.K. Permanent, spol. s r. o. 
pôšt. priečinok 4 
834 14 Bratislava 34 

tel.: 02/44 45 37 11, fax: 02/44 37 33 1 1 
e-mail: lkperm@lkpermanent.sk 

www.lkpermanent.sk 


Mesto: 



